
Szűr-Szabó József rajza 


Most már mi is 


költözhetünk Pestre... 












NE LEQYEN KABÓCZA UTCA! mes nevem így jelenne meg a lapokban: 

,,Súlyos szerencsétlenség a Kabócza utcá¬ 
ban r 


Mindig tudtam, hogy Kabócza Lajos 
szerény ember. Nemegyszer hangoztatta, 
hogy nem tartja magát a világ legkivá¬ 
lóbb emberének. Lehetséges, mondotta, 
hogy r vannak még nálánál is kiválóbb 
emberek, el tud képzelni olyanokat, akik 
esetleg jobban értenek a labdarúgáshoz, 
vagy még jobban tudnak viccet mesélni. 
Nem kis büszkeséggel állapította meg, 
hogy noha szeretné látni azt a könyvelőt, 
aki annyira ért az atomfizikához és a 
stratégiához, mint ő, ugyanakkor azon¬ 
ban hangsúlyozta, hogy ezért elismerést 
nem vár, a tudás önmagában is boldogít. 

Ügy látszik, lelke mélyén mégis félt 
attól, hogy halála után utcát neveznek 
el róla. Hogy a kegyeletnek és az elisme¬ 
résnek ezt a kényelmetlen megnyilvánu¬ 
lását elkerülje, beadvánnyal fordult a 
fővárosi tanácshoz, megkérte az illetéke¬ 
seket, hogy f ha esetleg tervbe vettek is egy 
későbbi Kabócza utat, Kabócza körutat, 
Kabócza sugárutat, Kabócza teret vagy 
Kabócza rakpartot, tegyenek le róla, őt 
hagyják ki az ilyesmiből. Kérését alapo¬ 


san megindokolta, pontokba szedte. Ér¬ 
demes idézésre ez a szerénységtől sugár¬ 
zó dokumentum: 

1. Valószínű, hogy a kedvemért nem 
fognak új utcát, új körutat stb. építeni, 
tehát valamelyik régi utca nevét változ¬ 
tatják meg. Ezzel magamra vonnám a 
régi név viselőjének haragját Ila például 
a Vércse utcát nevezik el Kabócza utcá¬ 
nak, a vércsék örök ellenszenvét kellene 
éreznem haló poraimban is. Ha, mond¬ 
juk, a Csoroszlay utcát kapnám meg, biz¬ 
tosan akadnának járókelők, akik azt állí¬ 
tanák, hogy kár volt, azért az a Csorosz¬ 
lay nem is volt olyan rossz ember, in¬ 
kább a környezete. 

2. Gondolom, hogy nem a főváros leg¬ 
szebb utcáját vagy terét kapnám, s ez 
mindjárt különféle mendemondákra adna 
alkalmat. Találgatnák, hogy mi az oka 
ennek a bántó mellőzésnek. 

3. Kérdés, hogy rendben tartanák-c az 
úttestet, a gyalogjárót, nem töri-e ki va¬ 
laki a nyakát, s akkor jobb sorsra érde- 


4. Hasonló módon más inzultusok is 
érhetik a nevemet, mint például: „Tűz¬ 
vész a Kabócza utcában!” Vagy: „Mikor 
hordják el a szemetet a Kabócza utcá¬ 
ból? (panaszos levél)” Vagy: „Elfogták 
a Kabócza utcai rablógyilkost!” 

5. Súlyos verekedés törhet ki a Ka¬ 
bócza utcai utcabálon. 

6. Nem lehetetlenség, hogy italboltot 
is nyitnak a Kabócza utcában, s hány 
szerencsétlen feleség tesz majd megrázó 
szemrehányást részeges férjének: „Te már 
megint abban az átkozott Kabócza utcá¬ 
ban voltál?” 

7. Végül, de nem utolsósorban, elkö¬ 
vetkezhet az az idő, amikor az oknyo¬ 
mozó történelemtudomány kisüti rólam, 
hogy a vállalati pingpongversenyen cin¬ 
kelt ütővel játszottam, s ezért a Kabóeza 
utca nevét megváltoztatják. Nekem ez 
már nem fog fájni, nem rólam van szó, 
de minek kitenni az emberiséget egy új 
csalódásnak. 

Feleki László 






























































Kániku¬ 

lában 

Szegő Gizi rajza 


- Nézd, Hilda, 
az öregúr nem 
mer kimozdulni a 
kancellári szék¬ 
ből .. . 



MEQN EVELEM PISTUKÁT 


Mikor a parlamentben az oktatási refor¬ 
mot tárgyalták, nem egy szónok hangoz¬ 
tatta, hogy az ifjúság neveléséből a szülői 
háznak is ki kell vennie a részét. Hogy 
mulasztás ne terheljen, elhatároztam, hogy 
szót fogadok, és kiveszem a részemet Pista 
fiam neveléséből. 

Pistuka nem rossz gyerek, a tanulással 
sincs baj, de van egy nagy hibája, hogy 
könnyelmű, nem ismeri a pénz értékét. Ami 
zsebpénzt kap, vagy anyjától, nagyanyjától 
és néha tőlem is (például fizika ötös) ki- 
pumpol, azt nem rakja félre nehezebb 
időkre, hanem elherdálja mozira, fagylalt¬ 
ra és más haszontalanságokra. Nevelésem 
célja tehát világos volt: tudatosítanom kell 
Pistukában, hogy nem szabad így élni, gon¬ 
dolni kell a jövőre. Ezt természetesen kö¬ 
zöltem a feleségemmel is. 

- Mit akarsz vele csinálni? - kérdezte 
nőm gyanakodva. 

- Spártai nevelést adok neki - feleltem 
én komoran. 

- Az mi? - kérdezte nőm, aki nem volt 
járatos a görög történelemben. 

- Az, kérlek, olyan, hogy ha például egy 
róka rágja az oldalát, meg se mukkan. 

- Akkor /nem ismered Pistukát! Az úgy 
fog ordítani, hogy az egész hetedik kerület 
összeszalad. De különben is, miféle buta¬ 
ság, hogy kerülne Pistuka oldalához egy 
róka. 

- Sehogy. Ez régen volt, ma már nem 
szokás. De tény az, hogy keményebben kell 
nevelni, így sohasem lesz belőle ember. 

- És ha a róka kirágja az oldalát, ak¬ 
kor lesz? 

- Hagyj már békét azzal a rókával. 
Mondom, hogy ez már nincs. A lényeg az, 
hogy le kell szoktatni a könnyelműségről, 
tanulja meg, hogy nem szabad szórni a 
pénzt, hanem gondolni kell a jövőre is. 
Ha például moziba akar menni, kiviszem 


Aquimcumba, fagylalt helyett pedig elvi¬ 
szem Gülbaba sírjához. 

- Az, aki a krumplit behozta? 

- Ugyan már. Az, kérlek, egy török pró¬ 
féta volt és rózsákat ültetett. 

- Áhá. Értem. Rózsakrumplit. 

Nem vitatkoztam vele, hanem elkezdtem 
Pistukát nevelni. Kivettem a szabadságo¬ 
mat, és vakáció lévén, neveltem őt reggel¬ 
től estig. Elvittem az említett Gülbabához, 
továbbá Aquincumba, aztán elcipeltem az 
őslényekhez a Nemzeti Múzeumba, nem¬ 
különben a „Kőfaragás a középkorban’* 
című 'kiállításra, de ezzel sem elégedtem 
meg, hanem clvittem az „Ismerd meg a 
modern technikát!” című kiállításra, hogy 
a Nemzeti Galériát, a Néprajzi Múzeumot, 
három fotókiállítást és a Magyar díszruhák 
kiállítását ne is említsem. Mindezt pedig 
azért tettem, hogy bebizonyítsam neki: 
pénz nélkül is lehet jól és tartalmasán töl¬ 
teni az időt. 

Mindez nem került egy fillérbe sem, és 
én a villamosköltségen kívül nem is vittem 
magammal pénzt, hanem tüntetőleg az író¬ 
asztalba tettem, hogy ezzel is illusztráljam 
nevelési elvemet. 

Egy forró augusztusi vasárnap a Szép- 
művészeti Múzeumba igyekeztem vele, hogy 
bemutassam neki a XVII. századbeli hol¬ 
land vízfestészetet. Ahogy mentünk fel 
a lépcsőn, én törülgettem a homlokomat, 
Pistuka megállt, és így szólt: 

- Te, papa, nem gondolod, hogy oko¬ 
sabb volna, ha a holland vízfestészet helyett 
meginnál egy pohár magyar sört? 

- Hát ami azt illeti... De tudod, hogy 
nincs nálam pénz. 

- Majd én adok. 

- Honnan van neked pénzed? 

- Te szoktad mondani, papa, hogy gon¬ 
dolni kell a jövőre is. Ezért mikor te be¬ 
mentéi a fürdőszobába nyakkendőt kötni, 


kivettem az íróasztalból tíz forintot. Ezt 
most megfelezzük. Te bemész ide a Ké¬ 
ményseprőbe, én meg megyek a moziba. 
Szervusz papa. 

Azzal a kezembe nyomott öt forintot, 
és már rohant is le a lépcsőn. Megelége¬ 
detten, könnyes szemmel néztem utána. 

Mit tesz a jó nevelés. 

Balázs Sándor 


Panoptikum 

(Nevezetes emberek) 



szettek a keszthelyi Helikon-ünnepségek, 
hogy meg sem nézte őket, csak ledorongolta 






























































Lelkiismeretes őstermelő 


Mészáros András rajza 



Üdítő italok 

Hegedűs István rajza 



Kedves Olvasónk! 

Kár minden apróságért annyira 
felháborodnia. Különösképpen fe¬ 
leslegesnek tartom, hogy felhábo¬ 
rodásának okáról rendszeresen 
értesíti az egész magyar sajtót. 
Vagyis nemcsak egyik vagy a má¬ 
sik lapot tudósítja életünk fonák¬ 
ságairól, hanem apró-cseprő pa¬ 
naszait a közérdek rangjára emel¬ 
ve, napi- és hetilapjaink mind¬ 
egyikét mozgósítja az éppen szó¬ 
ban forgó panasz orvoslására. Nem 
állítom, hogy lapjainkban az itt-ott 
még fellelhető egyhangúság az ön 
egyazon panaszainak azonos köz¬ 
léséből származik, de feltehetőleg 
része van ebben önnek is. Köny- 
nyen elkerülheti az egészségére 
káros izgalmakat, ha tudomásul 
veszi, hogy nálunk ^emmi sem 
véletlen, nálunk annak rendje és 
módja szerint — nyelvérzékünk 
megsértése árán is — minden „be 
van ütemezve” és, ha valami vé¬ 
letlenül nincs nálunk beütemezve, 
akkor legalább „át van profilí¬ 
rozva”. 

ön panaszolta például tavaly 
húsvét táján, hogy nem lehet se¬ 
hol gumilabdát kapni. Jön a nyár 
— nyugtalankodott ön, hozzánk és 
más lapokhoz intézett leveleiben. 
Arra serkentett bennünket, hogy 
vizsgáljuk meg, ki a felelős, 
amiért a gumilabda eltűnt az üz¬ 
letekből. „Ennél nagyobb baja so¬ 
hasem legyen önnek” — gondol¬ 
tam enyhe malíciával, de mivel 
törődnöm kell a dolgozók levelei¬ 
vel, lelkiismeretesen utánajárván 
az ügynek, megtudtam, hogy a gu¬ 
milabdagyártást átprofilírozták és 
az új gyárban csak a múlt év vé¬ 
gére tudták beütemezni a gyár¬ 
tását. És miután most ismét itt 
vagyunk a nyár küszöbén, minden 
külön panaszoslevél nélkül szíves¬ 
kedjék tudomásul venni, hogy gu¬ 
milabda ugyan még nincs, a gyár¬ 
tása viszont változatlanul be van 
ütemezve. 

A hűsítő italokat illető panaszát 
úgyszólván minden lapunkhoz szí¬ 


ves volt eljuttatni, kedves Olva¬ 
sónk. Megnyugtatására közlöm a 
következőket: Nincs semmi vész! 
Vendéglátóiparunk üzemeinek je¬ 
lentős többségében a Meggylétől 
az Utasüdítőig mindenféle hűsítő 
ital kiszolgálása úgy van beüte¬ 
mezve, hogy az melegen, hűtés 
nélkül, korlátozott mennyiségben 
kerüljön fel a raktárból a vendég 
asztalára. Viszont a szeszes italok 
kiszolgálása hűtötten és korlátozás 
nélkül úgy van beütemezve, hogy 
a bevétel — az alkoholizmus elle¬ 
ni propaganda mellett is — elérje 
azt az összeget, amely ugyancsak 
be van ütemezve. 

Mindezt csak azért említem, 
mert ön már most bosszankodik 
azon, hogy a tél beálltával nem 
fűthetnek majd abban az intéz¬ 
ményben, ahol ön dolgozik. A ka¬ 
zánokat ugyanis javítani kellene, 
de csak októberi szállításra Ígérik 
a hiányzó kazántagokat. fia már 



— kérdi ön — az erre profilírozott 
gyár foglalkozik a kazántagok 
gyártásával, akkor miért nem az 
első, vagy a második negyedre ter¬ 
vezi a gyártását, hogy legyen idő 
a fűtési szezon megindulásáig a 
kazánokat megjavítani? — Naiv 
kérdés ez, kedves Olvasónk! 

Eljön az ősz: ön dolgozótársai¬ 
val együtt dideregni fog. De ez 
teljesen mellékes dolog. Az a lé¬ 
nyeg, hogy a kazánrészek gyártása 
a harmadik negyedre be van üte¬ 
mezve ... 









































































Csökkenő üzlet 

Az Esti Hírlap Totó-tájékoztatója, 
közölvén, mennyi 11-es és mennyi 
10-es találat akadt a heti totófordu¬ 
lóban, hírül adja, hogy a nyertesek 
közül „az előbbiek 295, az utóbbiak 
35 forintot fizetnek”. 

A szórakoztató totó-játék erősen 
veszíteni fog népszerűségéből, ha 
úgy módosul a játék, hogy a győz¬ 
teseknek kell majd a megállapított 
nyeremény-összeget befizetniük a to- 
to-irodákba! 


Légyott 

A nemrég bezárt BIV-ről érdekes 
pletykát tudtunk meg. Az Esti Hír¬ 
lap megírta, hogy az NDK-ból 
„üvegmenyasszonyt” hoztak a kiál¬ 
lításra. Egy nappal később a Nép¬ 
szava nagy tapintattal annyit közölt 
csak, hogy az NDK pavilonjában 
egy „üvegasszony” volt látható. 

A vásár rendezősége bizonyára 
okul az eseten, s jövőre nem hagyja 
a pavilonokat éjszakára felügyelet 
nélkül. 


Százhúszas tempó! 

Az Ikarus gyár üzemi újságjában 
olvastuk, milyen nagy érdeklődés 
mellett zajlott le az autó-gyorsasági 
verseny a ferihegyi repülőtéren. A 
részletes tudósítás, mely beszámolt 
az érdekfeszítő sporteseményről — 
mintegy tíz nappal a verseny előtt 
jelent meg az Ikarus gyár lapjá¬ 
ban. Ez aztán méltó volt az autó¬ 
gyorsasági versenyhez! 

Dr. Árgus 



3 FAlftOMÁLÁS .to 


De Gaulle körútja Franciahonban 

Erdei Sándor rajza 




Konkurrencia 

Mészáros András 
rajza 


Nincs szebb , mintha ifjú téeszt 
Patronál egy vállalat. 

Mintha öccsnek — milyen szép ez! — 
Támaszt az ő bátyja ad. 

ír a téesz: — Gyomirtáshoz 
Kis segítség tán akad? 

Gyomirtáshoz ... nótát küld a 
Patronáló vállalat 

ír a téesz: — Építkeznénk; 

Kevés , aki fuvaroz... 

Megy a válasz: — Ejnye , bejnye , 
Teherkocsink épp ma rossz! 

ír a téesz: Lakatosra 
Volna szükség. Ki segít? 

A vállalat kezét mossa , 

S hűvös , mint a Mirelit. 

De mikor a gyümölcs érik , 

Felenged a fagy , a jég ' 

Az üzemben nyomban vélik: 

A dolgos kéz nem elég. 

A vállalat ír ezúttal: 

„Fontos döntés született. 

Mind ott leszünk , s patronáljuk, 

Kis öcsénk , a — szüretet!” 

K. Tóth Lenke 



Vasvári Anna rajza 




- Tudja, Jenóke, belőlem hiányoznak az alapvető női tulajdonságok. 


*S* RV 

























FIATALSAQ—BÖLCS ESS ÉQ... 


Felnőnek a gyerekek! Itt van ez a 
Péter, akit pöttömnyi gyerek kora óta 
ismerek — már egyetemi hallgató. Mo¬ 
torbiciklin jár és vermutot nendel az 
eszpresszóban. Jószívű, virgonc gyerek, 
nem huligán, nem vagány, még csak 
nem is jampeo vagy arany ifjú, mond¬ 
juk legfeljebb úgynevezett „jópofa". 

- Na, hogy megy a tanulás? — kér¬ 
deztem tőle tapintatlanul. 

— Megy-mendegél — felelte moso¬ 
lyogva. 

Néztem kisportolt termetét, vidám 
kék szemét és a nyugtalan, csontos 
kezét, ahogy folyton igazgatta a szi¬ 
várvány minden színében pompázó 
nyakkendőjét. 

- — Mik a nyári tervek? - faggattam 

tovább. 

Mosolygott. 

— Tetszik tudni, mint a Giselatikai 



Társaság főtitkára gazdag nyári prog¬ 
ramot állítottam össze. 

— Giselatikai... ? Hát az mi a 
csuda? 

Harsányan felnevetett. 

- Nahát! Az egyetlen, aki megkér¬ 
dezi! Valahányszor szóba hozom, 
mindenki zavartan tovább beszél, az 
emberek nem merik bevallani, hogy 
valamit nem tudnak. 

— Én bevallottam. Jutalmazz meg 
és áruld el! 


Sugárzott az arca, ahogy rákezdte: 

- Tetszik emlékezni a kis Gizire, a 
szomszédunk leánykájára. Hát kérem, 
ő már nagy lány lett, érettségizik, ki 
van téve a csoportképe az Állami 
Fodrászat kirakatában. Gyönyörű te¬ 
remtés! 0 a mi ideálunk. 

- Ki az a „mi?" 

- A fiúk. A banda. Nem „galeri", 
ne tessék rosszat gondolni. Sokáig ve¬ 
télkedtünk, ki férkőzik a kegyeibe, de 
Giziké nem olyan lány, azért aztán 
ahelyett, hogy civakodjunk miatta, 
megalakítottuk a baráti kört, ebből 
lett a Giselatikai Társaság, így nevez¬ 
tük cl viccesen. Ennek vagyok a fő¬ 
titkára. 

— És ki az elnök? 

— Maga Gizella. 

- Nem helyes dolog. Senki sem 
szokott elnöke lenni a róla elnevezett 
Társaságnak. Ha jól emlékszem, a hu¬ 
szas években nem Petőfi Sándor volt 
a Petőfi-Társaság elnöke, hanem Pé¬ 
kár Gyula. 

Péter nem vállalta az elnök elleni 
puccskísérletet. 

- Mi Gizi mellett döntöttünk - 
mondotta komolyan. — Először csak 
három tagból állt a társaság, de aztán 
Gizi egyre szépült és a tagság egyre 
terebélyesedett. Kezdtük komolyan ven¬ 
ni a „gittegyletet". Még tagdíjakat is 
szedtünk. Ma már ott tartunk, hogy 
csoportosan megyünk színházba, mert 
a társaság égisze alatt kedvezményes 
jegyet is tudunk -szerezni. Én intézem 
az ilyesmit, már telefonon úgy jelent¬ 
kezem, mint a Giselatikai Társaság 
főtitkár. Mégiscsak másképpen hang¬ 
zik, mintha azt mondanám, itt 
Sósi Péter egyetemi hallgató beszél. * 

Hetekig nem láttam Pétert. Tegnap 
betoppantam az eszpresszóba. Ott ült 


mélabúsan, vermut helyett birsalmale¬ 
vet kortyolt. Ezt gyanúsnak találtam. 

— Mi újság Giseíatikáéknál? — kér¬ 
deztem. 

Szomorúan legyintett: 

— Feloszlott a társaság. Az elnök 
férjhez ment egy nagykereső orvos¬ 
hoz. Óriási kocsija van, fütyül az én 
motoromra. 

Fölényesen idéztem néhány vigasz¬ 
taló bölcsességet, hogy „gombház" 
meg „előtted az élet", de nem hin¬ 
ném, hogy nagy szükség volt rá. 
Ugyanis belibegett egy csinos kis bö- 
gyös leányzó, úgy viselte a fején a 
szélvédő rózsaszínű sálacskát, mint 
egy diadémot. Egyenesen Péternek 
tartott. 

- Elkéstem? — kérdezte és kedvesen 
odatartotta az arcocskáját . 

Péter szertartásosan felállt és rám 
mutatott: 

— Engedd meg, Böske, hogy bemu¬ 
tassam atyai barátomat. 

Udvariasan mosolyogtam, bár beval¬ 



lom, az „atyai" jelző úgy csípett, mint 
a csalán. 

Böske szorosan Péter mellé ült és 
ettől kezdve megszűntem számukra. 
Fizetek! Kissé sértődötten távoztam, 
de abban a felemelő tudatban, hogy 
a Böskeológiai Társulat megalakulása 
már csak rövid idő kérdése. Lehetsé¬ 
ges, csupán két tagból fog állni. De 
az elnök és a főtitkár már nagyon 
jól megértik Egymást. 

Stella Adorján 
























VUL 

VÉGZETES JEL 


A kirándulóhajó lassan távolodott a Vi¬ 
gadó téri állomásról, és orrát ünnepélyesen 
északnak fordítva, szelni kezdte a habokat 
fölfelé. A Dunát bámultam a korlátnak 
dőlve, amikor a mellettem könyöklő közép¬ 
korú úr megszólalt: 

- Itt hat méter tíz a vízmélység, de föl¬ 
jebb, az Árpád-hídnál már hét huszonhat. 
Épp elég, hogy belefulladhasson az ember. 

- Gondolja, hogy valóban fenyeget ilyen 
veszély? - kérdeztem. 

- Bizony, könnyen előfordulhat - mond¬ 
ta az idegen. - Az ilyen frreg bárkánál sose 
lehet tudni. Egyszer csak elsüllyed, valahol 
a nyílt vizen. 

' - Nem tartom valószínűnek, hogy zá¬ 
tonyra futnánk - próbáltam vigasztalni. - 
Ok nélkül nem süllyednek c\ a hajók! 

Útitársam keserűen fölkacagott: 

- Könnyű magának, hogy ilyen derűlátó! 
De én tudom, hogy mi az a korrózió! Ti¬ 
tokban eszi, marja a rozsda a hajó fene¬ 
két, aztán, amikor senki se gondolná, egy¬ 
szerre zuff! — Atharapja az elvékonyodott 
bádogot, és mi máris itt állunk, meglékel¬ 
ve! 

- Még ha így volna is, ott vannak a 
mentőcsónakok meg úszótömlők - vetettem 
közbe. 

- Hahá, és azt hiszi, hogy magának jut 
belőlük? - vigyorgott gúnyosan az idegen. 

- Esetleg kiúszhat, ha tudl 

Ütitársam arca, ha lehet, még jobban el¬ 
borult, és vészjóslóan meredt rám. 

- Hallgassa csak! Mintha kihagyna a 
motor . . . 

Aggodalmasan füleltem, de nem észlel¬ 
tem semmi rendkívülit. A matrózok egy¬ 
kedvűen őgyelegtek, útitársam azonban 
•egyre izgatóttabb lett. 

- Nincs kizárva, hogy a főkardántengely 
ment tönkre, és kész a katasztrófa. Elég 
egy akármilyen kis vacak zátony, és a 
Titanic sorsára jutunk valamennyien!! 

- Errefelé elég ritkák a hajószerencsét¬ 
lenségek - jegyeztem meg. - Utoljára 
Nándorfehérvárnál fúrták meg a török ha¬ 
jókat, de az embereket ott is kimentették, 
dereglyével. Tudomásom szerint jégheggyel 
se valószínű, hogy találkozzunk . .. 

Ütitársam fogai hideglelősen vacogtak. 
Elfúló hangon rcbegte: 

- Bár magának lenne igaza, de meg¬ 
győződésem, hogy valami ismeretlen ve¬ 
szély leselkedik ránk. Szálljon ki maga is 
a legközelebbi kikötőben, ha kedves az 
élete! 

- Térjen magához, nézzen körül, ember! 

- csillapítottam. - A legénység zavartala¬ 
nul dolgozik, a kapitány arca nyugodt, pá¬ 
niknak semmi jele. Mire alapítja hát bal¬ 
jóslatait? 

- A szerencsétlenségnek előbb-utóbb be 
kell következnie - huhogta az idegen. - 
Ha Nándorfehérvár óta nem süllyedt el 
dunai hajó, akkor annál valószínűbb, hogy 
most megint sorra kerül egy. A Végzet 
előbb-utóbb lesújt ránk, és ezt a hajóstár¬ 
saság is tudja! 

- De hát miért, az ég szerelmére? 
Miért?!? 

A riadt úr reszkető kézzel kotorta elő 
hajójegyét, és az orrom elé tartotta: 

- Ha nem kellene semmi balesettől tar¬ 
tanunk, mit gondol, miért ragasztanák ide, 
megkérdezésünk nélkül, a biztosítási bélye- 
g«? ... 

Kaposy Miklós 


Véget éft a csomagolástechnikai konferencia 


Toncz Tibor rajza 



Nyár Vakáció 

Balázs-Pirl Balázs rajza Hegedűs István rajza 

A berlini 
falon 


- Köszönöm, Johnnyt 
most legyen szives, 
adja fel a mikrofono¬ 
mat is 


Adcnauer 

az 

orvosnál 


- Kegyelmes 
uram, mennyit 
uszít naponta? 



Szöveg nélkül 

Kaján Tibor rajza 





Halszámlálás az amerikai 
partok előtt 

Az amerikai lapok nagy 
derültséggel tárgyalják azt a 
hírt, hogy az Egyesült Álla¬ 
mok tengerészeti hivatala fel¬ 
kért négyszáz békaembert, 
hogy számlálják meg a hala¬ 
kat az amerikai partok előtt 

- Nem lehetséges — kér¬ 
dezte az egyik békaember —, 
hogy valamelyik halat két¬ 
szer számolunk meg? 

— Nem baj — hangzott a 
hivatalos válasz — ezt ellen¬ 
súlyozza az a körülmény, 
hogy lesznek halak, amelyek 
kivonják magukat a számlá¬ 
lás alól. 



Nyugodtan bejöhetsz! Remek a vízi 


Egy kényes nemdohányzó 
kutya 

Mr. W. Johnston, edin¬ 
burghi lakos felháborodott 
hangú levelet írt a „Sunday 
Express" című újsághoz. El¬ 
panaszolta, hogy a hutyabo- 
londok túlzásai nem ismer¬ 
nek határt. Egy alkalommal 
egy idős hölgynél volt láto¬ 
gatóban, s amikor cigarettá¬ 
ra akart gyújtani, a hölgy iz¬ 
gatottan mondta: 

- ö, kedves, attól félek, 
itt nem gyújthat rá. Flossie 
utálja a dohányfüstöt. 

Flossie egy fiatal spániel 
eb volt. 

Mr. Johnston udvariasan 
ajánlotta: 


- Nem mehetne ki Flossie 
addig a kertbe? 

A hölgy rázta a fejét: 

- Teljesen hiábavaló fá¬ 
radság lenne. Flossie abban 
a pillanatban, amint újra be¬ 
lépne a szobába, észrevenné, 
hogy valaki dohányzott. 

A gentleman ekkor maga 
ment ki a kertbe dohányozni. 



Amikor visszament a szo¬ 
bába, a kutya gyanakodva 
szimatolta körül. Valami 
gyanús dohányszagot érzett 
rajta... 

A lovagiatlan bika 

Egy caracasi bikaviadalon 
— mint az Associated Press 
hírügynökség jelenti -, a bi¬ 
ka alaposan elintézte az 
egyik viadort. Csontig hato¬ 
ló, majdnem 15 centiméter 
hosszú sebet ejtett a balsze¬ 
rencsés viador combján. 

A bika brutális, gyengédte- 
len magatartása általános 
felháborodást keltett. A vi¬ 
ador ugyanis nem volt más, 
mint egy különc amerikai 
hölgy, Patricia McCormick, 
akinek ez volt a harmadik 
viadala. A szerencsétlenül járt 
torreádor sírógörcsöt kapott. 



















Az 

öntözéses 

gazdálkodás 

korában 


Fülöp György rajza 




,? * P> P £ v'U f .. 


- Manapság egyre 
kevesebben imád¬ 
koznak esőért! ... 


SZELLEMJARAS 


Talán mégsem. Hiszen 
szellemek nincsenek. Hát 
akkor mi ez a különös je¬ 
lenség? Láttam egy vidéki 
színlapot. Űj darab bemu¬ 
tatóját hirdette a színház. 
A plakáton, nagy betűkkel 
a rendező neve. így: Ren¬ 
dezi Horvát Árpád. 

De hiszen a nagyrangú 
rendező már nem él. Ho¬ 
gyan rendezi hát az új 
darabot? Csalás? Szedési 
trükk a plakáton? Nem. 
Mert később olvastam a 
színházi hírt: Iksz vidéki 
színház főrendezőnek szer¬ 
ződtette Ipszilon -színház 
volt rendezőjét: Horvát 
Árpádot. 

Elképzelhető, hogy „Éaci 
bácsi”, vagyis Horvát Ár¬ 
pád megvárta volna míg 
utcát, kollégiumot neveznek 
el róla és csak azután jött 
elő rejtekéből? Nem, ilyet 
ő nem tett, ilyen csoda 
nincs. 

De mégis van. Egy másik 
plakáton láttam a csodát. 
Ez volt kinyomtatva a pla¬ 
káton: Zenekart vezényli: 
Kálmán Imre. Ez igen. Kál¬ 
mán Imre is feltámadt haló 
poraiból, hogy elvezényelje 
a meghirdetett műsoros es¬ 
ten Millöcker „Koldúsdiák”- 
ját. Nemes gesztus. Kolle¬ 
giális. 

De az évek során feltűn¬ 
tek más nagyságok is. Ha¬ 
lott színészek, halott fes¬ 
tők, régen, vagy csak alig 
tegnap eltemetett írók. Né¬ 
ha a társ-művészet mezé¬ 
ben. Ez a jobbik eset. Vagy 
ki tudja? Én nem akartam 


hinni a szememnek, amikor 
a Mágnás Miska csálé sap¬ 
kájában színpadra perdülő 
aktor nevét kibetűztem a 
sötétben a műsorfüzetből 
és az derült ki, hogy Mun¬ 
kácsi Mihály járja fent a 
haccacárét. De hallottam 
Kisfaludi Károlyt Daniiét 
énekelni és Fadrusz Jánost 
versel mondani. Még pedig 
a sajátját, sajnos. 

Szőnyi István nevű ha¬ 
landó nyilván több van. 
Festő csak egy. így tudtuk. 
Aztán mikor Szőnyi, a nagy 
festő meghalt.. * elkezdett 
újra festeni, még pedig gics- 
cseket, levitte vidékre a ké¬ 
peit, eladta... és mire ki¬ 
derült, hogy a szellem ké¬ 
pei nagyon is „szellemtele¬ 
nek”, már kéáő volt. Név¬ 
bitorlás? A szellem igazol¬ 
ta, hogy őt Szőnyinek hív¬ 
ják, apját is, nagyapját is 
így hívták. 

Névazonosság előfordult a 
múltban is. Volt Bródy Sán¬ 
dor, aki a Tanítónőt írta, és 
volt egy híres futballista 
Bródy Sándor — rokonok 
is voltak —, akit a sport- 
világ klasszikusai között 
emlegetnek. Kortársak is 
voltak. De a divergens fog¬ 
lalkozás, pláne azidőtájt 
élesen megvilágította más¬ 
más emelvényt a nagy író 
és a nagy focista lábai alatt. 

Zavarok elkerülése végett 
közlöm, hogy aki most alá¬ 
írja ezt a cikket, azonos 
avval, aki máskor is így 
szokta írni a nevét: 

Boross Elemér 


Egyszínű szivárvány 

Balázs-Piri Balázs rajza 



Megszűnt a drukk a fogorvosnál 

Toncz Tibor rajza 

Idegenvezetés 

Sopron meglehetősen sze¬ 
les, csapadékos, továbbá 
rengeteg temploma van. 
Erre utal a tréfás mondás: 
Sopronban vagy az eső 
esik, vagy a szél fúj, vagy 
^harangoznak... 

Esik is, a szél is fúj, ha¬ 
rangoznak is, amikor meg¬ 
érkezem. A vasútállomás 
előtt egy lassan kerékpáro¬ 
zó asszonytól kérdezem 
meg: 

— Erre kell menni a 
Pannónia szálló felé? Ó, 
ne tessék azért megállni! 

De le is száll mellettem, 
s precízen megmagyarázza. 

Aztán fölül a biciklijére 
és hátra-hátra tekintgetve, 
még egyre magyarázva, las¬ 
san elkarikázik a szemem 
elől. 

Három perc múlva meg¬ 
érkezem a szálló elé. A bi- 
ciidis néni ott áll a bejá¬ 
ratnál: 

— Jaj, már attól féltem, 
hogy eltévedt... 

S végre megnyugodva 
dolgára siet. Soproni em¬ 
ber ... 

Kéményseprők 

A belváros megannyi 
műemléke között is leg¬ 
szebb a Storno-húz. Két¬ 
emeletes, barokk sarokpa¬ 
lota. Kapuján remekmívű 
kopogtató, amellyel ma már 
nem lehet kopogtatni. De 
különben is nyitott kapukat 
döngetnénk, mert a Stor- 
no-palota, benne az antik 
műtárgyak múzeumával, 
mindenki előtt nyitva. 

A Storno-család egyik 
őse, mint kéményseprő, 
padlások lim-lomjai közül 
emelte ki a gyűjtemény 
alapjait. S bár a Storno- 
család később híres restau¬ 
rátorok és festők közé emel¬ 
kedett — hagyománnyá 
vált, hogy a legidősebb 
fiút mindig kéményseprő¬ 
nek adták... 

Nagyot fordult a világ! 
Beszéltem itt egy másik 
családdal is, amelyben a 
papa, nagyapa, de még a 
dédapa is kéményseprő 
volt, és most a legidősebb 
fiút — festődnek adták... 


«:' - b< ^m^lósé e 

A Cipőbolt kirakatában 
tabló: „A soproni Kereske¬ 
delmi Iskola Vendéglátó- 
ipari Osztályának végzős 
növendékei.” 

Csupa nyílt tekintetű, ud¬ 
varias arékifejezésű, ba¬ 
rátságos mosolyú fiú és 
lány fényképe; nagyon bi¬ 
zalomgerjesztő ez az új 
pincérgeneráció. 

A „Kékfrankos-vendég¬ 
lőben” ebédeltem, és pon¬ 
tosan kilencszer kellett kér¬ 
nem a boromat, mire végre 
meghozták. A komor, fiatal 
pincér nagyon hasonlított a 
tabló egyik eszményi pin¬ 
cér-arcára ... 

Posta 

Több napon is délután 
három óra tájban dobtam 
be leveleimet különböző 
postaládákba: mindegyik 

azt ígérte, hogy 12 és 13 
óra között szedik ki belőle. 

Ami azt jelenti,, hogy 
vagy naponta csak egyszer 
ürítik ki a postaládákat 
(amit nem akarok elhinni 


IVÍCZETJM LEág^ VAGY ÉTTEREM? 



. . . az illetékesek évek óta harcolnak az üresen álló 
Fabricius-házért 


hogy a textilüzemben mi¬ 
lyen színű anyagot feste¬ 
nek. 

Senki idegen ne csodál¬ 
kozzék tehát, ha az Ikva 
patakot legközelebb esetleg 
sárgának találja, fehér 
pöttyökkel, a szélein rózsa¬ 
szín fodrokkal. A női di¬ 
vat kiszámíthatatlan... 


A TAVALYI ÜNNEPI HETEK EGYIK MEGLEPETÉSE 



E műsorszám idei megismétlését nem javasoljuk 


egy ilyen nagy idegenfor¬ 
galmú városban), vagy 
rendszeresen két-három 
órákat is késnek a kiürí¬ 
téssel (amit szintén nem 
akarok elhinni). 

Ikva-patak 

Számtalan hidacska szeli 
át a festői környezetben 
csobogó patakot, amely 
egyhelyütt ház alatt is 
elfut. 

És a vize — piros színű! 
Egészen közel hajoltam, 
mert nem akartam hinni a 
szemüvegemnek, de egészen 
közelről is piros volt, tűz¬ 
piros. 

Másnap megint arra men¬ 
tem, akkor meg lila vizet 
találtam ugyanabban a me¬ 
derben. 

Már majdnem szemorvos¬ 
hoz rohantam, amikor egy 
bennszülött megmagyaráz¬ 
ta: a patak színe attól függ, 


Poharazó 

Ami Egernek a „bika¬ 
vér”, Tokajnak az „aszú” 
—, az Sopronnak a „kék¬ 
frankos”. Azonban, míg az 
előbbi két város „pohara- 
zó”-iban kedvükre kóstol¬ 


gathatják a látogatók a fo¬ 
lyékony helyi jellegzetes¬ 
ségeket, Sopronban nincsen 
ilyen intézmény. 

Persze, a szerencsésebb 
látogatók, r akiknek benn¬ 
szülött ismerőseik vannak, 
azért nem hiába szomjaz¬ 
nak valódi termelői borra. 
Őket elvezetik egy-egy 
háztáji hordóhoz — girbe- 
görbe utakon ... 

De mégiscsak, mindenki¬ 
nek jobb volna egy egye¬ 
nes úton megközelíthető 
poharazó létesítése ... 


Időjelző 

Sopron legnagyobb park¬ 
jának közepén, vaskerítés¬ 
sel övezett, díszes szek¬ 
rényke áll. Hőmérő, lég¬ 
súly mérő, és egyéb időjelző 
berendezések elhelyezésére 
szolgál. Innen indulnak a 
környező Lővérekbe a ki¬ 
rándulók, épp ezért biza¬ 
lommal cipelik oda háti¬ 
zsákjaikat a kis szekrény¬ 
kéhez, hogy tájékozódjanak 
a várható időjárás felől. 
Tájékozódnak is: belenéz¬ 
nek az egyik oldalon, s 
nagyszerűen lehet látni a 
másik oldalon keresztül, 
hogy felhős-e az ég, vagy 
sem ... Az üvegszekrényke 
ugyanis teljesen üres. 

Dunai Ferenc 


ÖNKISZOLGÁLÓ KILÁTÓ 





































































A háziasszony és a moly 


VARIA irodabútor 

Balázs-Piri Balázs rajza 


Jelen szerény kis írásmű ko¬ 
rántsem tévesztendő össze azzal 
a másik, régebbi, de hasonló cí¬ 
mű irodalmi termékkel, amit úgy 
hívtak, hogy: A rózsabimbó és 
a méh. 

A rózsabimbó és a méh 
ugyanis románc volt. 

A háziasszony és a moly pe¬ 
dig legjobb esetben hőskölte¬ 
mény lehetne. 

Hősköltemény, amely a Há 2 
Asszonyának küzdelmeit ecseteli 
a ruhák, szőnyegek rekamié-hu- 
zatok és egyéb ehető textíliák 
örök és kérlelhetetlen rémével: 
a Mollyal. 

A Mollyal, amelynek láttán a 
Ház Asszonya minden esetben 
sóhajtva kiált fel: 

- 0 , hogy az ördög pusztítsa 
el! 


Azonban fohászának eredmé¬ 



nyét be se várva, saját kezűleg 
kezdi őt pusztítani. Pusztítja pe¬ 
dig a legkülönbözőbb módsze¬ 
rekkel, amelyek mibenlétét a kö¬ 
vetkezőkben leszek bátor vá¬ 
zolni : 

i. Van először is molyürmeplö 
háziasszony, aki a moly jelenlé¬ 
tének legelső, szinte csak meg¬ 
sejtett jelére máris ünnepelni 
kezdi őt, amennyiben valóságos 
tapsviharral fogadja. Tapsol pe¬ 
dig a molynak körülbelül olyan 
lelkiállapotban, mint az operett- 
primadonna az ellenprimadonná¬ 
nak, azt kívánva neki lelke mé¬ 
lyén, hogy bár ne lenne már az 
élők sorában. 

Ennek a kívánalmának csalha¬ 
tatlan jele gyanánt a háziasszony 


minden egyes taps után megnézi 
az összeütött két tenyerét, hogy 
vajon az ünnepelt nem kevcrc- 
dett-e véletlenül közéjük, és nem 
nyomódott-c agyon? Azonban tíz 
alkalom közül tizenegyszer a két 
tenyér közötti eredmény marad, 
mi volt, a puszta lég. 

2 . Van aztán úgynevezett mar¬ 
koló. Ez a moly megpillantásá¬ 
nak első tizcdmásodpercében 
hirtelen, hevesen és szinte hipno- 
tizáltan markol egyet a levegőbe. 
Mégpedig alulról felfelé, mert 
felülről lefelé - állítólag - a 
légnyomás kinyomja az ember 
markából a molyt. Hogy alulról 
felfelé mi nyomja ki, azt nem 
tudom. Elég az hozzá, hogy va¬ 
lami úgy is kinyomja, mert tény 
az, hogy dacára annak a beható 
morzsolgatásnak, amely a mar¬ 
kolást követni szokta, a végül is 
óvatosan feltárt tenyéren kizáró¬ 
lag a pirosra morzsolt bőr talál¬ 
ható, de a molynak semmi nyo¬ 
ma. Elannyira, hogy egyes kút¬ 
fők szerint a molymarkolók 
szektájának titkos jelmondata 
gyanánt maradt fenn napjainkig 
is ama közmondás, hogy: aki 
sokat markol, az keveset fog. 

3 . Vannak aztán fantasztikus 
módszerek is. Ezek tisztán babo¬ 
nás alapon öröklődnek nagynéni¬ 
től unokahúgra, és területüket 
északon a szőnyegbe göngyölt 
újságpapír, délen a kámforgolyó, 
nyugaton a büdöskő és keleten 
a benzinnel kevert petróleum ha¬ 
tárolják, pontosan egyforma ered¬ 
ménnyel. 

4 . Van aztán végül e sorok 
írójának egy saját találmányú 
módszere, melyet több évi, pon¬ 
tos és tüzetes megfigyelés után 
a lehető legmelegebben ajánlhat 
mindenki figyelmébe. Ez az úgy¬ 
nevezett kombinált módszer, 
amely abból áll, hogy az ember 
a molyt tetszés szerinti molyirtó¬ 
szerbe mártott kézzel agyonveri. 

Zágon István 



Olvad az aszfalt 

Mészáros András rajz* 




Megjelent a vízi-KRESZ 



Schwott Lajos rajza 




Yürelem, mindjárt megnézem, hogyan kell kikerülni egy hajót! 

(JjurnszL elégia 


Tavasz van végre, Heurékaí 
Az égen ónszínű, bús fellegek. 

Tó partján ülve sok szegény béka 
Szomorúan, panasszal felbrekeg. 

Gyakran hús esőt könnyez az ég, 
Arcunkra, nyakunkba friss víz csorog, 
A jeges búskomor, minek a jég? 
Szobánkban jó kályhánk fellobog. 


Tavasz van végre, diadallal 
Orromba harap a jófogú szél. 
Januárt várom szent áhítattal, 
Enyhülést hoz talán majd a Tél? 

Utóirat: 

Míg versem írtam (mily nagyszerű), 
Az égről kandikált a sárga fény, 
Remélem, nem lesz már „időszerűV 
E remekmívű szép költemény. 


Galambos Szilveszter 



mjwMoT: 


NEM KÖZÖLHETŐ KÉZIRATOT 
KÜLDTEK: 


M. Istvánná, Bp. VI., Népközt, u. — 
„Gyöngyhalász”. — H. Ferenc, Bia. — L. 
Albert, Bp. V., Veres Pálné u. — K. Ágos¬ 
ton, Kispest. — A. Imre, Bp. I., Krisztina 
krt. — Sz. János, Komló. T. Antal, Hód¬ 
mezővásárhely. — Cs. Gyula, V., Váci u. 

— M. Tibor, Nőtincs. — K. R. János, Bp. 
XVIII. — S. József; Szolnok. — Cs. Anna 
Balatonkéthely. — Sch. György, Bp. XTV., 
Bíbor u. — P. Alajos, Bp. VIII., Baross u. 

- S. Árpád, Bp. II., Vöröshadsereg u. — 

H. József, Balatonfüred. — H. József, Np., 
a. Lóczy L. u. — M. Mihályné, Tápiószent- 
mórton. - Sz. Béla, Kaposvár. — R. János; 
Budakeszi. — B. Pál, Nagykamarás. —\ G. 
Frigyes, Bp. IV., Labdarúgó .u. — M 

László, Kaposvár. — R. János, Sárvár. 


Vízió a Wall-Streeten 


Hegedűs István rajza 





E heti hirdetésünk 


KAKAÓ 



Kg-ot már 
•50 Ft-ért, 
dkg-ot má 


tápláló 
ai utolsó 


/ , / / 

- Jelentem alássan, mostanáig kerestem a vízcsapot 1 


Valahol Dél-Amerikában 

Toncz Tibor rajza 





A pillanatnyi helyzet 



Elnézem, amint a kertben a rigók jóízűen lakmároznak a cse¬ 
resznyefán. ök is szeretik a cseresznyét, nemcsak az ember. És 
nem olyan kényes fogyasztók, mint az ember. A madarak nem 
bánják, ha a cseresznye kukacos. 

* 

Irodalmi vízióim egyike: 

Mikes Kelemennek szemrehányást tesz egy régen látott isme¬ 
rőse: 

- Mi van veled, Kelemen? Olyan régen nem hallottam felő¬ 
led semmit sem. Miért nem adsz néha életjelt magadról? 

Mikes Kelemen így mentegetőzik: 

- Olyan rossz levélíró vagyok ... 

♦ 

Mindennapi életünk egyre könnyebbé válik. A szomszédos 
Ausztriában már elektromos fogkefét is gyártanak. Ennek az az 
előnye, hogy villanyáram segítségével működik, és megkíméli 
az embert a fogkefe ide-oda húzogatásának fárasztó munkájától. 

Ez természetesen még csak a kezdet. Még talán a mi korunk¬ 
ban sor kerül az automatikus fogpiszkálóra, az elektromágneses 
ruhagombolóra, a fotocellás ételrágóra, s más emberkímélő talál¬ 
mányokra. 

* 

% 

Filozófusok és teológusok, ateisták és fideisták egyaránt sokat 
töprengtek azon, hogy például mi szükség van szúnyogokra, mi¬ 
féle teremtő vagy fejlődő bölcsesség nyilvánul meg ezekben a 
Bestiálisán zümmögő kis vérszívókban? 

Most azonban híre érkezett, hogy a szárított szúnyogot gyógy¬ 
szerként alkalmazzák allergia ellen. 

De mi szükség van allergiára? 

* 

Mi az abszolút pesszimista mérkőzés-közvetítés? 

Amikor a rádióriporter így kezdi: 

- Kedves hallgatóim, az eredmény null-null, és már csak 
kilencven perc van hátra. 

f. 1. 


Igaz szerelem 

Szűr-Szabó József rajza 



- Micike, most nem magát kísérem haza... Maguknál nem 
jár a lift. 


Festő az üzemben 


Szegő Gizi rajza 



- Most már reális a képi Glóriát festettem a művezető feje fölé. 

ával! Le a bürokráciával! Le a bürokráciával! Le a bürokráciával! Le a büro 


KÉT VÍZ KÖZÖTT ... SZERVEZÉS KÉRDÉSE AZ EGÉSZ 


Van nekem egy kedvenc szan¬ 
dálom, amit alig egy hónapja 
taposok. Azért nevezem ked¬ 
vencnek ezt a szandál-párt, mert 
tetszetős is y meg simul is a lá¬ 
bamhoz, mintha ráöntötték vol¬ 
na. Néhány nappal ezelőtt azon¬ 
ban alaposan megtréfált ez az 
elkényeztetett topogó. Történt 
ugyanis, hogy úgy délidőtájt, 
mikor éppen a Rákóczi utat kop¬ 
tattam vele, eleredt az eső. Én 
meg, hogy szárazon megússzam 
a felülről jövő áldást, begara- 
zsíroztam magamat az Emkc 
árkádja alá. Amint ott álltam, 



álldogáltam, egyszer csak érzem 
ám, hogy a talpamat elönti va¬ 
lami. Lenézek a földre, látom, 
hogy az eső befolyt az árkád 
alá, az árkád alól meg a szan¬ 
dálomba, mintha nem is lett 
volna neki talpa. 

Na, mondom csak úgy fél¬ 
lábról kedves szandálomnak, té¬ 
ged is jól helybenhagytak a 
meósaid I 


Ez az alulról jövő bírálat 
annyira felbőszítette a lábamat, 
hogy rögtön el akart szaladni 
velem a cipőboltba, hogy pa 
naszkönyvileg szóvá tegyük a 
beázást. Mivel azonban az eső 
időközben záporrá változott, 
előbb az Emkébe tértem be, 
hogy egy forró duplával nyugvó¬ 
pontra juttassam magam. Leül¬ 
tem az aranyhalas dísztavacska 
mellé, hol néhány perc múlva 
már szürcsöltem a kitűnő feke¬ 
tét. Alig szürcsöltem azonban 
egyet-kettőt a vadonatúj presszó 
illatos feketéjéből, amikor egy 
ronda esőcsepp végigfolyt a ke¬ 
zem fején. Ez felülről jött, nézek 
föl az üvegezett mennyezetre, és 
látom, hogy folyik le az esőié 
rendüledenül, mintha a presszó¬ 
nak nem is lenne teteje. Hogy 
az irhámat mentsem, elhurcol- 
kodtam a nedves zónából egy 
aszálysújtotta asztalhoz, ahol az¬ 
tán a kávémat szárazon tovább- 
szürcsölve, arra a bölcs elhatáro¬ 
zásra jutottam: bagatell cipő- 
ügyemet ezek után nem írom be 
a cipőbolt panaszkönyvébe, mert 
ha ez a sokmilliós költséggel 
épült Emke beázhat felülről, ak¬ 
kor az én kétszáz forintos szan¬ 
dálomnak is joga van büntetle¬ 
nül bcázni alulról. 

(bernáth) 


Mese a felnőtteknek .,. 


A ,,Suhog a pálca” című an¬ 
gol filmet szigorúan csak tizen¬ 
nyolc éven felüliek nézhették 
meg a budai Alkotás moziban 
is. Így aztán a nézőtéren csupán 
felnőttek ültek - amit csak he¬ 
lyeselni tudok. 

Azt már viszont nem tudom 
helyeselni, hogy nagyfilm előtt 
egy olyan kisfilmet vetítettek, 
amit kifejezetten egészen kicsiny 
gyerekek számára készíttetett a 
Vöröskereszt. A mese arról igye¬ 
kezett meggyőzni bennünket, ba¬ 
juszos, szakállas nézőket, hogy 


étkezés előtt mindig mossuk meg 
a kacsóinkat, mert különben 
megbetegszünk, és másnap nem 
játszhatunk a kosárlabda-csapat¬ 
ban a VI/B ellen ... 

Ha ezt a szerencsés összeállí¬ 
tási szisztémát folytatni óhajtják 
az illetékesek, javasolom, hogy 
a legközelebbi, kifejezetten gye¬ 
rekeknek tartandó mesefilm-elc- 
adás előtt egy olyan kisfilmet 
vetítsenek, amely a dohányzás 
ártalmasságára hívja fel az óvo¬ 
dások figyelmét. 

S. A. 

összehangolt nevelés 


Gerő Sándor raiza 




- És most imádkozzunk, gyerekek, hogy apukátok sikeresen 
vizsgázzék a marxizmus-len inizmusból! 


Újjávarázsolt, önkiszolgálóvá 
korszerűsített büfével várta 
sokezemyi látogatóját a nyár 
első napsütéses szombatján a 
Széchenyi strandfürdő. 

Nikkelezett terclőkorlát és 
ételekkel-italokkal dúsan ra¬ 
kott polcok között keskeny ös¬ 
vény kanyarog. Rajta össze¬ 
préselődve: fürdőruhás zarán¬ 
dokok. Azt remélik, rövidesen 
eljuthatnak a pénztárhoz, hogy 
kifizessék a markukban szo¬ 
rongatott táplálék ellenértékét, 
s aztán vidáman falatozzanak. 
Hiú ábránd! A menet csak 
milliméterenként halad előre. 
A pénztár előtt van ugyanis a 
konyha ablaknyílása, ahol a 
meleg egytálételt adják ki. 
Már pedig a nép zöme ezt eszi. 
Torlódás. Halk fohászok. Ra- 
madán-böjti imák. Ha külön 
helyen mérnék és külön pénz¬ 
tárnál fizettetnék az egytálételt 
és a csapolt sört, mindez elke¬ 
rülhető lenne. 

A gyengébb jellemű sort¬ 
állók mór-már beleharapnak 


egy-egy szendvicsbe vagy po¬ 
gácsába, bár ehhez nincs ál¬ 
lampolgári joguk, hiszen még 
nem fizették ki az érát. De 
ekkor vészjósló pillantást vet 
rájuk az a vendéglátóipari dol¬ 
gozó, aki az önkiszolgáló-rend-* 
szer jóvoltából mentesült a 
közvetlen termelőmunka alól, 
s most fehér orvosi köpeny¬ 
ben cirkál a korlát mellett, és 
vigyáz a vásárlók erkölcseire. 

Érdekes társasjáték folyik a 
helyiség központjában levő 
fagylaltrészlegnél is. A fagy¬ 
laltgép ugyanis gyöngélkedik. 
Félórácskát dolgozik, aztán 
megpihen. A pesszimisták ki¬ 
állnak a sorból, a családok 
csak egy őrszemet hagynak 
hátra. 

Végeredményben azért nincs 
jogunk a zúgolódásra. Az idén 
oly korán, már júniusban le¬ 
csapott ránk a kánikula! Ért¬ 
hető, hogy az illetékeseknek 
nem volt elég idejük az ala¬ 
posabb felkészülésre... 

(K—s) 


Kötelező bosszúság 


II. Gy.-nek, a Ludas Matyi 
múlt heti számában megjelent: 
„Logika-jegyzet” című bírálatá¬ 
hoz szeretnék hozzászólni. A 
tanév már véget ért, de jövőre 
még okulhatnak belőle az ille¬ 
tékesek: 

Ügy kezdődött, hogy a fiam 
egy szép napon bejelentette: 
két héten belül el kell olvas¬ 



nia, és tartalmi kivonatot kell 
készítenie Jókai „És mégis mo¬ 
zog a föld” című könyvéből. 

— Holnap megveszem és el¬ 
olvasod! — mondtam, mit sem 
sejtve. Másnap azonban hiába 
jártam végig a könyvesbolto¬ 
kat, mindenütt azt válaszolták, 
hogy a könyv kifogyott, de 
néhány héten belül megjele¬ 
nik, mert kötelező olvasmány, 
és mindenki keresi. Végigjár¬ 
tam az antikváriumokat, fele¬ 
ségem meg az általa elérhető 
könyvtárakat kutatta fel, de 
sikertelenül. Így történt aztán, 
hogy fiam a határidőből kifu¬ 
tott, amiért az ellenőrzőköny¬ 
vébe C. pontos figyelmeztetőt 
kapott, pedig ártatlan volt. 

Nem sokkal később azzal 
állított be a gyerek, hogy újabb 
célfeladatot kaptak: Móricz 
Zsigmond „Kis madár” című 
könyvét kell elolvasniuk, tar¬ 
talmi kivonatot készíteni stb. 
Határidő: két hét, felelős: én 
vagyok. 

Reggel elkéretkeztem munka¬ 
helyemről, és némi szorongó 
érzéssel elindultam „kismada¬ 
rat” fogni. Szorongásom nem 
volt alaptalan, mert az első 


könyvesboltban szánakozva vé¬ 
gignéztek rajtam, és közölték: 
ne is fáradozzak tovább, kár 
minden erőfeszítésért, nem ka¬ 
pom meg sehol, nem is adják 
ki egyelőre. Ismét elmentem 
néhány antikváriumba, ahol 
ugyancsak nem volt se régi, 
se új kiadású. 

Bármennyire is imponáló ez 
a „tervszerűség”, mégis felte¬ 
szem a kérdést: nem lehetne-e 
úgy intézni a dolgot, hogy csak 
aztán adjanak kötelező olvas¬ 
mányt a gyerekeknek, miután 
meggyőződtek arról, hogy a 
könyvet valóban kapni is le¬ 
het? 

Zsiray Károly 

Az érdekeltek 

hozzászólnak 

„Dunaújvárosi őrjárat” cí¬ 
mű cikküknek a Napsugár 
cukrászdára tett bírálatával 
egyetértünk. A kivitelező el¬ 
len fegyelmi eljárást indítot¬ 
tunk. Az ízléstelen művirágo¬ 
kat leszedtük. A jövőben még 
nagyobb gondot fordítunk az 
átalakítással kapcsolatos ren¬ 
delkezések pontos betartására, 
hogy hasonló eseteket elkerül¬ 
jünk. 

Városi Tanács VB 

Dunaújváros 

Rédey László oszt. vez. 

* 

„Hol vagy Rasex B?” című 
közleményükkel kapcsolatban 
közöljük, hogy a Budapesti 
Vegyianyag Nagykereskedelmi 
Vállalat Teleki téri főelosztója 
részére 2250 darab Rasex B-t 
leszállítottunk, és ismét kap¬ 
ható a szaküzletekben. 

Illatszer és Kozmetikai V. 

















Először talán arról kellene szólni, 
hogy miképpen lett asszonyuralom 
Csömörön. Nagyon egyszerűen. Csö¬ 
mör község nem esik messze Buda¬ 
pesttől, így a teremtés koronái Csö¬ 
mörről a fővárosba járnak, dolgozni. 
Jórészük Pesten villamosvezető, autó¬ 
buszvezető, trolibuszvezető, odahaza 
meg az asszony a vezető. Ami pedig 
a fő érdekesség, hogy az asszonyok 
nemcsak a portákon belül vezetget¬ 
nek Csömörön, ök vezetik a Haladás 
téeszt is, amelyben az egész otthon¬ 
maradó csömöri lakosság bennfoglal- 
tatik. Asszony az elnök, a főkönyvelő, 
de még a pénztáros is. Sőt: jóformán 
az összes brigádvezetők. 

Hát az otthonmaradott férfiak nem 
liáborognak az asszonyuralom miatt? 
Háborognak a csudát, hiszen negy¬ 
venkét forintot kapnak egy munka¬ 
egységért. Vagyis: a csömöri Hala¬ 
dásban nemcsak a vezető, hanem 
a munkaegység értéke is — nő. .. 

M egkérdeztem Lipták Béla fő- 
agronómustól, aki már kilenc éve él 
Csömörön asszonyuralom alatt, hogy 
mi a véleménye Bagyánszky IstVán- 


néról, a téesz elnöknőjéről? Lipták 
Béla a legnagyobhfokú elismerés gya¬ 
nánt azt felelte: kár, hogy nem férfi! 

Mikor viszont Bagyánszkynétól tu¬ 
dakoltam azt, hogyan van megelé¬ 
gedve a főagronómussal, ő is a legna¬ 
gyobb elismerő^ hangján válaszolta: 
kár, hogy* nem asszony! 

M ielőtt a férfiakról is szólnék 
néhány szót, hadd említsek meg még 
három női nevet: 

Kiss Károlyné sertésápolónő, aki 
pénztárcáját tavaly 585 munkaegy¬ 
séggel hizlalta, most 340 hízódisznót 
gondoz. A disznók erőnléte mutatja, 
hogy a kiszolgálás kitűnő. Még soha 
nem fordult elő, hogy Kiss Károlyné 
valamelyik hízónak odaszólt volna: 

— Az nem az én vályúm! 

Bátovszki Györgyné brigád vezető 
az erély mintaképe. Szavahihető ta¬ 
núk állítják, hogy mikor egyszer ki¬ 
adósán elkiáltotta magát, harminc 
holdon vigyázzba állt az uborka. 

Juliska még egészen fiatal, de cso¬ 
dákra képes. Ila baj nem éri, piacra 


kerül, és akkor megtörténik a csoda: 
újra kapható lesz a .Juliska bab a 
budapesti piacokon, mert a csömöri 
Haladásban is hét holdat vetettek 
belőle. 

A férfiak pozíciói, mint említet¬ 
tem, eléggé korlátozottak. Főként a 
lovak és tehenek gondozása a felada¬ 
tuk. Megkérdeztem az egyik állat¬ 
gondozót, hogy miképpen vészelték 
át az állatok a takarmányszegény 
esztendőt? 

— Egyszerűen — kaptam a bölcs 
választ. — Mikor a lovaknak Utaltak 
ki kevés takarmányt, a fogatosok 
csentek a tehenészektől, mikor meg 
a teheneknek juttattak kevesebbet, a 
tehenészek emeltek el némi abrakot 
a lovakéból. így aztán mindig meg¬ 
voltunk valahogy. Mert a nagyobb 
jószágot, a lovat, tehenet mégiscsak 
a férfiember tudja gondozni, szeretni 
igazi gyengédséggel. 

S mindebből mi a tanulság? Az, 
hogy a nők akaratereje, határozott¬ 
sága és a férfiak szelíd gyengédsége 
együttesen néha csodára képes. 

Fülöp György 





HOGYAN SZÜLETIK 
A DIVAT! 


(Látomás) 

(Valahol Párizsban. Az ismert 
divatkirály egy csomó divatlap¬ 
pal a kezében besiet, a lapokat 
az asztalra dobja, maga egy 
székre roskad , és a kezébe temeti 
az arcát.) 

DIVATKIRALY: Ezt a botrányt! 
Ezt a szégyent! Ilyent még nem ér¬ 
tem meg! Jóságos ég! Hogy fogunk 
ebből kimászni! 

FELESÉGE (be): Csak ülsz itt, csak 
ülsz, te tehetetlen! Az igazgatóság 
már nem tudja lefújni a bemutatót. 
Itt vannak a divatlapoktól, a nagy¬ 
kereskedelemtől, a reklámfőnökség¬ 
től! Itt van mindenki! Fotóriporterek, 
kosztümtervezők! És várják az új¬ 
donságokat! Az újdonságainkat! 

DIVATKIRÁLY: Most aztán kap¬ 
nak szenzációt! 

FELESÉGE: Még van kedved vic¬ 
celni, te őrült! Holnap teli lesz a vá¬ 
ros az újságcikkekkel: Pierre Sablon, 
a divatdiktátor csúfos kudarca! 

DIVATKIRÁLY: Hát mit csinál¬ 
jak, ha nincs semmi ötletem! Már 


minden volt, félkabát és hétnyolcados 
és harangszoknyá és japán ujjas és 
tűzött zsebekkel (már ordít) és var¬ 
rott zsebekkel és zsabókkal és plisszí- 
rozva, és minden volt, minden volt! 

FELESÉGE: Csak az nem volt, 
hogy az új divat elmaradt! Hölgyeim 
és uraim, a divatkirály ötletszegény¬ 
sége miatt az idei divat ezennel el¬ 
marad! Szíveskedjenek addig is a ta¬ 
valyi divat szerint öltözködni. De ezt 
jelentsd be te, én nem! (örült gúny¬ 
nyal.) Te divatzseni! 

DIVATKIRÁLY: Eredj a pokolba 
a meghívottakkal együtt! Elég a ma¬ 
gam baja, még kínzol is?! 

FELESÉGE: Én nem állok oda! 
Menj te! Te vagy a költő, az ész, az 
alkotó fantázia! (Ráncigálja.) Most 
aztán eredj, és menj az újságírók elé! 
A manekeneid helyett! Ne velem 
szemtelenkedj! Hát mire vársz? In¬ 
dulj! (Cibálja, letépi a férfi zsebét.) 

DIVATKIRÁLY; Mit csinálsz?! 
Széttépsz, te hisztérika! Tépsz! Ne¬ 
sze! (A nő fél válláról letépi a ruhát.) 

FELESÉGE: Vadállat! Te szag¬ 
gatsz! Tessék! (Letépi a férfi kabát¬ 
hajtókáját.) 


DIVATKIRÁLY: Te fúria! Most 
adok én neked! 

(Tépik, szaggatják egymásról a 
ruhát , mikor kopognak. Az ajtón 
át egy csomó ember jön be, fotó¬ 
sok, divatrajzolók meglepődve 
nézik a széttépett házaspárt.) 

EGY ÚJSÁGÍRÓ (füttyént): Ez az¬ 
tán eredeti! Bravó! Az új divatfor¬ 
mákat a Mester maga mutatja be a 
feleségével! Micsoda meglepetés! 

(Élénkség, taps. Kattognak a 
fényképezőgépek.) 

DIVATKIRÁLY (lassan visszanyeri 
a fölényét): Mint megfigyelhetik, idén 
a férfidivat még kevesebb díszítő 
elemmel készül, hajtóka, gallér feles¬ 
leges. (Keresgél magán.) Gomb leg¬ 
feljebb egy, az is lazán. A női divat 
terén tenyérnyi kivágások, látszólag 
szertelenül, teljesen felbontott for¬ 
mák ... 

FELESÉGE (bájos mosollyal): Fi¬ 
gyeljék meg, a felső rész szakadozott 
vonalvezetését... De fáradjanak ta¬ 
lán a büfébe... 

EGY TERVEZŐNŐ (egy másikhoz, 
miközben a távozó csoport után tar¬ 
tanak): Mégiscsak zseniális fickó ez 
az ember! Páratlan ötletei vannak. 
Állítom neked, még csak hasonlóval 
sem lehet találkozni a szakmában. 

(Ömlengve kimennek.) 

Atombombát készít Ny ugat-Németország Gerő Sándor rajza 




Ellenkezés nélkül tűrte, hogy 
bekísérjék a kapitányságra. Ott 
felírták személyi adatait, be¬ 
dugták egy cellába, s másnap 
reggel kihallgatásra vezették 
elő. 

— Stranczek János, ötvenöt 
éves, budapesti lakos? — kér¬ 
dezte a nyomozást irányító 
rendőrtiszt 

— En vagyok. 

— Született Tápén, nős, há¬ 
rom gyerek apja, asztalos szak¬ 
munkás, 1932 óta a Kamis- 
csipkéző Vállalat dolgozója? 

— Az is én vagyok. 

— üljön le! Beismeri, hogy 
tegnap éjfélkor behatolást kí¬ 
sérelt meg a kerítésen keresz¬ 
tül az említett gyár teHiletére, 
és szándéka csak a járókelők 
éberségén hiúsult meg? 

— Ez történt. 

— Tettének oka? 

— Tettemnek oka az új éj¬ 
szakai portás. 

— A portás? 

— Csakis. A régi, a Podola 
Tóni, mindig bceresztett, de 
ez az új, ez kerek-perec meg¬ 
tagadta. Nem maradt más hát¬ 
ra, mint a kerítés. Sajnos, az 
én koromban már nem megy 
úgy a falramászás . .. 

— Tehát máskor is besur¬ 
rant? 

— Március óta heti kétszer 
surrantam be. Ha nagyon szo¬ 
rított a kapca, háromszor. 

E pillanatban felberregelt a 
telefon. A rendőrtiszt füléhez 
emelte a kagylót, majd letette, 
s keményen az őrizetes szeme 
közé nézett. 

— A lakásán nem találtunk 


idegen holmit. Hová rejtette a 
lopott árut, hogyan értékesí¬ 
tette, ki az orgazda? 

— Minek néz engem, főhad¬ 
nagy elvtárs?! Lopott áru? Or¬ 
gazda ? Kikérem magamnak! 
Kétszeres élmunkás vagyok én, 
törzsgárda-tag, szakszervezeti 
bizalmi. Még egy árva szöget 
sem vittem ki soha a gyárból! 

— Hát akkor miért tört be 
ismételten? 

— A forgalom miatt. 

— Nézze, ilyen összevissza 
beszéddel nem jutunk előbbre. 
Töredelmes vallomással köny- 
nyítsen a helyzetén. 


— Ott kezdődött, hogy az év 
elején nálunk teljesen átépítet¬ 
ték a gépműhelyt. Üj szalag- 
és körfűrészeket, vastagsági- 
és finomgyalukat, marókat cs 
esztergákat állítottak be. Linó¬ 
leum padlót, fénycsöves világí¬ 
tást, kitűnő porelszívó-berende¬ 
zést is kaptunk. Egy szó, mint 
száz — a miénk lett a legkor¬ 
szerűbb műhely az egész fa¬ 
iparban. 

Ettől fogva igencsak moz¬ 
galmasra fordult az életünk. A 
látogatók egymásnak adják a 
kilincset, hiszen mi vagyunk 
a karnisgyártás büszkesége. 


Nagy dolog ez, kérem. 

A minisztériumi, iparigaz¬ 
gatósági elvtársakat nem is 
említem, őket már névről is¬ 
merjük. Sűrűn jönnek a szak¬ 
szervezettől, a tanácstól is. 
Szakemberek tapasztalatcseré¬ 
re, egyetemisták szakmai gya- 
k <^atra, középiskolások szün¬ 
idei munkára látogatnak hoz¬ 
zánk. 

Időnként vendégül látunk 
termelőszövetkezeti küldöttsé¬ 
geket is. Nekik is mindent szí¬ 
vesen elmagyarázunk. Hadd 
lássák, milyen fejlett az ipar, 
s kedvük kerekedjék felköl¬ 
tözni Budapestre. 

Híres színészekkel, írókkal, 
sportolókkal még gyakrab¬ 
ban jövünk össze. Megbeszél¬ 
jük közös problémáinkat, és 
komplex brigádokat alakítunk. 

A legérdekesebb azonban, 
amikor külföldi delegációkat 
fogadunk. Hetenként kettőt- 
hármat. Megrendelők is, meg 
kíváncsi turisták. Legutóbb 
például dajak képzőművészek 
jártak nálunk, magyar tanul¬ 
mányfejeket kerestek. Higgye 
el, főhadnagy elvtárs, csodá¬ 
latos élmények ezek. Mintha 
csak földkörüli úton járna az 
ember... 

— Jó, jó — szakítja félbe a 
főhadnagy —, de milyen össze¬ 
függés van a szemlék, tanul¬ 
mányi látogatások, delegációk 
és a maga éjszakai besurraná- 
sai között? 

— Milyen összefüggés?! De 
a láncos kisköcsögét, valami¬ 
kor termelnem is kell! 

Kürti András 


Hazafelé a természetből 



- Nekem már csak ez jutott! 

— És tessék mondani, most mennyit gyártanak naponta? 

— Arról fogalmim^ sincs. 


















Ki mit tud? 


Panoptikum 

Nevezetes emberek 



Kovács Gyula budapesti lakos és TV-elő- 
fizetó, akinek véleménye a ,.Ki mit tud?” 
döntőjének szereplőiről megegyezett a zsűri 
véleményevei. . . 


Szörnyű volt. 

Ott ültem a Jégszinház forró nézőterén, 
a szereplők között, kezemben a sorszámom, 
tizenhét. És a szereplőtársaim egyre fogy¬ 
tak, a hatos, a nyolcas, a tízes libbent a 
színpadra, énekeltek, táncoltak, muzsikál¬ 
tak, utánozták Alfonzét és én ott ültem 
bénán és kábán a tizenhetes sorszámmal a 
kezemben és fogalmam sem volt, hogyan 
kerültem ide, hogyan kerültem a döntőbe 
és egyáltalán, mit fogok csinálni. Itt min¬ 
denki tud valamit, a tizenkettes most szal- 
tózik hátrafelé, könnyedén, mosolyogva és 
én semmit, de az égvilágon semmit nem 
tudok. 

Nemsokára szólítanak, mit adhatnék 
elő? Verset, amit az iskolában tanultam? 
Dadogva elmondani, aztán eltűnni egy 
függöny mögött, piros arccal, a tömeg ál¬ 
tal kiröhögve? Vagy elénekelni nyekeregve 
azt a divatos dalt, amit mostanában min¬ 
denki ismer? Csak én nem ismerem pon¬ 
tosan. Nézzük csak. „Hold ragyog a Du¬ 
nán . . . ragyog a Dunán . .És valami 
történik Budán, de micsoda?. . . 

Végem van. Már a tizenötös bűvészke¬ 


dik. Nekem is bűvészkedni kellene. „Mé¬ 
lyen tisztelt hölgyeim és uraim, ez itt egy 
pakli magyar kártya! Magyar ember, ma¬ 
gyar kezében, magyar kártya!” És aztán? 

A tizenhatos táncol már, utána én kö¬ 
vetkezem. De mivel? Szentisten, mit ad¬ 
jak elő? 

— Tizenhetes! — mondja most a konfe¬ 
ranszié. - A tizen hetest kérem! - mondja 
már türelmetlenebb hangon. 

Most vége mindennek. Lassan felemel- 
kedek, botorkálva, sápadtan és cél nélkül 
megindulok, lehajtott fejjel, ahogy a kivég¬ 
zési falhoz indulnak az elítéltek. 

Megrázom magam, körülnézek még egy¬ 
szer. 

Borbélynál vagyok. 

Tyűha, úgylátszik elszunnyadtam. 

Az egyik segéd szólít. 

- ön a tizenhetes? 

Ránézek a kezemben szorongatott sor¬ 
számra. 

- Igen! mondom és megkönnyebbülten, 
fürgén elindulok a borbélyszék felé. 

Tardos Péter 

Azt írta a Népszava, hogy „Levegőbe 
repült egy robbanóanyagot gyártó üzem 
három raktárépülete a dél-amerikai Fok¬ 
város közelében.” Csúnya nagy robbanás 
lehetett az említett katasztrófa, hogy a 
raktárépületek mellett a nagy dél-afrikai 
Fokvárost is átrepltctte az* amerikai konti¬ 
nensre! 

Vigyázz, Malvin! 

Azt olvastuk az Esti Hírlapban, hogy 
rövidesen hozzálátnak a Matild-palota ta¬ 
tarozásához. Ha ezt a patinás, híres épü¬ 
letet, a Klotild-palotát suttyomban átke¬ 
reszteltek, azon sem fogunk csodálkozni, 
ha legközelebb a Kálvin tér helyett a 
Malvin téren találjuk magunkat. 


Gondatlan menetrend 

Az Ország-Világ ferihegyi riportjában 
egy képet szemlélhetünk meg, s megtudjuk 
aláírásából, hogy „utolsó tisztelgés, indul 
a MALÉV londoni járata”. A képen vi¬ 
szont egy érkező repülőgép előtt, „Állj” 
jelzésű tárcsával áll a repülőtéri irányító. 
Szerencsére az ügy légi katasztrófát nem 
okozott. 


Alábecsült konstrukció 

A Hajdú-Bihari Napló bemutatja olva¬ 
sóinak a legújabb szovjet kisautót, a Zapo- 
rozscc-t. Azt írja róla, hogy a kisautó 
egyszemélyes, motorja egybengeres és száz 
köbcentit fogyaszt. A lap tudósítója min¬ 
den bizonnyal a jövő szovjet gyermek- 
rollerét álmodta meg. 

Dr. Árgus 


tftUM WMKÍ m Ijmi 

Mottó: Nincsenek régi viccek, 
csak öreg emberek vannak. 
Egy újszülöttnek minden vice 
új. 

• 

Egy férfi megkérdi a kupéban vele 
szemben ülő útitársál: 

— Mondja, kérem, szabad itt dohá¬ 
nyozni? 

— Ez nem dohányzófülkc. 

— Hát akkor honnan van itt ez a sok 
cigaretta vég? 

— Azoktól, aki nem kérdezték. 

* 

A cirkuszporond közepére apró zongo¬ 
rát és hozzáillő kis széket visznek. Aztán 
bevonul az idomító egy kutyával és egy 
macskával. A közönség feszülten figyel. 

Az idomító egyet tapsol. A kutya leül 
a zongorához, a cica két lábra áll, s dizőz 
pózban a zongorához támaszkodik. Üjabb 
jelre u cica énekelni kezd, a kutyus pe¬ 
dig a zongorán kíséri. 

Fergeteges taps, lelkes ováció! Csak az 
első sorban potyajcggyel ülő, bennfentes 
Kropaesek legyint unottan: 

— Csalás az egész — szól szomszédjá- 
lioz. — A macska csak tátogat, a kutya 
liasbcszélő. 



- Nézze meg, mesteri Fel van húzva, de nem mcgyl 




Gerő Sándor rajza 


Egy bonni órásüzletben 


Algírban 

Erdei Sándor 
rajza 




Erőmutatvány 


3 


















































































Amit tisztázni kell! 


^phwott Lajos rajza 




Bejárónő: Rendben van, elsejétől jövök, 
de ki fog takarítani? 


ZSÁK A FOLTJÁT... 


— Fantasztikus — csapott elkeseredet¬ 
ten íróasztalára a Bizsu és Gőzdaru Tö¬ 
megcikk KTSZ elnöke. — Reggel óta 
gyötrődjünk itt, legalább egy tucat je¬ 
lentkezővel tárgyaltunk, és az eredmény 
— nulla. * 

— Hát bizony — sóhajtott fel a sze¬ 
mélyzetis —, újabban nagyon nehéz 61- 
mérnököt találni. Már az állami vállala¬ 
tok is viszik, mint a cukrot. Az utánpót¬ 
lás pedig kevés. Szerintem semmi értelme 
a további kísérletezésnek. Csak pocsékol¬ 
juk a drága időt. Vegyünk fel egy igazi 
diplomást és kész. 

— Igazi diplomást?! — kapott gyér 
hajzatához az elnök. — Megőrültél? Va¬ 
lódi mérnököt állítanál a műszaki osztály 
élére? Hát nem égettük meg elégszer a 
kezünkét? Gondolj Beleznaira, aki éjjel¬ 
nappal modern gépek beállításáért nyúzta 
a vezetőséget, és a reprezentációs keret¬ 
ből külföldi szaklapokat járatott Vagy 
Gyurka | Péterre. Mindenféle továbbképző 
tanfolyamokkal kínozta a dolgozókat, és 
még engem, is majdnem bekenyszerített, 
a technikumba. Vagy emlékezzél a szem¬ 
üveges i ^aj ti Bélára. Egy perc nyugtunk 
nem vólt tőle. Grafikonokkal, statiszti¬ 
kákkal, | ütemtervekkel és újításokkal 
marcangolta a lelkünket. Ha csattogtatni 
kezdte a logarlécet, már a guta kerülge¬ 
tett. Ezek hiányoznak neked? 

— Bezzeg szegény megboldogult Cso¬ 
paki Misi. Az igen. Azzal lehetett együtt¬ 
működni. Almémök volt, a javából. Az 
első perctől tisztában volt vele: mi is 
tinijük, hogy sciiunilyen műszaki képesí¬ 
tése nincs. Nem is kért fizetésemelést 
soha. Senkit nem bírált, senkivel nem 
kötözködött, szakmai vitákat nem provo¬ 
kált, a bizsu- és darugyártás technológiá¬ 
ját nem akarta lépten-nyomon for¬ 
radalmasítani. Es ami a legfőbb: min¬ 
dig mindent aláírt. Mert lm a számolás¬ 
sal hadilábon is állott, írni, olvasni egé¬ 
szen jól tudott. És micsoda hangja volt, 
hogyan | dalolt, istenem ... A harmadik 
féldeci után már zengett a környék: 
„Gyere, Bodri kutyám, szedd a sátor¬ 
fádat .. I” 

Az érzelemdús, rezgő bariton szányalá- 
sát e pillanatban kopogtatás szakította 
meg, s az ajtónyílásban jólöltözött, kö¬ 
zépkorú férfi tűnt fel. 


— Nem zavarok? — kérdezte nyája¬ 
san. — Az újsághirdetés miatt bátorkod¬ 
tam ... 

— Fáradjon beljebb, ha már itt van 
— intett az elnök. — Foglaljon helyet. 
Szabad az oklevelét? 

— Hát azt spéci ál nem hoztam ma¬ 
gammal — felelte széles mosollyal a jö¬ 
vevény. — A társbérlőm gyerekét ugyanis 
csak úgy vették fel a napközibe, hogy 
ellenőrzés végett nekem is be kellett ad¬ 
nom a tanácshoz a diplomámat 

— Valóban? — derült fel az elnök te¬ 
kintete. — Tessék, gyújtson rá. Ha neűa 
vagyok indiszkrét, milyen iparágban 
mérnök ön? 

— Hát hogy is mondjam, én ál... 
izé ... általános főmérnök vagyok. Ne¬ 
kem tökmindegy, hogy milyen szakmá¬ 
ról van szó. 

— Nagyszerű — kapcsolódott -most a 
társalgásba felélénkülve a személyzetis, 
és papírt, ceruzát vett elő. — Lenne szí¬ 
ves a becses nevét, lakcímét, valamint 
az oklevele sorszámát. 

— Perczeg Jenő, Rátóti út 193/b. Az 
oklevelem száma... az is 193/b. Érde¬ 
kes véletlen, ugye? 

— Az élet teli van ilyesmikkel — bólo¬ 
gatott a személyzetis. — Még egy apró¬ 
ságot kell elintéznünk. Tetszik tudni, az 
éberség kötelező. Szeretném látni a sze¬ 
mélyazonossági igazolványát... Köszö¬ 
nöm . . . Minden rendben. Persze, rossz¬ 
hiszemű ember azt is gondolhatná, hogy 
az eredetileg kék tintával beírt vésnököt 
valaki fekete tintával mérnökre javította 
ki. Vicces lenne, mi? 

— Nagyon vicces — nevetett térdeit 
csapkodva a látogató, s vidáman össze- 
kacsintolt az elnökkel. — * Mi lesz a fizu? 

— Ebben a munkakörben 2800 forint 
a szokásos — hangzott a tájékoztatás. 

— Nézzétek, gyerekek — szólt meg¬ 
győző hangon a műszaki osztály remény¬ 
beli vezetője —, az én rizikóm sokkal 
nagyobb, mint n közönséges mérnököké. 
Legyen háromezer, és holnap belépek. 
Rendben? 

— Rendben! — kiáltotta lelkesen az 
elnök és a személyzetis. Sűrű vállve- 
regetés közepette, felszabadult lélekkel kí¬ 
sérték az ajtóig új munkatársukat. 

Kürti András 



T 












































Elv és gyakorlat 


Szinte hihetetlen, de ez alkalom¬ 
mal sokan szálltak fel a trolira a 
Nagymező utcánál. S bár ez is nehe¬ 
zen hihető: a kocsiban már ekkor is 
sokan voltak. Ennek folytán az ülő¬ 
kalauz és a tolongólépcső közötti kis 
térségben ideges hangulat keletke¬ 
zett. 

Egy szikár úr így szólt az előtte 
megakadt köpcös úr hátához: 

— Tessék előrébb menni! 

A magyar „előbbre” szó ugyanis 
troli-nyelven: „előrébb”. 

— Mennék, de hova? — kérdezte 
a köpcös. 

Mindenki látta: nincs hova. A szi¬ 
kár mégis makacskodott: 

— Rendelet van, hogy a kocsi ele¬ 
jébe kell menni. Ugyebár? 

A kalauzra nézett, de az nem fe¬ 
lelt, jegyeket osztott. 

— Hogy menjen az ember, ha egy¬ 
szer nem megy? — kérdezte méltat¬ 
lankodva a köpcös. 

A szikár úr fegyverhez nyúlt. Hi¬ 
vatalos hanglejtéssel mondta: 

— Az utasok tartoznak helyet biz¬ 
tosítani az utánuk felszállóknak. 

Ettől sikert remélt. Ehelyett a köp¬ 
cös ingerülten visszaszólt: 

— Láthatja, hogy nem lehet. Vak 
maga? 

— Gorombáskodjék az öreganyjá¬ 
val! — felelte a szikár, mert finom 
ember volt, aki nem szereti a gorom¬ 
baságokat. 

A troli közben megállt a Nagy- 
kőrútnál. Százan leszálltak elöl, két¬ 
százan hátul, öt utas maradt a ko¬ 
csiban, és a két vitatkozó. Már előre¬ 
mehetett volna a köpcös, de már 
nem volt rá szükség, mert hátul is 
jutott hely bőven a szikárhak. Mind¬ 
ketten kényelmesen leültek, és a szó¬ 
váltás folytatódott. A közben alap¬ 
jában megváltozott helyzet és a té¬ 
nyek nem befolyásolták őket. 

Elvi vita volt. 

ej 

Nem közölhető kéziratot küldtek: 


F. László, Bp. XI., Thán K. u. — IC. Er- 
zsók, Komárom. — Cs. Gábor Bp. XI., 
Szerémi sor. — B. József, Bp. Vili., Ku- 
lich Gy. tér. — V. József, Mezőtúr. — K. 
Ferenc, Mezőkeresztes. — B. István, Sop¬ 
ron. — M. Sándor, Bp. V., Szt. István krt. 
—■ Sz. T. Budapest.; — F. Zoltán, Gyál. — 
S. Imre, Bp. IX., József A. telep. — Dr. 
L. György, Bp. József krt. — L. Ildikó, 
Miskolc. — Cs. Endre, Bp. XI., Karolina 
u. — D. Géza, Bp. XII., Ráth Gy. u. — 
S. Mihály, Bp. XIII., Váci u. — R. 
György, Bp. VI., Molnár u. — J. Gyula; 
Miskolc. — G. Árpád, Bp. VII., Dózsa 
Gy. u. — N. Lajos, Bolgárdi. — Sz. Sán¬ 
dor, Románia. — H. Miklós, Bp. IV., 
Dózsa Gy. u. ♦— L. V. Endre, Bp. VII.; 
Péterffy u. — T. István, Bp. IX., Tol- 
buchin krt. — A. János, Vésztő. — Sz. 
Vilma, Bp., Gogol u. 

Sürgős beszélgetés hivatalos ügyben 


Balázs-Piri Balázs rajza 


































































































Áresés a tőzsdén 


Szegő Gizi rajza 



- Mr. Smith, csak ön után, önnek több részvénye volt! 


Új rúdugró világcsúcs 

Schwott Lajos rajza 

Első vallomás 

— Fogalmazó úr ... tartóztasson 
le ... megfojtottam a barátomat. . . 
a szegény jó Gusztikét... mert szük¬ 
ségem volt arra az ezer koronára ... 
aztán kisült, hogy nem volt ná¬ 
la éppen az az ezer korona.. . 
pedig hogy számítottam rá, hogy 
egyedül találom ... és előbb meg¬ 
fojtom, aztán elszedem az ezer ko¬ 
ronát . . . hát erre nem találtam 
nála az ezer koronát... most 
tessék elképzelni, fogalmazó úr ... 
egész hiába fojtogattam meg... 
a legjobb barátom . .. ilyen pech ... 
, pedig milyen rendesen csinál¬ 
tam . .. előbb még be is paukol- 
tam a fojtogatást, hogy jól men¬ 
jen ... és most tessék... még hozzá 
észre is vették.. . éppen egy rendőr 
könyökölt az ablakon ... még hozzá 
egy olyan rendőr, aki engem szemé¬ 
lyesen ismer ... hát hamar idesza- 
Jadtam ... nehogy ő hozzon be, mert 
nem szeretem, ha ráncigáinak... 
tyű, a teremtésit neki... de nagy 
bajba kerültem... kellett ez ne¬ 
kem?. .. na, ez a hét jól kezdő¬ 
dik ... _ 

Második vallomás 

— Igenis, fogalmazó úr, természe¬ 
tesen a legmélyebb megbánás kész¬ 
tetett arra, ugyebár, hogy azonnal 
idejöjjek és feljelentsem magam. 
Mikor Csavolcseket ott láttam hal¬ 
va, így szóltam magamhoz: Íme, 
hová ragadott téged rettentő szenve¬ 
délyed, te Rudi. Most mit csináltál, 
megfojtottad ezen embert, — hát 
nem szégyelled magad? Most leg¬ 
alább legyen benned annyi tisztes¬ 
ség, hogy valld be azonnal bűnödet, 
s nehogy eszedbe jusson a törvény 
igazságosan sújtó kezét valamely 
módon elkerülni, vagy csak hátrál¬ 
tatni is óhajtani. Nem, Rudi, ismer¬ 
lek téged, ismerem nemes, őszinte 
lelked, finom, gyengéd érzelmeidet, 
Rudi, te nem az a fiú vagy, Rudi, 
te elmész a rendőrségre és feljelen¬ 
ted magadat. Teheted ezt annál is 


• 75 évvel ezelőtt született Karinthy 
Frigyes. 


KARINTHY FRIGYES:* 



inkább, mert hiszen váratlan és el¬ 
lenállhatatlan dührbham késztetett 
téged erre a kihágásra, amit itt el¬ 
követtél. Ezt gondoltam magamban, 
tekintetes fogalmazó úr, és tetszik 
látni, mindjárt ide is jöttem. 

Harmadik vallomás 

— Hát, kérem szépen, fogalmazó 
úr, most tessék elképzelni, mit érez¬ 
tem, mikor egyszerre csak észrevet¬ 
tem, hogy ez a Csavolcsek nagyon 
nézegeti a feleségemet is. Egész éj¬ 
szakákon sírtam, mert éreztem, hogy 
feldúlja családi boldogságomat ez 
az ember, akinek én semmit sem 
vétettem. A feleségem miatt talán 
még nem tettem volna, de itt vol¬ 
tak a gyermekeim... az én édes 
gyermekeim ... bocsásson meg, fo¬ 
galmazó úr... nem tudom folytat¬ 
ni... a könnyek -elfojtják a sza¬ 
vam . . az én édes, kicsi fiaim, akik 
elvesztik az anyjukat... hogy tet¬ 
szik mondani?... hogy hiszen már 
mindkét gyermekem meghalt a le¬ 
lencházban ... hát azért nem az én 
gyermekeim, kérdem?... annál in¬ 
kább fájt, hogy az életüket elvesz¬ 
tették és most az anyjukat is el¬ 
veszítsék ... az embernek nincsen 
kőből a szíve... 

Negyedik vallomás 

— Igen, most már pontosan em¬ 
lékszem, a dolog úgy történt, hogy 
a katasztrófa előtti napon ez a Csa¬ 
volcsek megfog engem az utcán és 
azt mondja, adjak neki ezer koro¬ 
nát, mert van neki ezer, akar hozzá 
még ezret. Azt mondtam neki, nincs 
nekem, te Csavolcsek, honnan volna. 
Erre megfenyegetett, hogy leüt, mint 


egy kutyát, ha másnap este nem 
hozom el. Nagyon féltem, hogy be¬ 
váltja a fenyegetését és másnap este 
felmentem hozzá, hogy megkérjem, 
ne -bántson, hagyjon élni, szegény 
gyermekeim miatt. Erre Csavolcsek 
vérbenforgó szemekkel nekemjött 
és azt mondta, hogy azonnal agyon¬ 
üt, ha az ezer koronát nem adom ót 
neki. Kérleltem, könyörögtem, de ő 
hajthatatlan volt. Jól tudom, mond¬ 
ta, hogy nálad van az ezer korona, 
csak letagadod, most is ott van a 
kezedben, a zsebedben szorongatod. 
Erre szétnyitottam a két tenyerem, 
mondok, hát idenézz, itt nincs sem¬ 
mi. Erre össze akartam csukni a két 
tenyerem, de ő azt mondta, te disz¬ 
nó, ott van az ujjaid közt és most 
megint el akarod dugni, de nem en¬ 
gedem — és kérem, erre a nyakát 
odaszorította a két tenyerem közé, 
hogy ne tudjam összecsukni a kezem 
és nem engedte összecsukni és ad¬ 
dig szorongatta a nyakát a két te¬ 
nyerem közé, hiába könyörögtem, 
hogy ne bántson, míg egyszerre csak 
azt vettem észre, hogy megfulladt. 
Erre rémülten a rendőrségre szalad¬ 
tam. 


— Hogy egyáltalán ismertem-e ezt 
a Csavolcseket? Bizonyos precíz jogi 
értelemben vett disztinkció szerint 
azt lehetne mondani, hogy nem is¬ 
mertem. Hallottam, hallottam, hogy 
meggyilkolták — de nekem mi kö¬ 
zöm hozzá? Hogy akkor miket be¬ 
széltem össze? Szent Isten, akkor 
nagyon izgatott voltam az esettől, 
lehet, hogy mondtam valamit, de az 
nem beszámítható állapotban tör¬ 
tént, pedig a ténykörülmény meg¬ 
állapíthatóságának ez a conditio 
sine qua non-ja. Azon egy vagy 
több, határozott vagy határozatlan 
mérvben részes személy, vagyon¬ 
jogi vagy vagyonjogi vonatkozású vi¬ 
szonyainak közös tömege, mely más 
viszonyok tekintetében való vonat¬ 
kozások alapján jogképzelem által 
önállóbb alanyisággal ruháztatik 
f el... 

ALEX BALTE§: 


PILLANATKÉPEK 

GYERMEKEKBŐL — SZÜLŐKNEK... 


Példamutatás 


AZ APA: Jancsika, harmadszorra kaplak 
hazugságon! Nagyon csúnya dolog, mi¬ 
kor egy gyerek így hazudik! Büntetés¬ 
képp ma egész nap itthon maradsz, 
egyedül, és ha cseng a telefon, és va¬ 
laki engem keres a hivatalból, altkor 
azt mondod, hogy a minisztériumban 
vagyok, ha pedig a minisztériumból 
keresnek, azt mondod, hogy a hivatal¬ 
ban! 


Egyéniség 

AZ APA: Ez csak azért van, mert nem 
foglalkozol a nevelésével. Magára ha¬ 
gyod! 

AZ ANYA: Mit akarsz, drágám? Nem 
szidhatom, hiszen olyan érzékeny gye¬ 
rek! Kihangsúlyozott egyénisége van! 

AZ APA: Dani! IIol voltál mostanáig? 

DANI: Játszottam! Köveket hajigáltam 
az utcán! 

AZ APA: Ez játék? Tegnapelőtt bezúztad 
egy kővel a szomszédék tükrét, kellett 
vennem egy másikat Tegnap betörted 
a Tudósé ablakát, kellett vennem egy 
másikat... Mit vihogsz minden ok 
nélkül, mi?? 

DANI: Mindjárt itt lesz Manóié bácsi! 
Kíváncsi vagyok, honnan veszel neki 
egy másik orrot! 

AZ ANYA: Mit mondtam, szívein? Ki¬ 
hangsúlyozott egyéniség! 


Víkend 

Gerő Sándor rajza 



Vasárnap délelőtt 



Vasárnap este 


USA technika 



, Lokálban 

PINCÉR: Bocsánatot kérek, de gyerek¬ 
kel nem lehet itt tartózkodni. 

AZ APA: Hagyjon nekünk békét, uram! 
Magának ez gyerek? Szakasztott olyan, 
mint egy érett férfiú. Ne azt nézze, 
hogy csak öt éves. Három éves kora 
óta velünk jár a vendéglőkbe. Nem 
dédelgetjük, kérem! 

AZ ANYA: Magának az a feladata, hogy 
felszolgáljon, nem az, hogy nevelje a 
gyerekünket! 

AZ APA: Mit kérsz, drágám? 

AZ ANYA: Egy pohár sört! 

AZ APA: En egy féldecil! 

PINCÉR: És a kicsikének? Szörpöt? 

GYURIKA: Mit képzel a bácsi, mi va¬ 
gyok én? Gyönge nő? Egy féldecit! 

AZ APA: Na, mit szól? Beolvasott ma¬ 
gának! Mondtam én, hogy belevaló 
gyerek!... Hozzon neki sört!... Fél¬ 
deci azért túlzás! Ne feledje ez a kö¬ 
lyök, hogy azért mégiscsak kölyök! 

GYURIKA: Álmos vagyok, apu! 

AZ APA: Sose hozlak többet mulató¬ 
ba!... De ha jól viselkedsz, adok ne¬ 
ked a féldecimből! 

GYURIKA: Múltkor is becsaptál, fröccsöt 
adtál tiszta helyett! 

PINCÉR: Parancsoljanak, kérem: két sör 
és egy féldeci. 

AZ APA: Gyurika, mondj a pincér bá¬ 
csinak egy szép verset! 

GYURIIVÁ: Csak ha kapok a féldecidből! 

AZ ANYA: Adj neki egy kortyocskát! 

AZ APA: Na, igyál... Elég, elég, Gyu¬ 
rika!!... Nekem is hagyjál, hé!... 
Na, halljuk azt a verset! 

GYURIKA: 

Elkaptam egy göndör kutyát: 
Ólból lopott hízott rucát! 

Ahogy ette az cbadta, 
hogy lopott von, letagadta! 

AZ APA és AZ ANYA: Brávó.. . Óriá¬ 
si!... Nesze, sör! 

GYURIKA: Hiába ácsorog, pincér bácsi,] 
borravaló csak a végén ... Uáá, álmos 
vagyok . .. 

AZ APA: Pincér! Egy üveg bort! .. . i 
Gyurika, el ne aludj!... Kiröhögnek 
miattad... Kortyolj egyet ebből a 
pálinkából. . . Micsoda férfi! 

AZ ANYA: Éjfél sincs, és már horkol! 

PINCÉR: Parancsoljanak, üveg bor! 


AZ APA: Gyurika! Hallod? Szavalj még 
egyet a pincér bácsinak, és kapsz me¬ 
gint egy kortyot! . . . Hé! Ébresztő!! 
GYURIKA (kábultan): 

Elkaptam . . . egy göndör kuty . . . 

kutyát 

Ivihürpin . . . teltem a borát . .. 

Mind megittam . .. hukk .. . cbadta 

Ez rfiár jó volt. . . apu adta ... 

AZ APA (széles kacagással, elégedetten ): 
Na, mit szól? Óriási!... Kevés ilyen 
kora érett gyerek szaladgál a világban. 
Gyurika, még iszunk egy rundót, aztán 
haza ... Mi?? ... Horkol! 

AZ ANYA: Mondtam neked, hogy azért 
ez túlzás! . . . Miért adtál neki pálin¬ 
kát?... Neki még elég egy fröccs 
is! . . . És nem szabad még ővele reg¬ 
gelig nyitvatartó mulatóba menni. .. 
Mikor vele vagyunk, oda menjünk, 
ahol nyír éjfél után két órakor zár¬ 
nak! . . . Mégiscsak gyerek ... 

(Románból fordítottad 
ll3r . Alföldi Imre) 

Bármin meg lehet sértődni, csak 
akarni kell. 

* 

A költő jobban szereti, ha csodál¬ 
ják, mint ha megértik. 

Ne bosszankodj ok nélkül! Okkal 
se! ^ 

* ; ‘ík ^ - 

A világegyetemnek se vége, se 
hossza. 

* 

Á gépkorszaknál is szebb az em¬ 
berkorszak. 

* 

Az űrkutatásban hatalmas lehető¬ 
ségek rejlenek. Messziről talán job¬ 
ban megismerjük a Földet. 

* 

Ha újra kezdhetném az életemet, 
egészen más szamárságokat követnék 
el. 

F. L. 








































KISZÁMÍTOTT 

LELKIISMERET 

A nagy író másodikén visszakérte 
feleségétől az elsején kiutalt háztar¬ 
tási pénz háromnegyed részét, és el¬ 
utazott rajta a hegyekbe. Amikor 
visszajött, kitört a családi perpatvar. 
Az asszony föltette a régi lemezt: 
„Énvelem egyáltalán nem törődsz, 
elviszed a pénzt, szórakozol, míg én 
itthon nyomorgok, csak szenvedek, 
mióta a feleséged lettem. Jaj de 
megbántam, nem volt melletted egy 
derűs percem ..Erre a nagy író is 
föltette a maga régi magnetofon¬ 
szalagját: „Engem te egyáltalán nem 
értesz meg, én művész vagyok, most 
is alkotni voltam, minek jöttél hoz¬ 
zám, nekem az egész emberiséget kell 
jókedvre derítenem ...” 

Felesége ezután zokogva vissza¬ 
ment a konyhába mosogatni — ő 
meg a jó hűvös szobában íróasztalá¬ 
hoz ült és tiszta papírt vett elő. De 
nem volt képes egyetlen vidárd epi¬ 
grammát sem kiagyalni —, furdalta 
valami. Először a kíváncsiságára gya¬ 
nakodott, de aztán meglepve jött 
rá, hogy a lelki ismerete. 



Azt mondja ez az asszony, hogy 
boldogtalan, nem volt még egy derűs 
perce mellette!... Pedig nem az vol¬ 
na-e minden ember kötelessége itt a 
Földön, hogy legalább egyetlen má¬ 
sik embert — az élettársát igyekez¬ 
zék boldoggá tenni?... Vajon van ő 
akkora művész, hogy az emberiség 
nevében joga van ilyen önzőn bánni 
feleségével? 

Lássuk csak, itt a papír, ceruza, ki 
lehet ezt számítani!... 

Az újságot, ahol vidám kareolatai 
megjelennek, 100 000 példányban 
nyomják. Ez hétről hétre el is fogy. 
És minden egyes példányt nyilván 
elolvas még a vásárló családja és fu- 
karabb szomszédsága is. Igaz, vannak 
magányos vénlegények és aggkisasz- 
szonyok is, — tehát szorozzuk be a 
példányszámot csupán kettővel: 
200 000 . Viszont figyelembe kell ven¬ 
ni, hogy az olvasók egy része nem is 
igazi olvasó, csak amolyan nézegető; 
inkább csak a képeket nézegeti, s 
azok egysoros aláírásait olvassa. így 
hát osztani kell kettővel, marad 
mennyi is?... Marad 100 000 ember, 
aki hétről hétre olvassa az ő műveit, 
amely gyönyörűségük általában 1—2 
percig tarthat — az 150 000 percnek 
vehető —, de mégse, le kell számíta¬ 
ni azt, hogy az olvasók fele nem érti 
az ő intellektuális humorát... így 
is marad azonban hetenkint 75 000 
boldog, gondtalan, derűs perc, amit ő 
az emberiségnek ajándékoz. 

Ezzel szemben hány percet boldog¬ 
talan az ő felesége hetenkint? Leg¬ 
följebb 10 080 -at! Tehát több mint 
hétszeresen teljesíti szép kötelességét 
itt a Földön. 

Ezek után összegyűrte a számokkal 
tele kéziratpapírt, áz asztal alá hají¬ 
totta: és elégedetten csöngetett szo¬ 
kásos feketekávéjáért. 


Dunai Ferenc 

—►LEGÉNY A TALPÁN 

- Jenő, kezdem már unni 
önkéntes mentőszolgálataidat. . 

BÜROKRÁCIA 
a köbön 


átványoml 


pénztárnál 

Nem kell £ etu 

a már autó-stopp; 

NAPIMADÖ 

- Jencikém. nem lehetne 
mÓR e Sy kicsit közelebb? 

SZÓRAKOZÁS 
A GÉPKOCSI I 


Csaroda aránylag elég könnyen meg¬ 
győződött. 

- öregem! A gépkocsi ma már nem 
fényűzés. Utóvégre is a technika korában 
élünk. Gépesítik a háztartásokat. A pincé¬ 
től a padlásig jóformán mindenütt a gé¬ 
pek könnyítik meg az ember mindennapi 
életét. Igazán természetes, hogy a közleke¬ 
désben is egyre több jelentősége van a 
gépkocsinak. Hol van ma már az idő, ami¬ 
kor egy városban látványosságba ment a 
polgármester, a földbirtokos vagy a kór¬ 
házi főorvos gépkocsija. 

- Igazad van! - bólintottam. - Sok száz 
autó van a városunkban. Nemcsak orvo¬ 
sok, vállalati igazgatók, pedagógusok, ha¬ 
nem egyszerű termelőszövetkezeti tagok, 
üzemi munkások is vásárolnak gépkocsit. 

- No, látod! Ez az! Szóval igazam 
van! A gépkocsitartás ma már nem luxus. 
Senki sem vesz szőlőt, szántóföldet. Senki 
sem telepít maszekfejjel alacsony törzsű 
gyümölcsöst. Az emberek dolgoznak, szó¬ 
rakoznak és ennek a szórakozásnak igen 
kedves és fontos része az autó. 

- Kirándulás! - tettem hozzá egysze¬ 
rűen. 





- Természetesen! A család vasárnap 
reggel beül a kocsiba. Hipp-hopp, egy óra 
alatt a fővárosban vagyunk. Másfél óra 
alatt a Dunántúl legszebb tájaiban gyö¬ 
nyörködhetünk. Reggel ötkor indulunk és 
nyolc órakor már a Balatonnál vagyunk. 
Egész napon át lubickolhatunk. Amikor 
alkonyodik, hazasüvítünk és másnap fris¬ 
sen, vidáman fogunk munkához. 

- Igazatok van! - helyeseltem. - És a 
karbantartás sem ördögi dolog. Az üzem¬ 
költséget is ki lehet bírni I 

- öregem! Az egyedüli komoly érvágás 
az első kocsi megvásárlása. A garázsépítés 
már kutya füle. Száz kilométeren az a tíz 
liter benzin és az a másfél olaj, az semmi! 
Karbantartásról, javításról szó sincsen. Ne¬ 
kem ez már a harmadik kocsim, de én 
még egyiknek sem láttam a motorját be¬ 
lülről. Két év után meneszteni, igényiek 
egy másikat. Mire generálra kerül a sor, 
hadd tépje mis a haját. 

- És hozzávetőleg mennyibe van neked 
havonta a kocsid? 

Csaroda erre nem tudott válaszolni, 
íróasztalán megcsörrent a telefon. 

- Tessék! cn vagyok, Csaroda! Sajnos, 
pénteken nem érek rá. öt órakor fejezem 
be a műszakot és fél hatkor indulok Ma¬ 
kóra. Három utasom van. Utóvégre nyolc¬ 
száz forint is pénz. Nem szúrja ki a zse¬ 
bemet. Szombaton? Szó sem lehet róla. 
Négy esküvőm van. Darabonként három¬ 
száz forint. De ha önnek megfelel, vasár¬ 
nap semmi akadálya. Debrecen oda-visz- 
sza négyszáz kilométer. Szerény számítás 
szerint egy ezres. Ha önnek megfelel, va¬ 
sárnap akármilyen korán indulhatunk. Szó¬ 
val akkor feljegyezhetem? Tehát Mátyás 
király utca kettő. Vasárnap reggel öt óra¬ 
kor. Pontosan ott leszek. 

Csaroda letette a hallgatót. Kis szünet 
után megszólalt. 

- Szóval ott hagytuk abba, hogy az 
autótartás ma már nem luxus. Szórakozás, 
kedves ,barátom, amit sok szerény jöve¬ 
delmű ember is megengedhet magának. 

Rossi Károly 




























































Szól a telefonom. Fölveszem. Fátyo¬ 
lozott mély férfihang szólal meg: 

- Itt Béla. Sanyi? 

- Nem, kérem, téves. Milyen számot 
tetszett tárcsázni? 

- Háromnyolcvannégy kilcnctizenkettő. 

- Ez egészen más szám, rosszul tetszett 
tárcsázni. 

- Bocsánat. 

- Kérem. 

Néhány perc múlva újra szól a telefon- 
csengő. Fölveszem. Az előbbi hang: 

- Itt Béla. Sanyi? 

- Nem, kérem, téves. Megint rosszul 
tetszett tárcsázni. Tessék egy kicsit várni 
és újra tárcsázni, hátha a készülékben 
van a hiba. 

- Bocsánat. 

- Kérem. 

Harmadszor már meg sem lepődöm, 
amikor újra hallom a kissé szomorú csen¬ 
gésű hangot: 

- Itt Béla. Sanyi? 

- Nem, kérem szépen, nem Sanyi. Úgy 
látszik, valami baj van az ön telefonjával. 
Tessék bejelenteni a hibabejelentőnél. 



Kis csend, aztán a hang szemrehányóvá 
változik: 

- Mondd, Sanyi, nem szégyelled ma¬ 
gadat? 

A fordulat kissé meglep. 

- Uram, ön téved - mondom nyugod¬ 
tan -, itt nincs semmiféle Sanyi. Téves 
kapcsolásról van szó, szíveskedjék a hiba- 
bejelentőhöz fordulni. 

- Sanyi... - hangzik .a szemrehányás. 
- Megismerem a hangodat. Hetek óta ke¬ 
rülsz, menekülsz előlem. így akarsz ki¬ 
bújni a felelősség alól? Miért? Ezt ér¬ 
demiem? 

Elképedve szabadkozom, Laci vagyok 
cs nem Sanyi, megmondom a teljes neve¬ 
met, ez sem számít, az illető odavágja, 
hogy nagyon ügyetlenül hazudok, ez ab- 


TÉVES KAPCSOLÁS 


ból is látszik, hogy ilyen lehetetlen nevet 
találtam ki, sose hallotta. 

- Uram - mondom erre erélyesen 
feltételezem, hogy ön nem telefonbetyár, 
lássa viszont be, hogy téved, rosszul tár¬ 
csázott, vagy rossz a telefonja, de ettől én 
még nem leszek az ön Sanyija. 

Az illető egyre ingerültebb: 

- Sanyikám, ami sok az sok. Én sze¬ 
líd ember vagyok, ez a bajom, te szoktad 
mondani. Utoljára kérdezem, hajlandó 
vagy-e régi barátságunkra való tekintet¬ 
tel emberi módon beszélni velem. 

- Uram, könyörgök, lássa be, hogy té¬ 
vedés ... 

- Ebben igazad van, tévedés. Téved¬ 
tem, amikor azt hittem, hogy mellettem 
leszel. így is jó. Isten áldjon meg, nem 
haragszom rád. De te tudod, mit veszel 
a lclkiismcretedre! 

Hirtelen megijedek. Mi ez az egész? 
Nem lehetek oka valamilyen ismeretit 
sötét tragédiának. 

- Várj csak, várj csak, ''ne tedd le! 

Megdöbbenve ébredtem tudatára, hogy 

tegezem. Hát igen, téves kapcsolás ide, 
téves kapcsolás oda, esedeg egy ember¬ 
életről van szó. Vagy mirólr 

- Végre! - hallom a megkönnyebbült 
hangot. - Tudtam, Sanyikám, hogy nem 
hagysz cserben. Nézd, nem haragszom 
rád, helyedben talán én is így viselkedtem 
volna. Nehéz dolog ilyesmiben tanácsot 
adni. 

- De még milyen nehéz! - helycslek. 

- Szóval, Sanyikám, én újra beszéltem 
Máriával. Sajnos, hiába beszéltem ki a lel- 
kemet, egyszerűen nem érti meg a hely¬ 
zetet. 

- Nem tudom hibáztatni ezért Máriát 
- mondom. - őszintén megvallva, én 
sem értek mindent. 

- Tudom, tudom, Sanyikám, de vannak 
dolgok, amiket neked sem mondhatok el. 
Különösen ami az abádszalóki dolgot il¬ 
leti. 

- Pedig anélkül eléggé kényes a hely¬ 

zetem. Nem lenne mégis helyesebb az 
őszinteség? 1 


Hallgatás, majd nagy sóhaj. 

-• Jól van, megmondom. De esküdj 
meg, hogy senkinek sem szólsz róla. 

- Esküszöm. 

- Szóval a Somkuti volt. Mit szólsz 
ehhez? 

- Meglep. 

- És hogy mindent tudj, az iratok ott 
vannak Sasvárinál. A gyerek állapota vál¬ 
tozatlan. Hogy megjött-c a levél Marscil- 
le-ből, magam sem tudom. Közben a kő¬ 
művesek már dolgoznak. És Mária csak 
fújja a magáért. 

- Elég szomorú - sóhajtok. - Nem 
kellene ennyire makacsnak lennie. 

- Mondd, Sanyikám - mondja remegő 
hangon Béla -, felelj, de őszintén. Még 
mindig fenntartod a véleményedet? Én 
úgy fordultam hozzád, mint a tulajdon 
édesapámhoz tanácsért Ugyanazt ajánlod, 
mint akkor? 

Nem az az ember vagyok, aki mindun¬ 
talan változtatja a véleményét. Ösztönö¬ 
sen éreztem, hogy itt nincs helye az inga¬ 
dozásiak. 

- Ugyanazt! - mondom erélyesen. 



Az illető sóhajt. 

- Sejtettem. Én azt is tudom, hogy 
igazad van. Mások is azt mondják. Te he¬ 
lyesen látod és jót akarsz. 

Végre! A dolog helyes irányban fejlő¬ 
dik. 

- Tehát megfogadod azt, amit ajánlot¬ 
tam? 

Kínos szünet. Majd: 

- Nem. Nem tudom megtenni. Tudom, 
hogy igazad van, helyes amit mondasz 
és... mégsem! Vesztembe rohanok, de 
hiába, tehetetlen vagyok. Köszönöm, drá¬ 
ga Sanyikám, ég áldjon ... 

Katt! Bosszankodva teszem le én is a 
kagylót. A fene egye meg! 

Minek kér tanácsot az ilyen ember, 
amikor a végén úgyis a saját buta feje 
után megy. 

Feleki László 

Azon a bolygón, ahol legutóbb láto¬ 
gatást tettem, egészen különös jelen¬ 
ségre bukkantam. 

— Mindenki elégedett az életével 
önöknél? — kérdeztem kísérőmtől. 

— Nem. De azok beírjak a panasz¬ 
könyvbe. Sokat adunk arra, hogy szolid, 
jó hírnevű bolygónkon minden fogyasztó 
elégedett legyen az életével. Ezért rend¬ 
szeresen ellenőrizzük a panaszkönyvet, és 
a hibákat lehetőség szerint orvosoljuk. 

Kérésemre megmutatták az élet-panasz- 
könyvet. 

„Nekem semmi sem sikerül az élet¬ 
ben ... Bármihez kezdek, rosszul végző¬ 
dik. Hogy lehet ez? Kérem sürgős intéz¬ 
kedésüket! 1 ” — írja az egyik panaszos. És 
mellette ott a válasz: „14 517/1962. szá¬ 
mú panaszkönyvi bejegyzésre válaszolva 
közöljük, hogy vonatkozó ügyben intéz¬ 


kedtünk, és a felelősöket a mulasztásért 
szigorúan megdorgáltuk.” 

Másik bejegyzés. U A férfiak hamar 
megkedvelnek, de ugyanolyan hamar el¬ 
hagy mik. így nem lehet élni. Ki ezért a 
felelős?” A cég bejegyzése: „ Szerelem- 
tartósítási osztály! Intézkedni, panaszost 
értesíteni!” 

Tovább lapozok. „Életem sivár és unal¬ 
mas. Gondoskodjanak számomra egy 
darab izgalmas életről. Lehet kettő is.” 
Válasz: ,J(.érését előjegyzésbe vettük. A 
legközelebbi szállítmányból módjában 
lesz beszerezni” 

„Alighogy elkezdtem az életemet, rög¬ 
tön el is romlott. Ilát szabad ennek elő¬ 
fordulni? Hogy lehet áz, hogy egy vado¬ 
natúj élet, amelyet még senki sem hasz¬ 
nált, tüstént meghibásodik?” Válasz: 
„Panaszosnak igaza van. A garancia még 


nem járt le, az elromlott életet szervizünk 
díjmentesen megjavítja.” 

Egy keserű bejegyzés: „No, velem az¬ 
tán jól kibabráltak! Adtak egy olyan 
ócska életet, hogy semmire sem megyek 
vele. Ezennel ki is dobom az ablakon.” 
Részvéttávirat 19 354. sz. alatt elküldve. 

— És mondja csak, kérem, minden pa¬ 
naszt orvosolnak? — kérdeztem. 

A kísérőm bizonytalan mozdulatot tett: 

— Hát csaknem mindet. Persze . . . tud¬ 
ja ... néha azért bajok vannak. Az igé¬ 
nyek rohamosan , növekednek, iparunk 
nem mindig tud vele lépést tartani, kü¬ 
lönösen ami a választékot és minőséget 
illeti. De a helyzet nem rossz. Statisztikai 
kimutatásunk szerint tavaly 55 476-an 
panaszkodtak az életükre, az idén az első 
félévben csak 19 7i2-en. 

— És mit csinálnak az olyan panasz¬ 
könyvi bejegyzésekkel, amelyeken nem 
túdnak segíteni? 

Közelebb hajolt a fülemhez és bcle- 
súgta: 

— Azokat a lapokat kitépjük .;. 

Novobáczky Sándor 

A gépesítés hátránya 

Pusztai Pál rajza 




Molnár Ferenc utolsó éveiben epésen ítélte meg 
írótársait. „Plagizátor”, „zsebmetsző”, „útonálló”, 
„tehetségtelen” csak úgy röpködtek a levegőben, 
valahányszor egy-egy színpadi szerzőről beszélt. 
Amikor egyszer egy divatos amerikai darabíró jel¬ 
lemzésére elhasználta már összes jelzőit a szállodai 
lakásán összegyűlt baráti társaságban, a Liliom 
szerzője kirukkolt utolsó ütőkártyájával: 

— És képzeljétek, hosszú alsónadrágot hord! 

Herbert Karajan, Bécs zenediktátora, akinek mű¬ 
vészi képességeiről eltérők a vélemények, vitatha¬ 
tatlanul a legelfoglaltabb emberek egyike. Arra 
sincs ideje, hogy a karmesteri pálcát letegye, azzal 
száll autójába, amely szemmejlátható cél nélkül szá¬ 
guldoz a volt császárfőváros fő útvonalain. Egy ide¬ 
gen sofőr egyszer megkérdezte az autó gazdájától: 
merre hajtson? 

— Az egészen mindegy — intette le karmesteri 
pálcájával a zenediktátor. — Nekem mindenütt dol- 
.gom van! 

Baksay Sándor, akinek „Szederindák” című no¬ 
vellagyűjteménye prózairodalmunk remeke, a lel¬ 
kész-hitoktató tisztét töltötte be egyik alföldi me¬ 
zővárosban. A vizsgára érkezett tanfelügyelőnek 
feltűnt, hogy a gyerekek milyen szép gombokkal 
játszanak a szünetben. 

— Meghiszem azt, tanácsos úr — felelte Baksay 
az elismerő szavakra —, magam választottam ki a 
legszebb darabokat a gyűjtőperselyből. 

Báron tanár altatni készült egyik vidéki pácien¬ 
sét, akin könnyebbfajta műtétet akart végezni. A 
páciens félig levetkőzve szemlét tartott a bugyel- 
lárisában. 

— Nem kell előre fizetni — szólt rá az orvos¬ 
tanár. 

— Tudom én azt, tanár úr, nem is fizetni aka¬ 
rok. Csak jó, ha az ember megszámolja a pénzét, 
mielőtt elkábítják. 


- Pista, milyen a kombájn? 

- Jó, de marokszedővel még jobb volna . 


eífaxu furrsa dőljek 


A cirkusz titkárnőt keres 

Toncz Tibor rajza 


Egészen jól gépel! Most nézzük, milyen kávét főzi 


Részleges leszerelés 
Andorrában 

A francia lapok hírt ad¬ 
nak arról, hogy a Francia- 
ország és Spanyolország 
között fekvő Andorrában 
(5661 lakos) évi 5 dollárra 
csökkentették a hadi ki¬ 
adásokat. Az összeg az 
ünnepségek során elsütött 
vaktöltések árát fedezi. 
Andorrai vezető személyi¬ 
ségek többször is kijelen¬ 
tették, hogy az andorrai 
köztársaság nem fenyeget 
senkit sem, területi igényei 
nincsenek, a gyarmatosí¬ 
tást erkölcstelennek tartja, 
s ha tovább enyül a nem¬ 
zet közi helyzet, a jelenlegi 
hadikiadások további csök¬ 
kentésére kerülhet sor. 

Nem vakbél-világcsúcs! 

A londoni West Herts- 
kórházban kivették a vak¬ 
belét a 96 éves Mrs. Alice 
Hollowaynak. A műtét 
után tíz nappal a néni már 
el is hagyta a kórházat, 


előbb azonban megkérdez¬ 
te az orvosokat, hogy ő-e a 
világ legidősebb vakbél- 
operáltja. 

Sajnálattal világosították 
fel, hogy teljesítménye 
csak angol csúcs, a világ¬ 
csúcsot egy ausztráliai nő 
tartja, akit a múlt évben 
Sidneybcn operáltak vak¬ 
béllel — 100 éves korá¬ 
ban. | 

Mrs. Holloway csalódot¬ 
tan mondta: 

— Nem várhattunk vol¬ 
na még öt évig?... 

Nylon-harisnya 

imádkozáshoz 

A dél-afrikai Capetown 
egyik lelkésze, E. L. King 
kihirdette templomában, 
hogy egy-egy pár nylon- 
harisnyát ajánl fel azok¬ 
nak a nőknek, akik haris¬ 
nyájuk kímélése céljából 
nem hajlandók letérdelni. 
Reméli, hogy így nem lesz 
akadálya a hívők alázatá¬ 
nak, ha megteremti az áhí¬ 
tat ruházati előfeltételeit. 























































Gondos előkészítés 


Fülöp György rajza 



-Történt valami intézkedés az üzem vidékre telepítéséről? 

- Igen. A vezetőség már minden hétvégét a Balaton mellett tölti. 



A jövő év színházterve 

Szegő Gizi rajza 




PEST AZ PEST 

Két idősebb hölgy üldögél egy vízivá¬ 
rosi ház kapujában. Beszélgetnek, sóhaj¬ 
toznak, szidják a mai fiatalokat: 

— Tudod, én minden héten kimegyek 
szegény uram sírjához, most is úgy néz 
ki, mint a virágoskert *— mondja az 
egyik, aztán borongásán hozzáteszi: — 
De ki fogja majd az ,én síromat gon¬ 
dozni? 

A barátnője közbevág: 

— Ne gondolj még arra, Arankám! 

De ő meg sem hallgatja, monológként 
folytatja: 

— A lányom? A vejem? Eh! — és 
megvetően legyint. Aztán a következő 
döbbenetes megjegyzést fűzi hozzá: 

— A mai fiatalok? Inkább szórakozni 
járnak, mint a temetőbe! 

* 

Es hogy senkiben se kapjon lábra az 
a nézet, hogy csak az öregek felfogása 
körül vannak bajok, elmondok egy má¬ 
sik históriát a fiatalokról. Ez a történet 
egyébként azt a gyanút is felkelti az 
emberben, hogy nem műiden szerelem 
örök. 

Az egyébként forgalmas trafikban alig 
volt vásárló. Ébredezett még a nagyvá¬ 
rosi szombat este, amikor a két lány — 
a trafikosnő kislánya és a barátnője — 
berobbant. El se köszönték inég a kezit- 
csókolomot, amikor a tizenhat évesek 
türelmetlenségével szinte egyszerre kér¬ 
dezték : 

— Pistát nem tetszett látni? 

— Pistát? — kérdezte anyu. — Az 
melyik? 

— Akivel én járok! — mondta a ba¬ 
rátnő. 

— Ja!? — így anyu. — Az a magas? 

— Dehogy magas! — vágott közbe 
sietősen a trafikosnő saját csemetéje. — 
Az a barnaarcú, akivel én jártam a múlt 
héten! 

Soós András 



E heti hirdetésünk 


jó ha isii mu. 

TÖLTOTOLL 

Közeledés a nyugati politikában 


Szűr-Szabó József rajza 

Mint elátkozott királynő 
Túl az Óperencián, 

Élek roskatag lakomban, 

S van gondom, de mennyi ám! 
Be más lenne itt az élet, 

Ha jönnének piktorok, 

S rendbehoznák a falat, mely 
Némán porlik és potyog. 

De megvárom, míg gyártják a 
Hírben ígért új falat, 

Amelyikből — beépített 
Hő-elemből hő fakad. 

Ez a fal majd fűt, világít, — 
Vérem már a. hírre forr. 

S várok ... bár a vakolat rám 
JJgy hull, mint a porcukor. 

Asztalossal babráltassak 
Bútort, mikor olvasom .* 

Ágyunk mellett olyan. szekrény 
Álldogál majd egy napon, 
Amelyiknek fiókjában 
Minden italféleség 
Hűtve marad?... Ezt kivárom! 
Bár alattam dűl a szék. 

Vegyek villanytűzhelyet most? 
Hozzá kuktafazekat? 

S holnap egy gép ultrahanggal 
Süt, főz, darál, mosogat1 
Ne várjak az új ruhával, 

Mikor olyan anyagot 

Szőnek majd, mely gyűrhetetlen, 

S a moly holtan hagyja ott? 


Uborka- 
szezon 
a Közértben 


- Miért nem 
árulták télen az 
uborkát? 

- Tartalékoltuk 
őket, hátha rossz 
lesz a fejessaláta- 
termés. 



Minden 

titkok 

tudója 


- Asszonyom, 
csekély díjazásért 
megjósolom, hogy 
mikor jön meg a 
friss zöldség I 



Körülöttem kopik minden: 

Bútor, tűzhely, ruha, ház, — 

De az újság mindig újat 
Ismertet és magyaráz, 

S vélve, hogy a holnapi hír 
Még jobb lesz, mint a mai, — 
újdonságért lelkesedve 
így maradok — maradi! 

K. Tóth Lenke 




Az érem másik oldala _ 

-Mondja, hogy gyoz^zasol^iad^ez^^ki^orgaTmat? 
- Ó, nálunk a vevők türelmesen várnak .., 

! Le a bürokráciával! Le a bürokráciával! Le a bürokráciává 

- - - - .. . .. _ 


AZ IDŐ HALAD — A SELEJT MARAD ÁRUKAPCSOLÁS — FELSŐBB RENDELETRE 


A múlt év júniusában vet¬ 
tem egy, Hajdúsági Iparművek 
gyártotta, 1700 forintos mosó¬ 
gépet a Soproni Villamossági 
Cikkek Boltjában. November 
i-én a motorja elromlott. Ga¬ 
rancialevéllel felszerelve felke¬ 
restem a soproni boltot, ahol 
panaszomat jogosnak találták, 
s arra kértek, legyek türelem¬ 
mel, rövidesen megnyílik Sop¬ 



ronban a szerviz, ahol majd 
a mosógépeket kijavítják. De¬ 
cemberben bevittem a gépet 
a soproni GELKÁ-hoz, ahol 
azzal biztattak, hogy ha lesz 
alkatrész, hamarosan megcsi¬ 
nálják. Nem csinálták meg ha¬ 
marosan, mert.. ez év áprilisá¬ 
ban még mindig csak a régi 


nótát fújták: nincs alkatrész. % 
Elkeseredésemben panaszom- | 
mai a Könnyűipari Miniszté- | 
riumhoz fordultam. Ennek Jjj 
eredményeként hamarosan fel- ff 
keresett Debrecenből egy meg- 
bízott, aki a panaszomat jogos- 
nak találta, és megnyugtatott, m 
hogy rövidesen: lesz alkatrész! r 
Azóta időt, fáradságot nem ki- ■ 
liléivé, minden héten kényte- j| 
len vagyok beutazgatni a sop- m 
róni GELKÁ-hoz, ahol mind-fi 
annyiszor szeretettel közlik ve- f 
lem: még mindig nincs alkat- 
rész. A hitegetésből és a búza- p 
vonából már elegein van! Ne- '( 
kém az 1700 forintért kémé- | 
nyen meg kellett dolgoznom. 
Ügy vélem, jogosan várom a J 
gyártó vállalattól, óvja meg a § 
vevőket attól, hogy nyolc-tíz % 
hónapot, esetleg egy évet fut- 
kossanak a selejtesen gyártott ? 
motor után. 

Rónaszéki Lászlóné 

Balf 



Visegrádon a Pestmegyei Iparcikk Kisker. V. két mozgóárusa 
fejti ki hasznos tevékenységét: többek között képeslapot és bé¬ 
lyeget vásárolhatnak náluk az arra rászoruló üdülők. 

A mozgóárusok a bélyeget eddig egyszerűen, minden teketó¬ 
ria nélkül a helyi postahivatalban vásárolták; s természetesen 
minden haszon nélkül adták tovább. Úgy látszik azonban, a 
Posta megsajnálta őket, inért küldött nekik egy felszólítást: vált¬ 
sanak béíyegárusitói engedélyt, akkor aztán másfél..százalék ha- 

..._....t _ * sM! 


A két árus kiváltotta az engedélyt - de a Posta csak akkor 
ad nekik most már bélyeget, ha minden hónapban vásárolnak 
500-500 boriin értékű képeslapot is ... 

Erre az árukapcsolásra kér magyarázatot au 

205. számú 

Vegyes Iparcikk Bolt 

. Visegrád, Rév u. í. 



AZ ÉRDEKELTEK HOZZÁSZÓLNAK 

..Pillantás a hídépítésről" dmú bírálatukra közöljük: A jász- 
árokszállási Gyöngyös patak hídjának elkészítésével a Megyei 
Tanács VB építési osztálya 1960 második negyedeben a Szolnok- 
megyei Útépítő Vállalatot bizta meg. A vállalat a két parti híd¬ 
főt megépítene, és akkor jöttek rá, hogy a hídnak nem készült 
állványtetve. Ennek elkészítése huzamosabb időbe telt, addig a 
munkát le keiiett állítani. A hegesztési munkákat a Szolnoki Vas¬ 
ipari Vállalat végezte. Mikor azonban a hegesztések rögzítésére 
került a sor, megállapították, hogy a hegesztések kilencven szá¬ 
zaléka nem megfelelő. 

1961 végén a Megyei Tanács VB az Útépítő Vállalatot felszá¬ 
molta. és mérlcgbcolvasztással az Építési és Szerelőipari Válla¬ 
lathoz csatolta. A jogutód azonnal hózzálátott a híd, építésének 
folytatásához. A hegesztéseket újrávégeztette, majd a vasszere- 
lések elvégzése után hozzálátott a betonozást munkákhoz. A híd 
építési munkái június 15-ével befejeződtek, jelenleg a hídfeljáró 
útépítése folyik. Ennek elkészülte után legkésőbb július jo-ig a 
híd átadásra kerül, 

Szolnok megyei Tan. VB 
dr. Polónyi Szűcs Lajos elnök h. 


A gépállomáson 

Szegő Gizi rajza 



TISZTES REKLÁM 

benyomását keltő félrevezetés 


„DIÓOLAJ", hirdeti nagy fe¬ 
hér betűkkel a felirat a Vénusz 
Kozmetikai Gyár egyik készít¬ 
ményén. (MNOSZ 20550.) De a 
fenti szöveg ezzel csak látszólag 
ér véget. A szó szoros értelmé¬ 
ben csak látszólag. Mert a címke 
borsózöld alapszínébe rejtve, 
apró betűkkel következik a foly¬ 
tatás is. Ugyanjs az áru teljes 
neve: 



Nagyítóval a gyengébb sze¬ 
műek is elolvashatják. Zseniális 
ötlet! Múltja a narancsízű szörp, 
jövője: 

Közértek kirakatában: 


TÉLI SZALÁMI 
formájú turistaszalámi 

Az Állatkcrt tájékoztató-táb¬ 
láján: 

VÍZILÓ 

lelkületű konflisló 

A moziműsor-füzetekben: 

OLASZ-FRANCIA FILM 
terjedelmű új magyar film 

Az utcai fagyialtos tolókocsi¬ 
ján: 

HOLDRAKÉTA 
alakú jégrakéta 

Az ajándékboltokban: 
TÁSKARÁDIÓ 

nagyságú aktatáska 

Az effajta kupecfogások ma¬ 
napság még Merkúrhoz sem ille¬ 
nek, nemhogy Vénuszhoz. 

(k—a) 


Ugrató a Petőfi-hídon 

Iln a saját szememmel nem láttam volna, el sem hinném, 
hogy a Fővárosi Tanács illetékesei milyen leleményességgel szok¬ 
tatják tornához a korán kelő dolgozókat. Történt ugyanis, hogy 
a budai oldalról jövő villamosok megállójánál a Pető fi-"hídról 
a Boráros térre való lemenőiéit három darab, kőből épített 
virágtartóval elzártak. A mióta ezeket a virágtartókat odarakták, 
azóta reggel úgy öt-hat óra között több száz dolgozó ezen az 
újonnan létesült ugrópályáu tartja a reggeli edzést. Vannak, 
akik egyből átviszik nz akadályt, de varrnak olyanok is, akik¬ 
nek erejéből csak annyi telik, hogy ráugranak a virágokra, 
és onnan továbbhuppanuak a földre. Egy ilyen reggeli ugró¬ 
tokat nézve, felvetődött bennem a gondolat: talán bizony vala¬ 
milyen okból tilos most a lejárat, de azon is tűnődöm,. hogy 
miért éppen virágokat hasznának fel spanyol lovasnak? Nem 
lehetne oda a virágok ‘helyett egy ötletesebb Tilos a lejárat!" 
című táblát kitenni? 

Sürgős szerviz . . . 


KálfÁán Ferenc 

XI., Fehérvári út 24. 















Autóstop 

Szegő Gizi rajza 



Dolgozószoba 

Balázs-Plri Balázs rajza 



Tessék, bemutatom önök¬ 
nek a magyar Velencét. 

Hogy miért nem az 
olaszt?... Na, tessék, már 
megint a régi mánia, hogy 
mindegy, csak külföldi le¬ 
gyen. Pedig nincs igaza a 
tisztelt olvasónak. Mert te¬ 
gyünk csak három gyors 
összehasonlítást az egysze¬ 
rű, célszerű és olcsó ma¬ 
gyar, valamint a nájlonnal 
átszőtt drága külföldi Ve¬ 
lence között: 

Egy: az igaz, hogy a mi 
Velencénkben nem dalolják 
az O sole mio-t, viszont ki¬ 
tűnően éneklik, hogy: Zöld 
a kökény recece ... 

Kettő: a magyar Velen¬ 
cének nincs tengere, vi¬ 
szont aki a Velencei-tóban 
sem tud legalább kárászt, 
vagy keszeget fogni, az el¬ 
mondhatja magáról, hogy 
minden idők legnagyobb 
horgász-anti talentuma. 

Három: a dunántúli Ve¬ 
lencének nincsenek lagú¬ 
nái és gondolái, viszont az 
ÉDOSZ-üdülőben nem po¬ 
liplevest adnak ebédre éti¬ 
csigával, hanem idei kacsa¬ 
sültet tejfölös uborkasalá¬ 
tával. 

* 



Nos, miután a mérleget 
ilymódon a magunk javára 
billentettem, szólnék első¬ 
sorban a fürdőhelyekről. A 
két velencei fürdőhely- 
sztárt, Gárdonyt és Agár-* 
dót még a Balaton is meg¬ 
irigyelhetné. A tó névadó¬ 
ja, Velence mór jóval egy¬ 
szerűbb. Mégis a fiatal pá¬ 
rok szívesebben keresik fel 
Velencét. Ha jól séjtem, a 
dolog magyarázata az, hogy 
még évek múltán is meg 
lehet jegyezni az irigykedő 
barátnőnek csak úgy mel¬ 
lékesen: — Tudod, drágám, 
mi Velencében voltunk 
nászúton. 


A nád harmincöt kilo¬ 
méter kerületű vizet borít 
be a Velencei Nádgazda¬ 
ság parancsnoksága alatt. 
A legkarcsúbb nádszála¬ 
kért a külföld fizet vaskos 


valutával, de a nád három¬ 
negyed részét mégis a té¬ 
eszek jószágállománya kap¬ 
ja olcsó „társasházak” bete¬ 
tőzésére. Bár a nádtető jócs¬ 
kán kiment a divatból, még 
a legöregebb velenceiek 


szövetkezetbe tömörült ha¬ 
lászokat bosszantják poty- 
kariasztó motorcsónakjaik¬ 
kal, mivelhogy motorcsó- 
nakzaj mellett halászni kö¬ 
rülbelül úgy lehet, mint 
dobbal verebet fogni. 

Némelyik elszánt horgász 
gyalogosan, gumicsizmában 
vág neki a tó sekély nád- 
rengetegének és nem egy¬ 
szer eltéved. Az egyik ha¬ 
lászbrigád éppen a múltko¬ 
riban húzott ki egy csurom- 


TÖBB A HORGÁSZ, MINT A IIAL 



VELENCEI NASZUTASOK 



Ha nincs galamb, jó a szúnyog is 


sem emlékeznek arra, hogy 
egy nádtető beázott volna. 
Ha még egyszer beázik a 
plafonom, mozgalmat indí¬ 
tok, hogy a Thököly út bér¬ 
házait lássák el jó, megbíz¬ 
ható nádtetőkkel. 

* 

Végül ne feledkezzünk 
meg a Velencei-tó állandó 
fürdővendégeiről, a halak¬ 
ról sem. A velencei halak¬ 
nak nincs könnyű dolguk. 
A nyári szezonban nem ke¬ 
vesebb, mint négyezer en¬ 
gedélyezett horgászt kell 
kitartóan bosszantani, .reg¬ 
gel lől estig. A horgászok 
viszont a Törekvés nevű 


vizes sporthorgászt, éppen 
jókor, mert az már fél nap¬ 
ja mászkált a nádasban 
körbe-körbe. Az idős ha¬ 
lász, aki a brigádot vezette, 
nem szólt egy szót se a sok 
köszönmre. Hanem, mikor 
este a zsákmánnyal beér¬ 
keztek a mázsáló helyre, 
kisercintve a pipa mellől 
némi megvetéssel csak eny- 
nyit mondott: 

— Fogtunk egy kosár ke¬ 
szeget, meg egy horgászt. 

Hát így élnek egymás 
mellett a Velencei-tó men¬ 
tén, ha nem is túlzott sze¬ 
rétéiben, de békességben a 
profi és az amatőr ‘halva¬ 
dászok, két dudás egy ha¬ 
lászcsárdában. 

Fülöp György 1 













































































Annyi mindent olvas és 
hall az ember a mai fiatal¬ 
ságról, hogy föltétlenül fel¬ 
vetődik benne a kérdés: 
tulajdonképpen milyen is 
a mai fiatalság? 

Szerintem fiatal. 


x Érettségi történet. 

Attila és Ági együtt ké¬ 
szült az érettségire, kölcsö¬ 
nösen segítették, tanították 
egymást. 

Attila 3-asra érettségi¬ 
zett, Ági kitűnőre. 


Nincs nap, hogy az új- 
| Ságok be ne számolnának 
I valamilyen hatalmas har- 
| csa-fogósról. 

Halászkörökben manap- 
I ság gúny és megvetés a sor- 
| sa annak a halásznak, aki 
| nem fogott legalább egy 
I félmázsás harcsát. 


Bemegy a vevő az áru¬ 
házba és így érdeklődik: 

— Tessék mondani, mi 
nincs? 

— Miért, mit óhajtana? 
— Panaszos levelet írni. 


— Nekem jobb tanít¬ 
ványom van, mint neked! 
— büszkélkedett Attila. 

A férfiúi felsőbbrendű¬ 
ségnek valahogyan meg 
kell nyilvánulnia! 

f. L 


(Délután hat és hét közt, 
valahol egy csemege áru¬ 
házban, ahol vagy tíz ki¬ 
szolgáló méri a vacsorá¬ 
nak valót, és mindegyik 
előtt hosszú sor áll . De¬ 
libben egy tarkaruhás bű¬ 
báj, és szó nélkül odaáll 
a tor elejére.) 

EN: Tessék sorbaálhii. 

0: Nem érek rá. 

ÉN: Mi sem. 


0: Nem szóltam magához. 
EN: Még magának áll feljebb? 

ELADÓ: Ne tessék zavarni a 
munkámban. 

EN: Ide tolukodott. 

ELADÓ: Nem az én dolgom, 
ügyeljenek maguk a rendre. 

HANGOK HÁTULRÓL: Mit 
zavarog ott elől? Maradjon 
csendben! Gyerűnk-gyerünk! 
Lökjék ki a sorból! 

(Ez utóbbi megtörténik, 
mire odamegyek a pénz¬ 
tárhoz, és kérem a panasz¬ 
könyvet.) 

PÉNZTÁROS: Nem érek rá 
odaadni, számolok. 

(Megérkezik a boltvezető, 
odacsődül több vevő. Kör 
képződik, vita, lárma.) 

ÉN: Hallatlan, micsoda dolog 
ez?! 

(A hangok egyre fenyege¬ 
tőbbek. A pultoknál már 
jóformán senki sincs. Va¬ 
laki hisztérikusan kiálto- 
zik rendőrért.) 

FELESÉGEM (a tömeg háta 
mögül): Apa, gyere, már 
megvettem mindent! 


Női dolgok 


Vasvári Anna rajza 


A szakbarbár. 


F. G. 


LUDAS MATYI — SZATIRIKUS HETILAP 

Emberismeret rádióműsorral 


Nehéz az embereket kiismerni, de nem 
lehetetlen. Nem kell hozzá sem kérdőív, 
sem válságos helyzet, sem fülbegyónás, 
hanem csak egy egészen egyszerű ,,Rádió 
és Televízió Újság”. A legtöbb ember 
ugyanis, amikor kézhezkapja a rádióújsá¬ 
got, átnézi a következő heti műsort, és 
kijegyzi magának azokat a műsorszámokat, 
amelyeket feltétlenül meg akar hallgatni. 

Hát ez azl 

Ebben a tevékenységében az ember el¬ 
árulja benső titkos jellemvonásait, lelep¬ 
lezi magát, vall. Még akkor is, ha egyál¬ 
talán nem jegyzi ki a műsort, tudniillik 
ezzel elárulja, hogy rendszertelen, a cél- 
tudatosságot nem ismerő ember, akinek 
nincs meghatározott életprogramja, a pil¬ 
lanatnyi szeszély rabja, ahogy esik, úgy 
puffan. 

Ha pedig kijegyzi, akkor részletekbe 
menő lelki fényképet készít magáról. 

Ha valaki csak a prózai számokat jelöli 
meg, az hitet tesz zeneellenessége mellett, 
egyénisége prózai. Viszont, ha megjelöli 
a nemzetközi kérdésekkel foglalkozó mű¬ 


sorszámokat, akkor lehetséges, hogy szíve 
az egész emberiségért dobog, s ha éppen 
aznap áttekinthetetlen a laoszi helyzet, az 
egész napja el van rontva. 

Friss, koránkelő kultúrember az, aki na¬ 
ponta először a reggel fél 6-os hírekből 
tájékozódik, s az új könyvek már 7 óra 10 
perckor érdeklik. 

Gyermekszerető ember föltétlenül a ki¬ 
emelt műsorszámok közé helyezi az óvo¬ 
dások műsorát, s ebből a bevezető csipo¬ 
gást mindenesetre meghallgatja. Persze a 
szimfonikus zene csekély érdeklődésben ré¬ 
szesül olyanok részéről, akik feltűnően ki¬ 
jelölik az ötórai teát, a könnyű zenét, ál¬ 
talában a bel- és külföldi tánczenét. 

Tekintélytisztcletrc vall, ha valaki lojá¬ 
lisán kijelöli a „Miniszter a mikrofon előtt” 
című műsorszámot. Az a budapesti hallga¬ 
tó pedig, aki az ezüstkalászos gazdatanfo¬ 
lyamtól kezdve a falurádióig minden ha¬ 
sonló jellegű műsorszámot kiemel a többi 
közül, általános érdeklődéssel rendelkezik, 
s a maga módján küzd a falu és a város 
közötti különbség eltűnéséért. 


Részt akar venni embertársai boldog¬ 
ságában az, aki kis tinta- vagy ceruzajel- 
lel a feltétlenül iheghallgatandó műsorszá¬ 
mok közé sorolja a ,,szívküldi”-t. Az éj¬ 
szakai életre hajlamosak, a bohém termé¬ 
szetűek kézjegye ott áll az éjféli hírek 
mellett, ők ekkor szerzik meg a nagyvi¬ 
lágban való tájékozottságukat, sőt utána 
még az éji zenét is meghallgatják. A hi- 
pochonder remegő kezekkel keresi az or¬ 
vosi tanácsadókat, mert különben honnan 
tudna szert tenni megfelelő tünetekre. 

Nagy türelmet, állhatatosságot, a dol¬ 
gok végére járni akarást árul cl az, aki 
sokrészcs, folytatásos műsorszámokat jelöl 
meg. 

Vannak képmutatók, aláttomos egyéni¬ 
ségek is, akik valódi jellemvonásaikat ál¬ 
cázva, kijelölnek minden tudományos elő¬ 
adást, minden zenekari hangversenyt, Ba- 
chot, Bartókot, Beethovent stb., s titok¬ 
ban tánczenét hallgatnak, amelyet viszont 
szégyellnek kijelölni. Nagyon nehéz ki¬ 
ismerni az embereket. 

Feleki László 


Repülőgépről irtják a szúnyogot 

Szegő Gizi rajza 




Fémpadokat helyeztek el az 

Engels téren Török János rajza 


I 


- Motorzúgást hallok, gyorsan az óvóhelyre! 


- Egy kis türelem. Éviké, ebbe a padba egy kicsit nehezebb 
bevésni ... 


Ugyanaz a modell... 

Török János rajza 


Akiken nem lehet kifogni 

Schwott Lajos rajza A Határ csárdába nem engedik 

be az evezősöket fürdőruhában. 















































Kennedy: Mire vársz? Gyerünk ugrani!! 


Anglia készül a közös piacra 



- Anyu, ne menj oda, mert nagyon bevásárolhatsz! .., 


JÓSNŐKET 
A KÖZÉLETBE! 

Olyasmi történt velem, ami telje¬ 
sen felbolygatta világnézetem egyik 
területét. Ádáz ellensége voltam ed¬ 
dig minden jóslásnak, jövendőmon¬ 
dásnak, és az efajta kuruzslás min¬ 
den változatának. A szatíra fegyve¬ 
rének vaktöltéseivel támadtam azok¬ 
ra az asszonyokra, akik háromszáz 
forintért márkázott jósnőknél horosz¬ 
kópot rendeltek maguknak, ahelyett, 
hogy ezért a pénzért divatmellényt 
rendeltek volna a férjüknek. De ta¬ 
naimat ezennel visszavonom, és vi¬ 
lággá kiáltom: jósnőket a közéletbe! 

Elmesélem, mi okozta lelkemben 
ezt az ideológiai válságot. Dolgom 
volt egy úgynevezett csúcshivatalban. 
A csúcsfőnököt kerestem. A szeren¬ 
cse meglegyintett: rögtön bejutottam 
a titkárnőjéhez. A rózsaszínbe játszó¬ 
dó szőke haj koronát viselő fiatal te¬ 
remtés nem tartozott a sablonos tit¬ 
kárnők közé. Ezt rögtön láthattam, 
hiszen nem kávét főzött, mint ahogy 
azt karcolatokban szemléltetni szok¬ 
ták. Sokkal nehezebb munkát vég¬ 
zett: ribizlit pucolt, gondosan hamu¬ 
tartóba rakva a szárakat, miközben 
rózsaszínű ujjacskái még rózsaszí¬ 
nűbbre pirkadtak a gyümölcs vita¬ 
mindús nedvétől. Köszöntöttem, és 
elrebegtem, hogy a főnököt keresem. 
„Házon kívül van” — válaszolta. 
Kérdem: „nem tetszik tudni, mikor 
jön vissza?” Mondja, nem is nekem, 
hanem a ribizli irányában: „Hogyan 
tudnám? Nem vagyok jósnő.” Sze¬ 
mernyit megbántódtam. Ugyanis per¬ 
cig sem hittem, hogy egy titkárnőnek 
álcázott Pythiával állok szemben. 
Nem is azt kérdeztem tőle, kezdjek-e 
újhold idején nagyobb tőzsdei vállal¬ 



kozásba. Még csak nem is a jövő heti 
lottószámok iránt érdeklődtem. Csu¬ 
pán azt szerettem volna tudni, meny¬ 
nyit kellene várnom a főnökre. Ilyen 
válaszokra számítottam: „Átment a 
büfébe egy pohár sörre.” Vagy: „Le¬ 
kísérte a feleségét Hévízre vállalati 
kocsin, tessék holnap reggel befárad¬ 
ni.” Nem! A szép leányzó egyszerűen 
azt felelte, hogy ő nem jósnő. Sértő¬ 
dötten távoztam. 

Aztán lehiggadtam. Egy fecske 
nem csinál nyarat, gondoltam. Egy 
makrancos titkárnő miatt nem illik 
úgy viselkednem, mint akiben egy 
világ omlott össze, ahogy mondani 
szokták. 

Még mindig tépelődve, betértem 
egy trafikba, és kértem egy doboz 
Fecskét. Nincs — mondta zordonan 
a trafikosnő. Mikor lesz? — kérdez¬ 
tem. És ekkor kaptam meg a kegye¬ 
lemdöfést. A trafikosnő felhúzta a 
szemöldökét, és rosszkedvűen felelte: 
„Nem tudom. Nem vagyok jósnő.” 

Azt hittem csak a gyengébb nem 


hagyta el a jósnői pályát, de téved¬ 
tem. Egy uniformisos közlekedési al¬ 
kalmazott, amikor megkérdeztem 
tőle, mikorra várható az éjszakai 
autóbusz, ugyancsak azt közölte, 
hogy ő nem jós. 

Ez már teljesen kiborított. Ezennel 
megindítom a mozgalmat: jósokat és 
jósnőket a közéletbe! Olyan kartár¬ 
sat követelünk, aki bátran jövendöl. 
„Egy óra múlva itt lesz az igazgató 
úr. Neki hámozom a ribizlit.” „Hol- 
naputánra ígérik a Fecske-szállít¬ 


mányt: Tessék benézni.” „Itt kellene 
lennie az éjszakai busznak, tessék 
türelemmel várni.” 

Saját mozgalmamat magam is tá¬ 
mogatom. És miután utóbbi időben 
az időjárás körüli jóslatokat bírálják 
a legélesebben, kihirdetem első cá¬ 
folhatatlan jóslatomat: 

— „Várható időjárás tegnap estig: 
borús, az évszakhoz képest hűvös 
idő.” 

Stella Adorján 3 

























Az ókorban 

Toncz Tibor rajza 


Tokaji anekdoták 



- Nem tudom, miért nem szól. í . 


Gyanús nézőpont 

Fülöp György rajza 



- Ilyen dőlt búzát lehetetlen géppel aratni!... 


1 . 

Az egyik lap kiküldte 
munkatársát Tokajba, hogy 
írjon tudósítást a szüretről. 
A lány, akit az újságíró 
táncra kért, megkérdezte: 

— Hogy tetszik a jelme¬ 
zem? 

— Nagyon helyes — je¬ 
gyezte meg az újságíró —, 
csak azt nem tudom, mit 
ábrázol. 



— Nem látja? Szőlőfürt 
vagyok! — dicsekedett a 
lány, mire az újságíró ked¬ 
vesen ezt mondta: 

— Akkor éppen jól ke¬ 
rültünk össze, mert én meg 
a sajtótól vagyok. 

2 . 

Volt Szolnokon a Tisza 
partján egy kocsmáros, aki 
előszeretettel vizezte borait. 
Egyik törzsvendége egy al¬ 
kalommal felfedezte ezt a 
borvizezóst, és kimaradt a 
kocsmából. 

Telt-múlt az idő, s hóna¬ 
pok múltán egyszer mégis 
bekukkantott az elmaradt 
vendég a régi kocsmába, 
mire a vendéglős nagy gau- 
diummal fogadta: 

— Isten hozta, uram! Hát 
mégiscsak vissza tetszett 
térni hozzánk? 

— Tudja, kocsmáros úr, 
úgy van vele az ember, 


hogy ki a Tisza vizét issza, 
vágyik annak szíve visza... 

3. 

A hegyaljai borpincék 
legtöbbjébe 80—100 lépcső¬ 
fok meredékein lehet lejut¬ 
ni. Egy vasárnap délután 
jókedvű társaság ereszke¬ 
dett le az italok e meredé- 
lyes völgyébe, ahol késő es¬ 
tig nyakalták a tokaji hegy 
levét. 

Sűrű, sötét éjszaka volt 
már, amikor nagynehezen 
felkapaszkodtak a legfelső 
lépcsőfokra, ahol azonban 
egyikük, aki legszorgalma¬ 
sabban nyakalgatott oda¬ 
lent, hirtelen hanyatt vá¬ 
gódott, s a lépcsőt ródlipá- 
lyával tévesztvén össze, fej¬ 
jel lefelé szánkózott vagy 
hatvan lépcsőfokot. 

Egyszerre kijózanodott az 
egész társaság, és hanyatt- 
homlok rohantak le a pin¬ 
cébe, élettelenül fekvő tár¬ 
sukhoz. Próbálgatták éleszt- 



rült. Végre is víz hiányában 
borral locsolgatták végig. 
Erre azután a halottnak vélt 
is megmozdult, és dühösen 
mordult rá locsolgató tár¬ 
sára. 

— A számba öntsd, te 
marha, ne a nyakamba! 

(Győri Illés István gyűjtése) 

Fogadtatás 

Szűr-Szabó 
József rajza 



(Történik valahol a nagyvi¬ 
lágban , egy kis cukrászdá¬ 
ban. Egy ifjú lép be, a ki¬ 
szolgáló kisasszony a törzs¬ 
vendégnek kijáró mosollyal 
fogadja.) 

IFJÚ: Helló, Gigi! 

LÁNY: Helló, Bobbykám! 

IFJÚ: Gint kérek. 

LÁNY: Oké. 

IFJÚ (a kávéfőzőnőre néz): Daisy? 

LÁNY: Szabadnapos. Ez a helyet¬ 
tese. 

IFJÚ: Csinoska. Hogy hívják? 

LÁNY: Kitty. 

IFJÚ: Mi van Dollyval? öt sem lá¬ 
tom. 

LÁNY: Kivette a szabadságát. Bes- 
syvel együtt valahol lubickol. 

IFJÚ: Az új üzletvezetőnő hogy 
vált be? 

LÁNY: Madeleine? Kedves, csak 
egy kicsit fenn hordja az orrát. Ügy 
látszik, megtanulta a dizőzünktől, 
hogy felvágósnak kell lenni. 

FIÚ: Zsizsi nem felvágós, igaz, 
hogy nem is csinos. Ellentétben ma¬ 
gával, kedves Gigi. 

LÁNY: Thank you! (Elmegy ginért.) 
* 

(A nyájas olvasó ne törje a fejét, 
hogy ez a párbeszéd a nagyvilág me¬ 
lyik részén zajlott le. Megnyugtat¬ 
juk, nem a londoni Sohóban, sem a 
New York-i Broadway környékén, ha¬ 
nem a magyar fővárosban, Budapes¬ 
ten, az V. kerületben. Ne tessék cso¬ 
dálkozni ezeken a leányzókon. Mi is 
csak azon csodálkozunk, hogyan ta¬ 
lálják meg szegények a névnapjukat 
a magyar naptárban?) 

(s.) 


új társasház-tervek 


Kaján Tibor rajza 



Kísérleti gazdaság 



- Kartársaim, az izotópok még sok meglepetést tartogatnak számunkra! 






















































































































(Szín: a bálátomnikulási büfé belseje. Modern, ízléses berendezés.) 


VENDÉG (gyors léptekkel be): Jó¬ 
napot! 

PÉNZTÁROSNÖ, PRESSZÓSNÖ, 
CSAPOS (kórusban): Isten hozta, 
kedves vendégünk! 

VENDÉG (pillanatig döbbenten néz 
rájuk, aztán a pénztárhoz siet): Egy 
korsó világos, két sóskifli. 

PÉNZTÁROSNÖ: Máris, kérem. 
Húszast kaptam. Tessék... Szíves¬ 
kedjék utánaszámolni, bár nálunk a 
kedves vendégek felszólamlásait a 
pénztártól való távozás után is teljes 
mértékben akceptáljuk. 

VENDÉG: Magánalt látatlanban is 
elhiszem. 


PÉNZTÁROSNÖ: Egyébként Kul¬ 
csár Margit a nevem. 

VENDÉG (álmélkodva visszafordul, 
kezet nyújt az üvegablak nyílásán 
keresztül): Kézi tcsókolom. Kovács 
Pista vagyok. A barátaim csak Ko¬ 
vácsnak szólítanak. Mit szól, milyen 
szép időnk van? Mit csinál zárás 
után? (Fejéhez kap.) Jaj, elkésem a 
következő leosztást, majd legközelebb 
folytatjuk. (Rohan a süteményes 
polchoz.) Két sóskiflit kérek! 


PRESSZÖSNÖ: Aprószemcsés kris¬ 
tályszerkezetű sóval párán csői jn, 
vagy nagyszeművel? Talán a világo¬ 
sabbakból? Netán egy világost, egy 
barnát? Tessék nyugodtan válogatni. 
Nyomogatni is szabad. 

VENDÉG (türelmetlenül): Akármi¬ 
lyen két kiflit, csak adja már, mert 
príma lap járásom van. 

PRESSZÓSNÖ: Parancsoljon ak¬ 
kor ezt a párat. Fogyassza jó egész¬ 
séggel. Engem Kelemen Ágnesnek 
hívnak. Tíz éve állok a közönség 
szolgálatában. 

VENDÉG: Meg is látszik ... izé... 
bocsánat, örvendek, Kovács vagyok. 
(Félre:) Hogy buknak itt rám a nők. 
(Menet közben falva a kifliket , az 
italpulthoz siet, és odaadja a blokkot 
a csaposnak.) Egy korsó világost. 

CSAPOS: Értettem, kérem. (Kimé¬ 
ri a sört , a vendég elébe teszi, aztán 
visszaveszi, kis tányért helyez alá ja, 
úgy tolja ismét vissza. Amikor a ven¬ 
dég utána nyúl, szelíd-gyengéden el¬ 
húzza előle.) Kis türelem, kedves ven¬ 
dég. Felhívom szíves figyelmét, hogy 
lassan igya, mert sörünk felettébb 
hideg, és vigasztalanok lennénk, ha 
torokgyulladást vagy hörghurutot 
kapna. 

VENDÉG: Kösz... (Türelmetlenül 
melengeti két marka között a sörös¬ 
poharat.) 

CSAPOS: Ha esetleg uraságod túl¬ 
zottnak találja a hab arányát a ne¬ 
dűhöz viszonyítva, készségesen utána 
töltök. 


VENDÉG (riadtan védelmezi poha¬ 
rát): Ne bántsa, pont így szeretem. 
Ihatom már? 

CSAPOS (mosolyogva bólint, hogy 
lehet): ízlik? 

VENDÉG: öhöm. 

CSAPOS: Ennek kimondhatatlanul 
örülök. Az én nevem Galuska István. 

VENDÉG (már megszokta a bemu- 
tatkozósdit. Kezet nyújt): Kovács. 

CSAPOS: Ha meg nem sértem, 
kérdeznék valamit a kedves vendég¬ 
től. 

VENDÉG (kiitta sörét, már mektne 
vissza az ulti-partihoz): Csak gyor¬ 
san! 

CSAPOS: Találkozott-e már kedves 
vendégünk a környékbeli vendég¬ 
látóipari üzemek valamelyikében 
olyan udvarias és előzékeny kiszol¬ 
gálással, mint nálunk? 

VENDÉG: Becsszóra nem! Hódo¬ 
latom, és már futok is. 

CSAPOS: Csak egy pillanatra! 

Arról van szó, hogy udvariassági 
versenyben vagyunk, és néhány ci¬ 
nikus frátertől eltekintve, a kedves 



vendégek a Dicséret Könyvbe min¬ 
dig beírják az itteni kiszolgálással 
kapcsolatos elismerő megjegyzései¬ 
ket. Általában név szerint illetik di¬ 
csérő szavakkal ezen büfé áldozat¬ 
kész dolgozóit. Ezt csak úgy |neg- 
említem, mert prémium-feltétel. 

VENDÉG: Sajnos, ez egyszer nem 
érek rá, nyerésben vagyok. Legkö¬ 
zelebb teleírom maguknak az egész 
könyvet. Viszlát! 

CSAPOS (előjön a pult mögül, ke¬ 
zét köpenyébe törülgeti. Elállja az 
utat. Vészjósló udvariassággal): Úgy 
értsem, hogy a kedves vendég kutyá¬ 
ba sem veszi dolgozóink ügybuzgal¬ 
mát, iparkodását, fáradozásait?! 

VENDÉG: Dehogyis nem veszem 
kutyába! De értse meg, főnököm, 
sietnem kell! 

CSAPOS (feltűri ingujját, szódás¬ 
üveget rak a keze ügyébe): Apropó, 
sietés! Elnézést kérek, de hová ve¬ 
zet ez a nagy sietés? Mert mi tör¬ 
tént a minap is?! Egy elvetemült 
huligán vonakodott a dicsérő szavak 
bejegyzésétől, ö is sietett. És mit 
tesz isten? Amint menne kifelé, fej¬ 
jel nekiesik a pultnak, onnan bezu¬ 
han az asztal alá, és ráadásul a be¬ 
járati ajtó is a hátára pottyan. Három 
mentőautó vitte el! Most már írna 
boldogan a szerencsétlen, dehát 
gipszben van tetőtől talpig. Ne ha¬ 
ragudjon, kedves vendég, e rövid 
történelmi visszapillantásért. Már 
nem is rabolom tovább a drága ide¬ 
jét, viszontlátásra. 

VENDÉG: Tudja mit? Hozza azt 
a Dicséret Könyvet! 

Kürti András 


Fel a fővárosba! 

S2egő Gizi rajza 



- De Jani bácsi! Hiszen maga volt a mi legjobb állatgondozónk. 

- Mit csináljak, elnök elvtárs? Lottó-öröklakást nyertem Pesten a Váci utcában! 
















SZÁMÍTÁSI hiba 

I. 

— A kettes számú szalag, amelyen húsz 
fő dolgozik, át fog térni a melcgvarrógép- 
váltásra! —- adja ki utasítását Bronz Bé¬ 
la, a Csitri- és Kamaszruhagyár üzemve¬ 
zetője. — Számításaink szerint, ha az 
egyes műszak dolgozói munkaidejük vé¬ 
gén nem rakják el a félbenhagyott köté¬ 
nyeket,; három egész kéttized százalékkal 
emelkedni fog a kötény termelésünk! 

II. 

Húsz varrógép kattog, berreg egymás 
mögött, húsz női fő hajol a félkész, illet¬ 
ve negyed- vagy nyolcadkész — a szalag 
másik vége felé pedig háromnegyedkész 
csitri-kötényck föle. 

— Na, lányok, ma már nem kell el¬ 
pakolnunk! — mondja Lestyákné, a sza¬ 
lagvezető. 

Két órakor mindenki otthagyja a gé¬ 
pét, és átadja helyét a következő mű¬ 
szak húsz dolgozójának. Bronz Béla, az 
üzemvezető ott áll, és ellenőrzi a meleg- 
varrógépváltást. Zsebéből hőmérőt húz 
elő, és sorra odadugja a gépek tengelyé¬ 
hez. Elégedetten bólint: minden rend¬ 
ben, a varrógépek elég melegek. 

III. 

Két óra egy perc. 

Berki Piroska, a délutános műszak 
zsebfelvarrója, az utolsó előtti gépnél fity¬ 
málva méregeti n váltótársa által félben- 
hagyotl munkát: 



— Szép kis zsebfelvarrás az ilyen! — 
szól, majd vállat vonva nftiány öltést 
lesz a kötényen, és továbbadja a gomb- 
felvarrónak. 


IV. 

Este, kilenc óra ötvenkilenc perc. 

Rózsadombi Kati, gomb fel varrónő az 
órára pillant, és megremeg. Pár perc 
múlva kiléphet a gyár kapuján, és ott. . . 
ott várni fogja Zoli. . . Milyen isteni ma¬ 
gas, vállas az a fiú! 

Kati a három utolsó gombot fordítva 
varrja föl. Amikor észreveszi, megszokás¬ 
ból bosszankodik, de aztán eszébe jut, 
hogy 7 mától az ilyesmi nem számít, ezt 
a kötényt már az éjszakai műszak mcó- 
sának kell átvenni. . . 

V. 

Az éjszakai műszak meósa káromkod¬ 
va ad vissza a szalag vezetőjének tizen¬ 
kilenc darab kötényt. A szalag vezetője 
mérgesen veszi át a kötényeket, és a 
meós modorát: 

— Mi javítgassuk a mások hibáit? 
Hogy az a ... 


VI. 

Másnap délután két órakor Tóthné 
megfogja váltótársának, Berki Piroská¬ 
nak a karját: 


Alapkőletétel 

Gerő Sándor rajza 



— Mit mondtál te tegnap az én mun¬ 
kámra, mi? Hogy szép kis zscbfelvarrás 
az ilyen? Még te mersz beszélni, aki azt 
se tudod, melyik a tű, melyik a cérna! 
Hiszen azokat a zsebeket, amiket te 
varrsz föl, a legkisebb szél is leviszi a 
kötényről! 

És a meleg varrógépen kívül még né¬ 
hány meleg szót is váltanak. 

VII. 

Következő nap reggel. 

— Mi szakemberek vagyunk! — üvölt 
Lestyákné az éjszakás műszak vezetőjére. 
— Mi igyuk meg a ti kontár munkátok 
levét?! 

VIII. 

— Hát ez fantasztikus! Hogy ezek mit 
művelnek a délután leple alatt! 

IX. 

— Hej, az anyátok ne sirasson!... 
Na, de ha nekünk javítgatni kell a má¬ 


sok hibáit, mások is javítgassák a mien¬ 
ket! Majd mi megmutatjuk!... Lányok, 
asszonyok! A műszak vége felé a kantá¬ 
rokat a kötény aljára varrni! 

X. 

Bronz Béla üzemvezető értetlenül nézi 
a kimutatásokat. A legutóbbi három mű¬ 
szak termelése harmincöt százalékkal 
csökkent, ezzel szemben a cérnafogyasz¬ 
tás negyven kilométerrel emelkedett. 

Pedig a számítások helyesek: 3 -szori 
melegváltás, az varrógépenként 5 perc, 
20 főnél, illetve 3 -szor 20 főnél, azaz 60 
főnél . 

— Talán valamit számításon kívül 
hagytam? — kérdi önmagától kétségbe¬ 
esetten. — Nézzük csak . . . háromszor 
húsz fő, az hatvan fő ... 

Es ebben a pillanatban meghökkentő 
gondolata támad. 

Lehetséges, hogy ezeknek a fejeknek 
a belsejével is törődni kellene? 

Dunai Ferenc 




Mibe kerül Szent Dávid fülének 
tisztítása? 

Az „Associated Press” hírügynök¬ 
ség érdemesnek tartja idézni az 
egyik angol vidéki egyházi újság rö¬ 
vid közleményét, amelyben egy is¬ 
meretlen művész részletezi, hogy 
mennyit számított fel egy templomi 
festmény restaurálásáért. Az egyes 
tételek a következők: 

Gábriel arkangyal szárnyainak ki¬ 


javítása és újraaranyozása 6 shil¬ 
ling. 

Szent Dávid füleinek kitisztítása 
2 shilling. 

A mennyország felújítása, a csil¬ 
lagok rendbehozatala, és a Hold át- 
fényesítése 7 shilling. 

Poncius Pilátus felfrissítése, új 
szalagok a kalapjára 8 shilling. 

Ez a szerény számla azt bizonyít¬ 
ja, hogy a világegyetem karbantar¬ 
tása nem is drága mulatság. 

Gyógyszer-export Nyugatra 

Szegő Gizi rajza 


Mindenütt találnak... 

Szűr-Szabó József rajza 




- Istenem, végre kaptam egy kis jóféle hazait. . . 



- Szégyen, gyalázat, hogy nem tudsz valami őskori leletre 
bukkanni! 

Szabadságon a főnök 

Pusztai Pál rajza 



avagy: elment a macska, cincognak az egerek. 


Mászóka 

Hegedűs István rajza 




Ügy hiszem, megtaláltam 
az okát annak, miért nem 
készítünk izgalmas, kalan¬ 
dos, bűnügyi filmeket. A 
mi művészi törekvéseink 
ugyanis a valóságábrázolás 
jegyében keletkeznek, mór 
pedig az efféle filmek kö¬ 
vetelte bűnüldözést nálunk 
egyszerűen nem lehetne hi¬ 
telesen, reálisan ábrázolni. 

Közismert dolog például 
minden kalandos filmben 
egy bizonyos üldözési jele¬ 
net, mely abból áll, hogy a 
merénylő vagy a bűnös 
gépkocsijába veti magát, az 
őt üldöző detektív, esetleg 
újságíró pedig erre int egy 
éppen arra haladó taxinak, 
és űzőbe veszi a gonoszte¬ 
vőt. Hogyan kellene azon¬ 
ban a valóságnak megfele¬ 
lően magyar filmben ábrá¬ 
zolni egy ilyen szituációt: 

Az üldöző villámgyorsan 
körülnéz, hogy intsen egy 
taxinak, de sehol sem lát 
taxit. Habozás nélkül a né¬ 
hány lépésre levő nyilvá¬ 



nos telefonfülkébe ugrik, 
hogy taxit rendeljen, de a 
készülék elnyeli az érmé¬ 
jét. Az üldöző azonban nem 
csügged. Egy ugrással a do¬ 
hányos boltban terem, hogy 
érmét vásároljon, de a tra- 
fikos nem tart érmét. A 
szemközti trafikban talál 
érmét is, telefont is, csak 
meg kell várja, hogy előtte 
egy hölgy befejezze a tele¬ 
fonozást. Habozás nélkül 


hívja a 22—22—22-őt, de 
azt nem veszik fel. A gaz¬ 
fickónak is volt magához 
való esze, hogy éppen csúcs¬ 
forgalmi időben oldott ke¬ 
reket. Az üldöző azonban 
nem olyan fából van farag¬ 
va! Megvárja, míg jelent¬ 
kezik a telefonhívó. A kis¬ 
asszony közli vele, hogy 
csak Soroksárról indíthatja 
a taxit, beljebb nincs. Az 
üldöző nem kér belőle, visz- 



szafut az utcára, új mód¬ 
szert keres. Leállítja az el¬ 
ső arra haladó autót, és 
megkéri, iramodjon vele az 
eltűnt bűnös után. A gép¬ 
kocsi vezetője szívélyesen 
segítségére van, és felajánl¬ 
ja, menjenek be a központ¬ 
ba, hogy menetlevelére föl- 
vehesse az üldöző nevét. O 
azonban ezzel sem akar időt 
veszíteni, autóbusszal kí¬ 
vánja követni az alig fél¬ 
órája egérutat nyert ellen¬ 
felet. Az autóbuszmegállót 
azonban áthelyezték. Mikor 
pedig megtalálja a megál¬ 
lót, és feljut a buszra, az 
autóbusz nem indul el, vita 
van. Egy középkorú férfi 
felszállt ugyanis a leszállók 
részére rendszeresített aj¬ 
tón, és arra hivatkozik, 
hogy állapotos. 

Értem tehát, miért nincs 
nálunk izgalmas bűnügyi 
film. De miért nem csiná¬ 
lunk jó burleszk-filmeket? 

S. P. 












































































Városi gőg 




Tíz nehéz esztendő 

A Rádió és TV Újság sze¬ 
rint „aki 10. életévétől na¬ 
ponta átlag 4 órát tölt a 
TV-készülék előtt, hetven 
éves korára 10 évet szen¬ 



telt a TV-nézésnek — szá¬ 
mította ki egy ráérő statisz¬ 
tikus” Miután az. egyszerű 
szorzási műveletet bárme¬ 
lyik általános iskolai tanuló 
fél perc alatt elvégzi, úgy 
véljük, hogy a statisztikus¬ 
nak nem kellett szabadság- 
idejéből kiszakítani a. szá¬ 
mításra fordított időt. 

öreg ember 
nem vén ember s 

Az Ország-Világ érdekes 
riportot közölt egy csilla- 
gász-öregúrról, aki amatőr 
alapon, saját kedvtelésére 
foglalkozik immár fél év¬ 
százada a csillagok figyelé¬ 
sével. Az öregúr elárulta a 
riport készítőjének, mennyi 
mindenkit ismert hosszú 
élete során, s még Sobri 
Jóska alvezérétől, Milfait 
Ferenctől kapott taplót 
ajándékba annak idején. 
Miután a jeles al vezért 1836 
karácsonyán sajnálatos kö¬ 


rülmények között felkötöt¬ 
ték, az öreg csillagász ko¬ 
moly csillagászati kort ért 
meg. 

Városrendezés 

Hírt adott az Esti Hírlap 
arról, hogy az Alagút budai 
oldalán összeütközött két 
gépjármű. A hírből arra 
következtethetünk, hogy az 
Alagút másik oldalát nem¬ 
régen Pestre tolták. 

Biológiai probléma 

A Világosság a haszonál¬ 
latok tenyésztésével kapcso¬ 
latosan felemlíti: „Egyelőre 
még nehéz felmérni, meny¬ 
nyivel több húst, tejet, va¬ 
jat, gyapotot és tojást ter¬ 
melhetünk majd, ha rájö¬ 
vünk, hogyan kell mester¬ 
ségesen tenyészteni a szük¬ 
séges nemű állatokat.” 

A tudósok most bizonyá¬ 
ra azt vizsgálják meg. hogy 
a gyapot-állatkának hímé 



vagy nősténye szolgáltatja-e 
a több gyapotot? Eldöntés¬ 
re vár azonkívül az a kér¬ 
dés is, hogy melyek a szük¬ 
ségtelen nemű állatok. 

Dr. Árgus 



- Kultúrálatlan faluba nem megyeki 


Pusztai Pál rajza 


Vetélkedő 


Toncz Tibor rajza 



- Jöjjön, kislányl Ugyanezt megcsinálom magának a 
kocsimban I 


A i6-oson belül 

Kaján Tibor rajza 


Sürgős üzenet a Fővárosi Tanácshoz 

Erdei Sándor rajza 

M inap épp a Belvárosban sérifikáltam, 
élvezve a napfényt, és a gyönyörűen reno¬ 
vált nőket, amikor szembe jött N. Károly- 
né (született S. Maca), rég nem látott, de 
javakorbeli hölgyismerősöm. 

— Kísérjen fel doktor Stopvájszhoz, leg¬ 
alább addig egy kicsit elbeszélgetünk - 
tanácsolta csicseregve. 

Útközben megtudtam, hogy dr. Stopvájsz 
Ödön, Szép Heléna-díjas kozmetikus, nem¬ 
zetközi tekintély a szakmában, és N. Ká- 
rolynénak Toncsi, a barátnője ajánlotta. 

- Állítólag originál külföldi szerei van¬ 
nak - mondta ábrándosán Maca. - Ma 
már a tudomány csodákra is képes, hális- 
tennek... 

Ezalatt megérkeztünk a műintézetbe, 
amely egy áruházzá átalakított félemeleti 
garzonlakás fürdőszobájában székelt. (A 
főzőfülkében napszemüveg manufaktúrát 
rendeztek be, s a haliból pedig árubemu¬ 
tató mintatermet csinált egy bizsu-király. 
A szobát a főbérlő megtartotta magának, 
mert kellett a hely a kanáritenyésztéshez.) 

Doktor Stopvájsz udvariasan, de a 
szakember hűvös objektivitásával fogadott 
minket kétes tisztaságú üvegcséi és tubu¬ 
sai között. 

- Önök cgykorúak, de a hölgy fiata- 
labbnak szeretne látszani a kedves férjé¬ 
nél, ami teljesen érthető, ugyebár 1 

Maca persze majd elolvadt, mert testvé¬ 
rek között is a nagynénim lehetne. De a 
professzor nem hagyott időt 02 .érzékeny¬ 
kedésre. . 

- Tegnap kaptam néhány pompás új 
dolgot Alaszkából, egy volt tanítványom- 


Örök fiatalság 


tói. Képzelheti, hogy milyen rumlis az 
ilyesmit ide eljuttatni . . . Egy norvég ste- 
wardess hozta duplafcdelű melltartóban! 
Azt eszükbe se jutott megnézni, hchchel 
Montreáli eszkimó szabadalom 1 Tiszta, bé¬ 
kebeli fókazsírból készült. A leghervadtabb 
arcbőrt is pillanatok alatt üdévé és ruga¬ 
nyossá varázsolja. Kamillateában feloldva 
hajnövesztő. Már Brigitte Bardot és Sophia 



Lőrén is írtak, hogy küldjék nekik belőle 1 

Meghatottan kotort elő valahonnan egy 
magazinból kivágott, kissé elhasznált Lol- 
lobrigida-képct, amelyre ez volt írva tin¬ 
taceruzával: „Stopvájsz mesternek emlé¬ 
kül a feledhetetlen kenőcsért, Marina Vla- 
dy”. - Egy teljes kúrához szükséges adag 
csupán 336 forint! 

S egy tégelyből kezdett kikotorni ká¬ 
véskanállal valami gusztustalan pépet. Lát¬ 


va tétovázásomat, megjegyezte, hogy ezt a 
szert rendkívül jutányos, mondhatni, rek¬ 
lámáron bocsátja rendelkezésünkre, de van¬ 
nak raktáron másfajta, hasonlóan igényes 
gyártmányok is, ha azok inkább megfelel¬ 
nek, neki teljesen mindegy, ámbár a nagy¬ 
ságos asszonyhoz szerinte ez passzol a leg¬ 
jobban. Ha mégis mást parancsolunk, pil¬ 
lanatnyilag szolgálhat radioaktív kebeldú¬ 
sító porral (rio de jancirói szabadalom!), 
szintetikus szuperfogyasztó tablettákkal 
(mclbournci szabadalom!), és ultraviolet 
szőrtelenítő krémmel (hong kongi szabada¬ 
lom!), persze, ezek mind ötszáz forinton 
felüli márkás készítmények . 

Ekkor azt mondtam: - Tudja mit, dok¬ 
tor úr, maradjunk mégis inkább az eszki¬ 
mó izénél. Az biztos jót fog tenni a fele¬ 
ségemnek. Én is rendkívül kíváncsi va¬ 
gyok rá, mert mint vegyészmérnök, már 
régóta szerettem volna elemezni eredeti 
fókazsírt. 

Dr. Stopvájsz elsápadt: - Ha ön kol¬ 
léga, akkor egész más a helyzet, akkor 
önnek 336 forint helyett természetesen csak 
három forint hatvan filléres önköltségi 
árat számítok - mondta rosszkedvű lel¬ 
kesedéssel. 

Maca repesve fizette ki a bagatell ösz- 
szeget, de a kapuban fejcsóválva megje¬ 
gyezte: - Nem volt szép, amit csinált. 
Tudtommal a Műegyetemnek soha még a 
tájékára sem szagolt, hogyan állíthatta 
mégis azt, hogy maga vegyészmérnök? 

- Pesti szabadalom! - válaszoltam sze¬ 
líden. 

Dalmáth Ferenc 


Tengerparti történetkék 


Skót a tengerparton 

ötletes újdonságot fedeztem fel egyik 
nap ezen a kis atlanti-óceáni fürdőhelyen, 
a tengerparti sétányon. Doboz alakú ké¬ 
szülék, vaslábra erősítve. GUIDE PA IL¬ 
LANT a neve, vagyis beszélő útbaigazító. 
Az ember bedob egy százfrankost, aztán 
csavar egyet egy gombon, hogy init akar 
hallani, aztán csavar még egyet egy má¬ 
sik gombon, hogy milyen nyelven. Há¬ 
rom témakörből felel a gép: a vidék törté¬ 
netéből, a város érdekességeiből és a tá¬ 
jék leírásából. Négy nyelven tud: fran¬ 
ciául, angolul, hollandul és németül. 



Tegnap arra sétálok egy angol lánnyal. 
Alig páran lézengenek csak, nehezen akar 
megindulni a szezon. Már messziről ész- 
reveszem, hogy egy látcsővel, fényképe¬ 
zőgéppel felszerelt férfi álldogál a tudós 
gép mellett, s jól megnéz mindenkit, aki 
elmegy előtte. A másik oldalon, egy ká¬ 
véház teraszán, egy WURLITZER böm¬ 
böl valami új slágert. A lány felhangon, 
angolul énekli a szövegel. 

A férfi felfülel az angol szóra, s oda¬ 
lép hozzánk. 


— Nem társulnának be meghallgatni a 
készüléket? 

Betársulunk. 

ODILE 

Az a bizonyos francia szellemesség 
nincs korhatárhoz kötve. 

Tavaly, amikor egyszer hideg, szeles 
időben fürödtem, odajött a víz széléhez 
egy kislány. 

— Te bolond, megfázol! — kiáltotta. 

így ismerkedtem össze Odile-lal. 

Az idén is találkoztunk. 

— Kész hölgy lett belőled, tudod? 
Hány éves is vagy? — kérdeztem. 

— Kilenc — feleli. -- Mint tavaly. 

Nyelvtudás, ó! 

Azt hiszem, az angolok és a franciák 
állnak leginkább hadilábon a nyelvtudás¬ 
sal. Abban a szállóban, ahol lakom, sok 
az angol futóvendég. Este érkeznek ko¬ 
csival, másnap reggel mennek tovább. 
Minden társaságban van egy, aki „be¬ 
szél” franciául, ő veszi kézbe az étlapot, 
és magyaráz a többieknek. Aztán jön n 
„tulaj” fia, aki „beszél” angolul, és a 
bölcs angol megrendeli nála a vacsorát. 
S úgy az angol, mint monsieur Christen 
rém büszkék, hogy megértették egymást. 
Persze előfordulnak nénfi félreértések. 

A napokban egy hattagú társaság szó¬ 
vivője kézzel-lábbal hideg csirkét ren¬ 
delt. 


— Yes — felelte fölényes mosollyal 
monsieur Christen. 

S mivel a kiszolgálás gyors, perceken 
belül megérkezett egy hatalmas tál fris¬ 
sen sült hal. 

A szóvivő clkomorodotl, de rögtön ki¬ 
vágta magát: 

— Ügy állapodtunk meg monsieur 
Christcn-nel, hogyha a csirke nem lenne 
kifogástalan, akkor halat kapunk. 

A társaság elismerően bólogatott. Hát 
hogyne, mikor a barátjuk ilyen hosszú 
és alapos tárgyalást folytatott le francia 
nyelven! Enni kezdték a halat. 

Demokrácia 

Egy házaspárral ülök a homokban, s a 
férfival a demokrácia fogalmáról beszél¬ 
getünk. Az asszony egy film-magazint ol¬ 
vas. A férfi lassan kezdi megérteni, hogy 
mi is a mi demokráciánk alapja. 



Az asszony egyszer csak félretolj a a 
lapot. 

— Mondja — kérdezi tőlem —, az ut¬ 
cai illemhely használatáért maguknál is 
kell fizetniük a nőknek? 

— Igen. 

— Hát akkor süssék meg a demokrá¬ 
ciájukat! 

Fendrik Ferenc 













Praktikus tanács 



A fiatalember egy kiskutyát 
vezet. Találkozik egy barátjá¬ 
val. Büszkén kérdezi tőle: 

— Mit szólsz, milyen kutya? 

— Állati! — hangzik a vá¬ 
lasz. 


Egy barátom megkért arra, 
hogy tegyem szóvá a Patyolat 
hiányosságait. Mivel a Patyo¬ 
latról sohasem jelenik meg hu¬ 
moros Írás, készségesen vállal¬ 



tain a feladatot, s ezennel meg¬ 
írom, hogy a Patyolat a tudo¬ 
mány jelenlegi fokán nem ké¬ 
pes gyümölcsfoltot, kávéfoltot 
és étolaj foltot kivenni a ruhák¬ 
ból, de remélhető, hogy a 
Marsba jutás előtt az emberi 
géniusz még ezeket a problé¬ 
mákat is megoldja. 

Addig is szükség van azon¬ 
ban a közönség fegyelmezett 
magatartására, a tisztítóválla¬ 
latokkal való együttműködésé¬ 
re. Magam is felkérem polgár¬ 
társaimat, hogy másfajta folto¬ 
kat ejtsenek ruháikon. 

* 

Füstszűrös cigarettákat ké¬ 
szít nagy mennyiségben a 
Lágymányosi dohánygyár. A 
füstszűrös cigaretták óvják a 
dohányzó egészségét az ártal¬ 
mas füsttől. Véleményem sze¬ 
rint ezen a téren még van sze¬ 
repe az újító találékonyságnak. 


Bizonyára lehetne füstzáróval 
felszerelt cigarettát is tervezni, 
a füstöt megfelelő berendezés 
segítségével úgy elvezetni, 
hogy a tüdőbe semmi se jus¬ 
son belőle. Vagy hogy a fő¬ 
város levegője se szennyeződ¬ 
jék, a gyártott cigarettameny- 
nyiséget központi helyen, föld¬ 
alatti üregben kellene elégetni, 
esetleg nem gyártani cigarettát, 
és az így megtakarított össze¬ 
get az antialkoholista propa¬ 
ganda céljaira fordítani. 

♦ 

Nagy örömmel olvastam, 
hogy egy ausztráliai orgona¬ 
építő mester a világ legna¬ 
gyobb orgonáján dolgozik, s 
már eddig 800 kilométer hosz- 
szú drótot használt fel művé¬ 
hez. 

Végre valaki valami nagyot 
akar alkotni! 

A könyökömön jön már ki 
a körömnagyságú írógép, a 
mellényzsebben hordható tele¬ 
víziós készülék, a fülre akaszt¬ 
ható rádió, az összehajtható 



székesegyház, a bélyegnagysá- 
gú biblia, és a miniatűr felhő¬ 
karcoló. A propaganda jóvol¬ 
tából ezekből a kis dolgokból 
olyan nagy dolgot csináltak, 
hogy már nem lehetett kibírni. 
Lassan már kezdtük elfelejte¬ 
ni, hogy hogyan lett az ember 
óriás. 



(Hua Csün Vu rajza 
a Guangming Rifraoból) 


Vadevezősök 


Mészáros András rajza 





Garantálom, Piriké, hogy ez egy teljesen elhagyott szigeti 




















Algériában 
felszámol 
az idegenlégió 


Erdei Sándor rajza 



nem ismeri 


Mottó: Nincsenek régi 
viccek, csak öreg emberek 
vannak. Egy újszülöttnek 
minden vicc új. 


A különcködő doktor bácsi leveli bé¬ 
kákat vásárolt, s egy dunsztos üvegbe 
tette őket azzal a céllal, hogy többé ne 
legyen ráutalva a Meteorológiai Intézet 
bizonytalan időjárás előjelzéseire. 

— Miért vett három békát, doktor úr? 
— kérdezte egy ismerőse. — Időjóslás¬ 
hoz egy is elég. 

— Azért vettem hármat — hangzott 
a válasz —, hogy kétes idő esetén konzí¬ 
liumot tarthassanak. 


* 

Kovács találkozik a barátjával egy 
órásüzlet előtt. 

— Bemegyek ide, veszek egy ébresztő¬ 
órát — mondja Kovács. — Olyan mélyen 
alszom, hogy sosem ébredek fel időben. 

— Látod — jegyzi meg barátja — , ne¬ 
kem nincs ilyesmire szükségem, pedig én 
is mélyen alszom. Van egy négyhónapos 
kisfiam, az minden reggel felébreszt a 
bömbölésével. 

Kovács elgondolkozik egy darabig: 

— Jó, jó, de hogyan állítod be? 

♦ 


Hinta¬ 

politikus 


Szűr-Szabó 
József rajza 



Állandó jellegű gyermekrajz-kiállítás 

Puszfal Pál rajza 



Micike kalapot vásárol. Végigpróbál 
vagy ötvenet, de egyik sem nyeri meg 
tetszését. Végül nagynehezen talál egy 
megfelelőt. Leveszi a fejéről, s átnyújtja 
az elárusítónőnek: 

— Ez jó lesz, ezt csomagolja be, legyen 
szíves. 

— Kérem — válaszolja az elárusítónő 
—, bár ez ugyanaz a kalap, amelyben be 
tetszett jönni. 




E heti hirdetésünk 


IV 

az 

Iparművészeti 
r Bolttól 

£_p.,V. Kossuth LajoSu,14. 






































ETIKAI BIZOTTSAQ 


Hallottam, «hogy megalakult az 
Állami és Szövetkezeti Szerelők Eti¬ 
kai Bizottsága. Ez ügyben felkeres¬ 
tem Fuser Edgárt, az Etikai Bizott¬ 
ság elnökét, aki a következő nyilat¬ 
kozatot adta: 

— Az Orvosok Etikai Bizottságá¬ 
nak mintájára alakultunk meg. A 
mi Etikai Bizottságunk az összes ál¬ 
lami és szövetkezeti épület, villany-, 
víz- és gázszerelők etikai képvise¬ 
leti szerve. 

— Mi tette szükségessé a meg¬ 
alakulást? — kérdeztem. 

— Az utóbbi időben a lakosság 
körében több panasz hangzott el 
dolgozóinkra, és ezek a panaszok 
néha helytelen megvilágításban tün¬ 
tetik fel szakembereinket. Általában 
kifogásolják azt a tényt, hogy bár 
szerelőink munkaviszonyban van¬ 
nak, elvégzett munkájukért külön 
pénzt fogadnak el. 

— Mi az igazság ebben az ügy¬ 
ben? 

— Sajnos, a lakosság körében 
még ma is él az a balhiedelem, 
hogy az állami és szövetkezeti al¬ 
kalmazottak csak akkor végeznek jó 
munkát, ha ezért külön megfizetik 
őket. Ez a szemlélet még a kapita¬ 
lista múlt maradványa, hiszen az 
utóbbi öt évből két-három példát is 
tudok mondani arra, mikor szak¬ 
embereink minden külön juttatás 
nélkül is kifogástalan munkát vé¬ 
geztek. 

— Értesülésem szerint ebben a 
két-három esetben rokonok részére 
végezték a munkát. 

— Való igaz, hogy rokonok voltak 
— folytatta Fuser Edgár —, de a 
három esetből kettő nagyon távoli 
rokon, másod-unokatestvér volt. 

— Mik az etikai bizottság továb¬ 
bi feladatai? 

— Legfontosabb feladatunk, hogy 
minden elhangzott vádat kivizsgál¬ 
junk, és a leghatározottabban visz- 
szautasítsunk. Ebben a hónapban 
8157 panasz érkezett be a bizott¬ 
sághoz. A vád minden esetben az 
volt, hogy dolgozóink a hivatalos 
számlán felül pénzt fogadtak el az 
elvégzett munkáért. 

— És mi volt a vizsgálat ered¬ 
ménye? 

— Dolgozóink közül 3520-an be¬ 
csületszavukat adták, hogy ez nem 
igaz, 2540-en kijelentették, hogy is¬ 
ten bizony nem fogadtak el pénzt, 
és 2097-en mondták azt, hogy ne 
lássák a gyereküket többé, ha a vád 
igaz. Ezek után a vádakat vissza¬ 
utasítottuk, és a bejelentők ellen 
becsületsértési pert indítottunk. 

— Mik a remények a jövőre 
nézve? 

— Rövidesen eljön az az idő, mi¬ 
kor dolgozóink ellen már senki sem 
tesz bejelentést, mert tudják, hogy 
úgyis hiábavaló — fejezte be nyi¬ 
latkozatát Fuser Edgár. 


GÉPKIÁLLÍTÁS 



- És a régi muzeális értékű gépek hol vannak? 

- Azokon dolgoznak! 


Terepszínű 

ruha 

Kaján Tibor 
rajza 



Automatizálás 


Hegedűs István rajza 


r -^lc— 





Miklósi Ottó 


13 










































■fi 






NYÁRI PROBLÉMA 


<H c 1 y 7. e t k é p) 

(Történt a hűvösvölgyi Ba¬ 
lázs kertvendéglőbende 
előfordul máshol is.) 

NAP (élénkem süt odafenn). 

FUVALLAT (nincsen). 

ÉN (csendesen leülök az 
egyik asztalhoz). 

PINCÉR (jön); Parancsol¬ 
jon. Mit hozhatok? 

ÉN: Egy pohár sört legyen 
szíves. 

PINCÉR: Kérem, csak üve¬ 
ges sört tudok hozni. 

EN (szerényen): De hiszen 
itt, a vendéglőhöz tartozó sön- 
tésbon korlátlan mennyiségben 
mérik a finom habzó csapolt 
sört. Az talán nem része ennek 
a vendéglőnek? 

PINCÉR: De igen. A söntés- 
bon csapolt sört adunk, a kert¬ 


ben csak üveges sörrel szol¬ 
gálhatunk. 

ÉN (évődve): Talán azért, 
mert az üveges sör drágább. 
Szóval a bevételi terv túltelje¬ 
sítése miatt? 

PINCÉR (kissé idegesen): 
Hozhatom az üveg sört? 

EN (belenyugvással): Le¬ 
gyen szíves. 

PINCÉR (hozza a sört , lete¬ 
szi az asztalomra). 

ÉN: Köszönöm, (Pohárba töl¬ 
töm a finom nedűt. A sör kel¬ 
lemes ízű , hideg, de kissé sok. 
Ám, ha már kifizetem, sajná¬ 
lom otthagyni , mive/ zsugori 
természet vagyok. Ezért az egé¬ 
szet megiszom. Ha esetleg alko¬ 
holista lesz belőlem , itt indí¬ 
tottak el a lejtőn, a Balázs 
vendéglőben.) 

G. Sz. 


Mindentudó tábla 


Moziba indulok. Szerencsére 
hamar találkozom egy táblá¬ 
val a Múzeum körúton, amely¬ 
ről egy pillantással megtudha¬ 
tom, melyik mozi hány órakor 
mit játszik. 

Meg is tudtam, és sietni 
kezdtem a bölcs táblától né¬ 
hány lépésnyire levő Puskin 
mozi felé. A tábla a következő 
előadás kezdetét negyed ket¬ 
tőre jelezte. Elkéstem. Az elő¬ 
adás egy órakor kezdődött. 

Hm. No de hiába, a lónak 
négy lába van, mégis megbot¬ 
lik, a táblának, szegénynek, 
csak két lába van, egyszer ő 
is hibázhat. Visszamentem hoz¬ 


zá, békülékenyen, és följegyez¬ 
tem róla négy-öt mozi előadás 
kezdő idejét, így indultam to¬ 
vább szerencsét próbálni. 

De a tábla következetes volt 
hozzám. Minden moziból el¬ 
késtem miatta, illetőleg lehe¬ 
tetlenül korán érkeztem. 

Kérem a FÖMO-t, hogy a 
hirdető-táblák mellé valamiféle 
használati utasítást mellékel¬ 
jen. Egy kisebb táblára gondo¬ 
lok, amelyen közölnék, hogy 
az egyes mozik kezdési idő¬ 
pontjához hány percet kell 
hozzáadni... 

Bátonyi György 
I., Pauler u. 21. 


Üveges tánc... 

Vendégeim érkeztek. Gondoltain, megkínálom őket egy kis 
itókával. Elmentem a .lókai utcai fűszerboltha, és vettem két 
üveg kövidinkát. A borocska a vendégeknek is ízlett meg ne¬ 
kem is. Ezzel az ügy le is zárult volna, ha . . . Néhány nap 
múlva két üres üveggel a kezemben magabiztosan léptem be 
a/ üzletbe, azzal a szándékkal, hogy visszaszolgáltatom az üve¬ 
geket. Az üzletvezető azokban határozottan megtagadta az üve¬ 
gek átvételét. Csak úgy lett volna hajlandó visszavenni a két 
üres üveget, ha „teli” üvegeket veszek. 

Ezúton kérek felvilágosítást az illetékesektől, hogy helyesen 
járt-e el a boltvezető? Mert ha igen, akkor utólagosan bocsá¬ 
natot kérek tőle. Nem nagy dolog az egész, két üvegbetétről 
Van csak szó, de ne legyen üveges a nevem, ha nem így tör¬ 
tént, ahogy elmondottam. 

üveges József 

Hemádnémeti, Petőfi u. 70. 


Elhanyagolt út Balázs-Piri Balázs rajza 



Egyre javuló közlekedés 



Uj vezetőt várnak a hivatalban 

József rajza 


Cegléd és Vezseny között 
több mint harminc esztendeje 
keskenyvágányú vasút bonyo¬ 
lítja le a közlekedést. A vonat 
keresztülhalad Törtei és Jász¬ 
karaj enő községeken. Évek so¬ 
rán kis, erdei vontatás számára 
készült mozdonyok dühösköd- 
tek a vonatok élén, és most az 
utasok boldogan vették tudo¬ 
másul, hogy a MÁV egy fél 
év előtt modern, Diesel vonta- 
tású mozdonyokat rendszeresí¬ 
tett ezen a vonalon. LTgyanak- 
kor az az örömhír is megjárta 
az érdekelteket: az új mozdo¬ 
nyok gyorsabb közlekedést és 
az új menetrend megjelenése 
után lényegesen rövidebb me¬ 
netidőt is hoznak. 

Május 27 -én éjfélkor életbe¬ 
lépett a nyári menetrend, 
amely sok újat jelent a Ceg¬ 
léd—Vezsenvi vonalon. Kétség¬ 
telen, hogy tizenöt perccel rö¬ 
videbb lett a menetidő. De 
ugyanakkor megszűntek a kö¬ 
vetkező megállók: Nyilas, Tör- 
tel-felső, Gubás, Liptai-tanya, 
Jászkarajenő-templomtér és 
Balaton. Nyilas pontosan Ceg¬ 
léd és Törtei között van, és 
igen sok utas jelentkezett a 
környékről, akik újabban 
kénytelenek a két kilométerre 
levő Besnyő megállóig gyalo¬ 
golni. Törtcl-felső is igen szép 
forgalmat bonyolított le. Gu¬ 
bást azok vették igénybe, akik 
a közelben levő állami gazda¬ 
ságban dolgoznak. Jászkara¬ 
jenő-templomtér megálló pon¬ 
tosan a község közepén van. 
Szemben a Tanácsházával, a 
Művelődési házzal és a piac¬ 
térrel. 

Különösen sérelmes a Törtel- 
felső és a Jászkarajcnő-temp- 
lomtér megállók megszünteté¬ 
se. Két héttel ezelőtt egyik 
utazásom során láttam, hogy 
Törtel-felső megállónál négy 
utas kockáztatta meg .'menet 
közben a leugrást, J ászkara - 
jenő-templomtérnél kelten resz¬ 
kírozták meg a nyakukat. Az¬ 
óta a probléma megoldódott 


olyanformán, hogy a megszűnt 
megállóknál a vonatok na¬ 
gyobb sebességgel haladnak 
keresztül. Azt hiszem azonban, 
hogy ezzel még kockázatosab¬ 
bá teszik a leugrálást. 

Éveken keresztül a naponta 
délután fél ötkor induló mun¬ 
kásvonat Jászkarajenő-alsókara 
megállóig vitte az utasokat. Az 
új menetrend szerint a vonatok 
csak Felső-karáig mennek. Ott 
visszafordulnak, és vidáman 
visszacsattognak Ceglédre. A 
munkások pedig, akik naponta 
bejárnak a különböző ceglédi 
üzemekbe, kilométereket gya¬ 
logolnak. 

A félhivatalos vélemény azt 
mondja, hogy az egyes meg¬ 
állókat a menetidő megrövidí¬ 
tése érdekében szüntették meg. 
De akkor jogos és indokolt a 
kérdés, hogy Kőröstctétlen ál¬ 
lomáson néha miért csoszog a 
vonat tíz percen keresztül, és 
mi szükség van a törteli 20— 
25 perces ácsorgásra. Tudtom¬ 
mal Törtei nem vasúti csomó¬ 
pont. Itt a vonatok semmiféle 
csatlakozásra nem várnak. 

—si 

Az érdekeltek 

hozzászólnak 

„Két víz között" című bírá¬ 
latukra közöljük: Az Emkc 
presszó beázása ügyében írás¬ 
ban szólítottuk fel a VTI. kerü¬ 
leti Házkezelési Igazgatóságot, 
mint az Emke-ház beruházóját 
és építtetőjét, hogy a zápor al¬ 
kalmával eldugult csatornát és 
az esetleges egyéb hibákat ha¬ 
ladéktalanul hozassa rendbe. 

Éttermi és Büfé Vállalat 
★ 

„Csomagolni tilos 1 " című írá¬ 
sunkra közlöm: A cikkben em¬ 
lített bolt vezetőjét figyelmez¬ 
tetésben részesítettük, hogy a jö¬ 
vőben hasonló panasz ne ismét¬ 
lődjön meg. 

V—VI. kér. KÖZÉRT 
Radó Sándor ig. 


























































Kik nem sajnálva időt és erőt 
oly sokszor álltok kirakat előtt, 
bámulva kis porcelán-párokat 
és szemetek kedvtelve válogat 
a lengeruhás, alig öltözött, 
kacér, mosolygó táncosnők között, 
sőt nézitek a kutyát és a macskát 
vagy a meghajtó rokokó-uracskát 
s a vásárlásban sosem vagytok skótok, 
ti giccskedvelők , ma hozzátok szólok! 

Ha nem érdekes e sok régi téma, 
hát halljátok meg, mit is kaptam én ma! 
Káprázva nézem. Azt hinném, hogy álom: 
a Balatonról jött egy jóbarátom, 
s mert üres kézzel jönni nem szokott, 
egy csöpp porcelán-dísztárgyat hozott. 

CTD 

Igen, de mit? Nem sejti ezt a felnőtt, 
nem Ámorkát és nem is meztelen nőt, 
még tigrist sem! Nem, mást talált ki mára 
az alkotóknak dús fantáziája, 
s hogy örüljön a kedves nyári vendég, . 

hát rá van írva: „Balatoni emlék”. 

(Bár Budapesten készült, Aquincumban, 
hogy ilyen gyár van ott, azt nem is tudtam!) 

— De mi ez, végre! — kérded mérgesen. 

Jó, jó, én megmondom, édesem: 
egy apró, kecses, kis füles edény, 
mely nappal elrejtőzik, oly szerény, 
de mégis, mégis nagyon megható, 
hogy Siófokon mindig kapható, 
mert ezzel — lelki szemem előtt látom — * 
még elsők leszünk egy giccs-fesztiválon! 

Lovászy Márton* 



Utcanév-változások 

Erdei Sándor rajza 



- Mondd, mi derült ki a gyöngyvirágról? 



Nem közölhető kéziratot küldtek: 

Gy. Gy., Bpest, — V. Béla, Szarvas, — G. Frigyes, Bp., IV., 
Labdarúgó u. — Sz. Endrcné, Bp.. XI., Halmi u. — K. Ár¬ 
pád, Dunaharaszti, — L. Ferenc, VIII., Baross u., - B. Antal, 
Újpest. — Sz. István, Dunaújváros, — M. Ferenc, Jászberény, 
— B. Mária, Miskolc, — J. Róbert. Szombathely, — Cs. Imre, 
Bp., xiv., Thököly u., — „Mustármag”, — K. Ildikó, Bp., 
VIII.. Beniczky u., — Sz. Judit, Bp., XIV., Uzsoki u., — L. 
Éva, Bp., Zichy J. u., K. Andor, Bp., XIII., Katona J. u., - 

Cs. Miklós, Bp., XIII., Tahi u., — M. József, Tatabánya,__ S. 

Károly, Nagymányok, — K. Gábor. Bp., VII., Szinva u. — M; 
András. Bp., VII., Hernád u. — Sch. István, Bp., V., Szeme¬ 
re u., — 




Ritkaság 

A gyufacímke-gyűjtés divatja tar¬ 
tósnak bizonyult. 

Karcsi ka, a szenvedélyes címke¬ 
gyűjtő, legutóbb újabb szállítmányt 
kapott ajándékba. Voltak közöttük 
olyanok, amelyek — a kilenc éves 
Karcsikát — arra buzdították, hogy 
kössön nyugdíj-kiegészítő biztosítást, 
mások szerződéses sertéshizlalásra, 
megint mások az alkoholizmus el¬ 
leni küzdelemre szólították fel. Az 
oktató célú gyufacímkék mellett 
voltak olyan címkék is, amelyek 
egyszerűen csak egy-egy jellegzetes 
vidéket, avagy népszerű népdalt 
ábrázoltak... 

Karcsika egykedvű szakértelem¬ 
mel szortírozta a szaporulatot. Ám, 
egyszer csak váratlan diadalordítás¬ 
ban tört ki: 

— Ritkaság! 

Vajon mi volt a gyufacímkéknek 
eme nevezetes Mauritiusa? 

Egyszerű, kisded sárga cédulács¬ 
ka, rajta fekete betűkkel a felirat: 
„Szikra biztonsági gyújtó.” 


Vannak, akik mondják 

Szűr-Szabó József rajza 



- Rólam aztán nem lehet állítani, hogy 
maradi vagyok . . . 


Dél van! 

Gerő Sándor rajza 




















Igazoltatás Caracasban 


Kaján Tibor rajza 



ÖRDÖNGÖS MASINA 



A csodálatos szerkezet ott lát¬ 
ható a Marx téri Tej vendéglő 
előtt. A közelmúltban helyezték 
üzembe a gépezetet. S azóta ki¬ 
apadhatatlan érdeklődéssel sora¬ 
koznak előtte az emberek. Fia¬ 
talok, öregek, igazgatók és éjjeli¬ 
őrök, diákok és egyetemi taná¬ 
rok egyforma lelkesedéssel bá¬ 
mulják az emberi géniusz e hal¬ 
hatatlan alkotását. 



A csodálatos masinának igen 
egyszerű rendeltetése van: egy 
fogantyú félrefordításával fagy¬ 
laltot bocsát ki magából. Vaní¬ 
liát vagy csokoládét, tetszés sze¬ 
rint. A tér túlsó oldalán elterülő 
eszpresszóban még a régi, hagyo¬ 
mányos, módszer szerint kézzel 
méri a tölcsérbe a kisasszony a 
fagylaltot. Ott lényegesen csök¬ 
kent a forgalom. A fagyasztott 
ízek rajongói tömegével pártol¬ 
tak át a túlsó oldalra. Türelme¬ 
sen sorakoznak a gépezet előtt, 
s megvárják, míg a fagylaltosztó 
gépész-kisasszony a fogantyú el- 
fordításával spirális alakban mál¬ 
nát vagy mogyorót enged a töl¬ 
csérbe. 

Megszólítok egy fehér pólóin- 
.ges fiatalembert, mert kíváncsi 
vagyok arra, hogy miért is ' áll¬ 
nak ilyen türelmesen sorba fagy¬ 
laltért, holott máshol sorbaállás 
nélkül megkapnák. 


- Mondja, jobb ez a fagylalt, 
mint a többi? 

Fölényesen legyint: 

- Olasz gép, uram. 

- Hidegebb ez a fagylalt? 

- Nem. 

- Szebb ez a fagylalt? 

- Ugyani 

- Fagylaltszerűbb ez a fagy¬ 
lalt? - kérdem kíváncsian. 

- Szórakozzon a rokonságával 
- mondja dühösen, és ostyával 
a kezében ismét beáll a hosszú 
sor végére utánpótlásért. 

Galambos Szilveszter 


Családi kör 

A kőt öreg könnyesen bólo¬ 
gat. llát igen, a szülőknek ez a 
sorsuk. Csaknem magukra ma¬ 
radtak már, a két nagy fiú rég 
kiröppent a családi fészekből. 

Csak egy gyerek, a \ legki¬ 
sebb, a tizenhét éves Ibolyka 
van a háznál. Mióta elvált a 
férjétől. 

Reggeliző 

Elnézem az üdülő teraszán 
a Reggelizőt. 

Előtte az asztalon szétterítve 


vaj, dzsem, citrom, tea, ke¬ 
nyér, cukor satöbbi. 

Lassú, de precíz mozdulatok¬ 
kal matat közöltük, mint pilóta 
a repülőgép műszerfalán. Min¬ 
den mozdulata gondos, kiszá¬ 
mított. Most cukrot tesz a teá¬ 
ba, egyet kavar rajta, aztán a 
késhez nyúl, vajat ken a ke¬ 
nyérre, közben még egyet ka¬ 
var a teán, közelebb húzza a 
dzsemet. Majd egy citromot fa¬ 
csar a teába, ezt is elkeveri, 
de közben harap egyet a va¬ 
jaskenyérből: újra a kfenyeres- 
tálba nyúl, erre a szelet ke¬ 
nyérre sonkát tesz, gondosan 
félreteszi, hörpint n teából. . . 
Tervszerűen, vigyázattal, mint 
egy pilóta. 

Óránként nyolcszáz gram¬ 
mos sebességgel halad a hízás 
felé. 

Nő 

A zugligeti fák fölött a zá¬ 
por a levegőben lóg, de nem 
sokáig, mert hirtelen le is sza¬ 
kad, egyenesen a kirándulók 
nyakába. A menedékház csak¬ 
hamar megtelik nedves embe¬ 
rekkel. 

F.gy fiatalember, látva, hogy 
partnernője mint didereg vé¬ 
kony, kivágott ruhácskájában, 
habozás nélkül veti le magáról 
zöld gyapjú kardigánját. Terí¬ 
tené a hölgy libabőrös hattyú- 
nyakára, de az idegesen rántja 
el magát alóla: 

— Megőrült, Ottó? — ripa- 
kodik suttogva a férfira. — A 
zöld szín túl sápadttá teszi az 
arcom. 

És dölyfösen tüsszögni kezd. 

(d—i) 


Nyári riadalom 


Toncz Tibor rajza 



- Halló, rendőrség?!! 

Ára: 1 forint 


XVIII. évfolyam 29. s%ám. 


1962. július 19. 


Gerő Sándor rajz 


Pistike ifjúsági táborban van, de nagyon anyás, 




















































Nem szerettem volna háromszáz 
évvel ezelőtt élni. Lehet, hogy jól állt 
volna nekem a rizsporos paróka, a 
csipkegallér, és jól mulatott volna ol¬ 
dalamon egy hetyke, könnyű kard, de 
azért ez még nem minden. Tegyük 
fel, volt egy kiadós árvíz Spanyolor¬ 
szágban, vagy mondjuk egy jó kis 
földrengés Törökországban, mikor 
jutott volna el hozzám a katasztrófa 
híre? A hírszolgálat még nagyon kez¬ 
detleges volt annak idején: optimis¬ 
tán számolva legalább egy év kellett 
volna ahhoz, hogy eljusson hozzám a 
hír. De nem is biztos, hogy eljutott 
volna... 

Ma már, hála a telefonnak és a 
képtávírónak, más a helyzet. 

Ha megnyílt a föld Bergengóciában 
egy esztrád-színház alatt, az már hol¬ 
nap benne lesz az újságban, a halot¬ 
tak számának pontos megjelölésével. 
Holnapután pedig arról olvashatunk, 
hogy a föld azért nyílt meg, mert a 
bergengóc kormány bűnös hanyagsá¬ 
ga folytán a föld rosszul csukódott 
azon a helyen. Az esztrád-színház 
igazgatója többször is panaszt tett az 
illetékeseknél hogy az épület alatti 
földet nem lehet rendesen bezárni, 
mindig kinyílik, de a kormány nem 
törődött a bejelentéssel. 



Ha ma reggel kitört egy tűzhányó 
Ergengóciában arról már az esti la¬ 
pok hírt adnak, és megtudjuk, hogy 
a tűzhányó azért tört ki, azért tör¬ 
hetett ki, mert a lelkiismeretlen er- 
gengóc geológiai minisztérium pana- 
mázó vezetői felelőtlenül csak egy 
kis védőrácsot tétettek a kráter fölé. 
A tűzhányó könnyűszerrel kitört a 
rácson, amelyen nem egy agg hegy, 
de egy fiatal, kétszázezer éves kölyök 
vulkán is kitört volna. 

Nincs olyan nap, hogy ne olvashat¬ 
nánk valamilyen katasztrófáról. 

Katasztrófa itt, katasztrófa ott. 


Az ember még ki sem heverte az 
egyik katasztrófát, máris ott a másik. 
Vannak olyan országok, amelyekről 
csak akkor értesülünk, ha valamilyen 
katasztrófa történik náluk. Ha ren¬ 
gett a föld, vagy ha összeütközött a 
levegőben két repülő és egy kisan¬ 
gyal, vagy két kisangyal és egy re¬ 
pülő. 

Valaki azt kérdezte tőlem: miért 
közlünk annyi katasztrófa-hírt? 
Azért — feleltem —, mert tájékozott¬ 
nak kell lennünk. A jól tájékozott 
ember nem jön zavarba, ha megkér¬ 
dik tőle: mondd meg gyorsan, hol 
volt kedden szökőár? 



Továbbá azért közlünk annyi ka¬ 
tasztrófa-hírt, mert — ha megfigyel¬ 
ték — nálunk semmi sem katasztró¬ 
fa. 

Nem működik az újonnan vásárolt 
televízió? Előfordul, kérem, nem kell 
azért úgy mérgelődni, nem egy ka¬ 
tasztrófa. 

Nincs hangja a dzsessz-énekesnő- 
nek? Igaz, kérem, igaz, de hát nem 
egy katasztrófa ... 

Nem lehet kapni bizonyos számú 
gyerekcipőt, vagy gyerekruhát? Kel¬ 
lemetlen, kedves vevő, de nem egy 
katasztrófa, tessék talán valami mást 
választani... 

Nem kapsz jutalmat? Nem egy ka¬ 
tasztrófa ... 

Elment az autóbusz az orrod előtt? 
Nem kell úgy dühöngeni, kérem, nem 
egy katasztrófa ... 

Meleg a vendéglőkben felszolgált 
üdítőital? Nem egy katasztrófa ... 

És így tovább, és így tovább. Ná¬ 
lunk mindenre azt mondják, hogy 
nem egy katasztrófa. Hát ezért köz¬ 
lünk annyi katasztrófa-hírt. 

Hadd tudjuk meg, hogy mi a ka¬ 
tasztrófa. 

Mikes György 



Mama 


Ha özvegy volna, és újra férjhez akar¬ 
na menni, így hirdetné magát a Magyar 
Nemzetben: „Csinosnak mondott barna 
asszony két csöppségének új apakát ke¬ 
res, 40 / 180 ” — amely szövegben a titok¬ 
zatos törtszúm azt jelenti, hogy á hölgy 
legalább 45 éves, és testmagassága méltó 
térfogatához. Sok 'téri fog a cukrászdá¬ 
ban, ahová betért két gyermekével: 
szemmel láthatóan ikrek, ncgyéves-forma 
kisfiú és leányka; szeretik az édességet, 
ez meg is látszik a mamához hasonló ter¬ 
metükön. 

A család letelepszik. Mama csokitortát 
rendel. Nem szelet tortákat, hanem egé¬ 
szet. Persze csak a kisebbfajta, tizenöt¬ 
centis átmérőjűt, amely gondosan fel van 
szabdalva hat csinos szeleikére. Es kez¬ 
dődik a szertartás. 

Mint egy ősmagyar táltos a felkoncolt 
ló belében, turkál mama a tortában. Köz¬ 
ben varázsigéket mormol: 

— Ne nyúlj hozzá, Pistika! Klári, ösz- 
szekened magad! 

Pisti hozzányúl, Klári ken, és mama 
koucol. Kitesz egv szeletet a fiúgyennek 
tányérjára, dühödten darabolja, marcan¬ 
golja a villával: apró falatkákra metéli, 
és szétkeni az egészei a tányéron. A szom¬ 
széd asztalnál kelten elkeseredetten ab¬ 
bahagyják a sütemény evését. Mama da¬ 
rabol, és megkóstol egy falatnyit: nem 
romlott-e a torta? Darabol, megint kóstol: 
hátha mégis avas. Darabol, megízlel még 
egy falatot: nem pimpós? A szétmázolt 
maradékot aztán Pistike elé tolja. 

Ugyanez a játék Klári szeletével: azt 
is meg kell ízlelni, többször is, mert egy 
anya nem lehet eléggé gondos és óvatos. 
Ennek a tortaszeletnek kétharmada is 
apránként a vizsgálat martaléka lesz. A 
tányérrakent maradvány Klárikáé. 

Háromszor ismétlődik meg mindez, hi¬ 
szen a hat szeletből három-három a gyer¬ 
mekeké, igazságosan. Mama nem eszik 
tortát, egy szeletet sem vesz magának, 
mert egy anya le tud mondani a gyerme¬ 
keiért. 

Különben is: fogyókúrát tart. 

ej 


Maradi fejőgulyás 

Szegő Gizi rajza 



Atomkorszak 

Toncz Tibor rajza 





- Ide lesz, kérem, a sült krumpli?. 































A bivaly a vízben állt. 

Vagy ült talán ... 

És tűrte, lám, 
hogy böködje a kocsis, 
ki felkuporodván a lajtra, 
ostorát próbálgatta rajta. 

Püfölte a konok bivalyt —, 
s a vízben rostokolt a lajt. 

A bivaly ült a vízben 
pőrén. 

Vagy állt talán ...? 

Legyek rajzottak bivalybőrén, 
fülén, farán. 

Megreszketett, 

aztán hasra ereszkedett. 

Most mit is 
csinálhat a kocsis? 

A vízbe köp, 
kesereg, nyavalyog: 
hogy milyenek a bivalyok ... 
Hiába .../ 

Ha belehasalnak a pocsolyába, 
akkor hiába hajtod, 
nem húzza a lajtot. 

Várni kell — 
öt percet, 
tizet, 

egy órát, kettőt, 
amíg a beste 
elánja a vizet, 
amíg 

végre nekifohászkodik. 

Hiába van a kocsisnak ostora. 
Hiába üt-vág: 
hé! nesze! 

Soha 

el nem indítja a bivalyt, 
mert a bivalynak bőre vastag: 
neki van több esze. 

Békés István 


A duhaj cowboy • • • várnai György rajza 



Példás büntetés 

Hegedűs István rajza 


Pestkörnyéki személyvonat 

Balázs-Piri Balázs rajza 


















































































































